সাবেক স্ত্রীর নগ্ন ছবি ফেসবুকে, তারপর… | Banglar Alo BD\nঅক্টোবর ১৬, ২০১৮\tজেলার খবর Leaveacomment\nবাংলার আলো ডেস্ক: নারায়ণগঞ্জের সোনারগাঁওয়ে সাবেক স্ত্রীর নগ্ন ছবি ফেসবুকে প্রচার করায় স্বামীর বিরুদ্ধে মামলা দায়ের করা হয়েছে। সোমবার বিকেলে আয়েশা ইসলাম নামের এক গৃহবধূ সোনারগাঁও থানায় এ মামলা দায়ের করেন। এর আগে করা একটি সাধারণ ডায়েরির সূত্র ধরে র‌্যাব-১০ অভিযান চালিয়ে গত রোববার রাতে অভিযুক্ত আল আমিনকে সাদিপুর ইউনিয়নের নানাখি গ্রামের ডা. শফিকুর রহমানের বাড়ি থেকে গ্রেফতার করে।\nসোনারগাঁও থানায় দায়ের করা আয়েশা আক্তারের এজহার থেকে জানা যায়, কুষ্টিয়ার দৌলতপুর ভাগজোড় গ্রামের বিল্লাল মিয়ার ছেলে আল আমিনের সাথে নারায়ণগঞ্জের রূপগঞ্জের হাটিপাড়া গ্রামের আহসানুল ইসলামের মেয়ে আয়েশা ইসলামের সাথে ২০১৭ সালের ২৯ সেপ্টেম্বর বিয়ে হয়। বিয়ের পর থেকে বিভিন্ন সময়ে যৌতুকের টাকার জন্য মানসিক ও শারীরিক নির্যাতন করেন। এ নির্যাতন সহ্য করতে না পেরে তার বাবার বর্তমান ঠিকানা দক্ষিণ টেংড়া সারুলিয়া ডেমরায় চলে আসেন। পরে ওই স্বামী আল আমিনের বিরুদ্ধে আদালতে একটি যৌতুক মামলা দিয়ে তালাক দিয়ে দেন আয়েশা ইসলাম।\nএতে ক্ষিপ্ত হয়ে সাবেক স্বামী আল আমিন তার সাবেক স্ত্রী আয়েশা ইসলামের নগ্ন ছবি ও মোবাইল নাম্বার ব্যবহার করে দুটি ফেসবুক আইডি তৈরি করে তার নগ্ন ছবি আপলোড করেন। এ বিষয়টি জানতে পেরে আয়েশা ইসলাম তার সাবেক স্বামী আল আমিনের কাছে বিষয়টি জানতে চাইলে তিনি আরো নগ্ন ছবি ও গোপনীয় ছবি ফেসবুকে ছেড়ে দেয়া হবে বলে হুমকি দেন। নিরাপত্তা চেয়ে আয়েশা ইসলাম ডেমরা থানায় একটি সাধারণ ডায়েরি করেন।\nএ ঘটনায় আয়েশা ইসলাম র‌্যাব-১০ সহযোগিতা চাইলে র‌্যাব আল আমিনের অবস্থান নিশ্চিত করে গত রোববার রাতে সোনারগাঁওয়ের সাদিপুরের নানাখী এলাকায় ডা. শফিকুর রহমানের বাড়িতে অভিযান চালায়। র‌্যাব অভিযান পরিচালনা করে আল আমিনকে কম্পিউটারের হার্ডডিক্স ও অন্যান্য ডুকুমেন্টসহ তাকে গ্রেফতার করে।\nএদিকে র‌্যাব-১০ গ্রেফতারকৃত আল আমিনকে সোমবার বিকেলে সোনারগাঁও থানায় হস্তান্তর করে। এ ঘটনায় আল আমিনের সাবেক স্ত্রী আয়েশা ইসলাম থানায় একটি মামলা দায়ের করেন।\nসোনারগাঁও থানার ওসি তদন্ত সেলিম মিয়া জানান, র‌্যাব-১০ একটি দল আসামি আল আমিনকে গ্রেফতার করে থানায় হস্তান্তর করেছে। এ ঘটনায় আল আমিনের সাবেক স্ত্রী মামলা দায়ের করেছেন। মঙ্গলবার গ্রেফতারকৃত আসামিকে আদালতে প্রেরণ করা হবে।\nTags তারপর... সাবেক স্ত্রীর নগ্ন ছবি ফেসবুকে\nPrevious পীরগঞ্জে নৌকা প্রতীকের দাবীতে সমাবেশ ও বর্ণাঢ্য আয়োজন\nNext ঠাকুরগাঁও ভূল্লী বাজারে ৩টি প্রতিষ্ঠানে চুরি


English to Bengali | Alphabet F | Page 31\nF পৃষ্ঠা ৩১\nEnglish Word fume Bengali definition [ফিউম্] (noun) (১) (সাধারণত plural) উগ্র গন্ধের ধোঁয়া, গ্যাস বা বাষ্প: petrol fumes. (২) (সাহিত্যিক) মনের উত্তেজিত অবস্থা; ঘোর: inafume of anxiety. □ (verb intransitive), (verb transitive) (১) fume (at) ধূমোদ্‌গার করা; ধোঁয়া ছাড়তে ছাড়তে যাওয়া; (লাক্ষণিক) চাপ ক্রোধ বা বিরক্তি প্রকাশ করা; ফোঁসা: fume at somebody’s incompetence. (২) (কাঠ ইত্যাদির উপরিভাগ কালচে করার জন্য) ধোঁয়ার সাহায্যে প্রক্রিয়াজাত করা; ধূমিত করা: fumed oak.\nEnglish Word fumerole Bengali definition [ফিউমারোউল্] (noun) ভূত্বকের রন্ধ্র; যার ভিতর দিয়ে গ্যাস বা বাষ্প নিঃসারিত হয়; ধূমরন্ধ্র।\nEnglish Word fumigate Bengali definition [ফিউমিগেইট্] (verb transitive) ধোঁয়ার সাহায্যে জীবাণুমুক্ত করা; ধূমন করা; উপধূপন করা: fumigatearoom. fumigation [ফিউমিগেইশ্‌ন্] (noun) ধূমন; উপধূপন।\nEnglish Word fun Bengali definition [ফান্] (noun) [uncountable noun] (১) মজা; তামাসা; রঙ্গ; কৌতুক; হাসিঠাট্টা। funfair (noun) প্রমোদোদ্যান; আনন্দমেলা। দ্রষ্টব্য amuse ভুক্তিতে amusement park. fun and games (কথ্য) আমোদ-প্রমোদ; রঙ্গতামাসা; ক্রীড়াকৌতুক। make fun of; poke fun at কাউকে নিয়ে রঙ্গ/কৌতুক/মজা করা; হাস্যাস্পদ করা। for/in fun কৌতুকচ্ছলে; রসিকতাচ্ছলে; রঙ্গ করে। (২) মজার লোক/জিনিস: He’sagreat fun. (৩) (attributive(ly), কথ্য) মজার/আমোদের জন্য ব্যবহৃত:afun hat/car.\nEnglish Word funambulist Bengali definition [ফিউন্যাম্‌বিউলিস্‌ট্] (noun) যে ব্যক্তি দড়ির উপর দিয়ে হাঁটার কসরত দেখায়।\nEnglish Word function Bengali definition [ফাঙক্‌শ্‌ন্] (noun) [countable noun] (১) কোনো বস্তু বা ব্যক্তির বিশেষ কার্য; বৃত্তি; কর্ম; কাজ; ব্যবহার; ব্যবসায়: The functions ofamagistrate; the function of the heart. (২) অনুষ্ঠান: to organizeafunction. (৩) (গণিত) যে চল রাশির (variable) মান অন্য কোনো রাশির উপর নির্ভর করে; অপেক্ষক। □ (verb intransitive) কাজ করা; দায়িত্ব পালন করা; বৃত্তি নির্বাহ করা। functional [ফাঙক্‌শান্‌ল্] (adjective) ব্যবহারিক; প্রায়োগিক; বৃত্তিগত; বৃত্তীয়: functional architecture, ব্যবহারিক স্থাপত্য (সৌন্দর্য যার মূল লক্ষ্য নয়)। functionalism [ফাঙক্‌শানালিজাম্] (noun) বস্তু ইত্যাদির (যেমন আসবাবপত্র, ভবন) নকশা, নির্মাণ-উপকরণ প্রভৃতি তাদের ব্যবহারের উদ্দেশ্যের দ্বারা নির্ধারিত হবে, এই তত্ত্ব; বৃত্তিবাদ। functionalist [ফাঙক্‌শানালিস্‌ট্] (noun) বৃত্তিবাদী।\nEnglish Word functionary Bengali definition [ফাঙ্‌ক্‌শানারি America(n) [ফাঙ্‌ক্‌শানেরি] (noun) (plural functionaries) (প্রায়ই তুচ্ছার্থে) কর্মভারপ্রাপ্ত ব্যক্তি; কর্তাব্যক্তি; নিয়োগী।\nEnglish Word fund Bengali definition [ফান্‌ড্] (noun) [countable noun] (১) ভাণ্ডার:afund of amusing stories. (২) (প্রায়ই plural) তহবিল:arelief fund; charity funds. the (public) funds এক ধরনের বিনিয়োগ হিসেবে জাতীয় ঋণের স্টক বা পরিপণ; জাতীয় ঋণভাণ্ডার: have TK. 2000 in the funds, অর্থাৎ সুদের বিনিময়ে সরকার যে ঋণ গ্রহণ করেন, তাতে ২০০০ টাকা বিনিয়োগ করা। no funds চেক প্রদানকারী ব্যক্তির হিসেবে কোনো টাকা নেই, এই মর্মে (ব্যাংক কর্তৃক প্রদত্ত) বিজ্ঞপ্তি; তহবিল শূন্য। □ (verb transitive) (১) তহবিল/অর্থ জোগান দেওয়া:aproject funded by charities. (২) (অর্থ ব্যবস্থাপনাবিদ্যা) নির্দিষ্ট সুদে (স্বল্পমেয়াদি ঋণকে) দীর্ঘমেয়াদি ঋণে রূপান্তরিত করা; বিধিতে পরিণত করা।\nEnglish Word fundament Bengali definition [ফান্‌ডামান্‌ট্] (noun) নিতম্ব; পাছা।\nEnglish Word fundamental Bengali definition [ফানডামানট্‌ল্] (adjective) fundamental (to) মৌলিক; মৌল; ভিত্তিগত; মূলগত; মূলীভূত; সারগত; সারভূত; প্রারম্ভিক: the fundamental ideas. □ (noun) সারভূত অংশ; সারকথা। the fundamentals মূল সূত্রাবলি: the fundamentals of chemistry. fundamentally [ফানডামানটালি] (adverb) মূলগতভাবে। fundamentalism [ফানডামানটালিজাম্] (noun) [uncountable noun] খ্রিস্টান ধর্মের (কিংবা যেকোনো ধর্মের) সনাতন বিশ্বাসসমূহের (যেমন বাইবেলের প্রতিটি বিষয়ের যথার্থতা) আক্ষরিক ব্যাখ্যার সমর্থন; মৌলবাদ। fundamentalist [ফানডামানটালিস্ট্] (noun) মৌলবাদী।\nEnglish Word funemployed Bengali definition [ফানিমপ্লয়েড্] (adjective) ('fun' আর 'unemployed' দিয়ে তৈরি) আনন্দময় বেকারত্বের অবস্থা; (চাকরি না- থাকার কারণে বিনোদন আর ক্রীড়া কৌতুকে বেশি সময় দিতে পারার কারণে) : May be you’re funemployed and you can go anytime? □ (noun) funemployment [uncountable noun] (fun আর unemployment মিলে তৈরি) বেকারত্বের সেই সময় যখন আনন্দ-বিনোদনে সময় কাটে।\nEnglish Word funeral Bengali definition [ফিঊনারাল] (noun) [countable noun] (১) অন্ত্যেষ্টিক্রিয়া; শবসৎকার; উত্তরক্রিয়া; দাফন। (২) (attributive(ly) প্রয়োগ) অন্ত্যেষ্টিক্রিয়া সম্বন্ধীয়; শাব; শোকাবহ:afuneral procession. শব-শোভাযাত্রা:afuneralmarch, শোকাবহ; ভাবগম্ভীর সংগীতবিশেষ;afuneral pile/pyre, চিতা; শ্মশান; চিতাগ্নি;afuneral parior, (America(n)) মুর্দাফরাশের দফতর। its/that’s my/your etc funeral (কথ্য) আমার/তোমার… মাথাব্যথা/দুশ্চিন্তা। funereal [ফিঊনিআরিআল] (adjective) অন্ত্যেষ্টিক্রিয়া সম্বন্ধীয়; অন্ত্যেষ্টিক; শোকাবহ; বিষাদাচ্ছন্ন:afunereal expression.\nEnglish Word fungus Bengali definition [ফাঙ্‌গাস্] (noun) plural fungi, [ফাঙ্‌গাই] বা 'funguses' [ফাঙ্‌গাসিজ]) অন্য উদ্ভিদ বা পচনশীল বস্তুর (যেমন পুরনো কাঠ) উপর গজানো পত্রপুষ্প বা সবুজ রঞ্জকপদার্থবিহীন উদ্ভিদ; ছত্রাক; ব্যাঙের ছাতা। fungicide [ফানজিসাইড্] (noun) [uncountable noun, countable noun] ছত্রাকনাশক। fungoid [ফাঙ্‌গয়ড্] (adjective) ছত্রাক সম্বন্ধীয় বা ছত্রাকতুল্য; ছত্রাকীয়; fungous [ফাঙ্‌গাস্] (adjective) ছত্রাকীয়; ছত্রাকজনিত; ছত্রাকাকৃতি।\nEnglish Word funicular Bengali definition [ফিঊনিকিউলা(র্)] (noun) funicular (railway) তার ও স্থির ইনজিনের সাহায্যে ঢালু পথে চালিত রেলগাড়ি; রজ্জুরেল।\nEnglish Word funk Bengali definition [ফাঙ্‌ক্] (noun) (কথ্য) (১) প্রচণ্ড ভয়; মহাআতঙ্ক; ত্রাস: be inafunk. (২) কাপুরুষ; ভীরু। □ (verb intransitive), (verb transitive) ভীত হওয়া; ভয়ে পিছিয়ে আসা/যাওয়া। funky (adjective) (America(n) অপশব্দ) (সংগীত) আবেগময় ও দ্রুত লয়ের; ভাবোদ্বেল।\nEnglish Word funkinetics Bengali definition [ফান্‌কাইনেটিক্‌স্] (noun) ('funk' আর 'kinetics' মিলে তৈরি) ফানকাইনেটিক্স; বিনোদন-ব্যায়াম; (সংগীতের তালে তালে শরীরচর্চা বা এরোবিকস): If you like soul music and aerobics, you’ll like funkinetics.\nEnglish Word funnel Bengali definition [ফান্‌ল্] (noun) (১) (বোতল ইত্যাদির মধ্যে তরল বা গুঁড়া পদার্থ ঢালতে) কুপি; চুঙ্গি। (২) বাষ্পীয় পোত, রেল-ইনজিন ইত্যাদির ধূম-নির্গমনের পথ; চোঙা। two/three-funnelled (adjective) দুই/তিন চোঙাওয়ালা। □ (verb transitive), (verb intransitive) (funnelled, funnelling, funnels; America(n) funneled, funneling, funnels ) চোঙার মধ্য দিয়ে কিংবা অনুরূপভাবে চলা/চালানো।\nEnglish Word funny Bengali definition [ফানি] (adjective) (funnier, funniest) (১) মজার; মজাদার; কৌতুককর: funny stories. (২) অদ্ভুত; আশ্চর্য; আজব। funny-bone (noun) কনুইয়ের অংশবিশেষ, যার উপর দিয়ে একটি অত্যন্ত সংবেদনশীল স্নায়ু চলে গেছে। the funnies (noun) (plural) (কথ্য) = comic strips, রঙ্গচিত্র। funnily [ফানিলি] (adverb) কৌতুককরভাবে; অদ্ভুতরূপে। funniness (noun) মজা; কৌতুককরত্ব; অদ্ভুতত্ব।\nEnglish Word fur Bengali definition [ফা(র্)] (noun) (১) [uncountable noun] কোনো-কোনো জন্তুর (যেমন বিড়াল, খরগোশ) নরম মোটা লোম। make the fur fly গোলযোগ/হাঙ্গামা সৃষ্টি করা। fur and feather লোমশ জন্তু ও পক্ষীকুল। (২) [countable noun] বিশেষত পোশাকরূপে ব্যবহৃত মোটা লোমযুক্ত পশুচর্ম; লোমশ চামড়া:afox fur; expensive furs; (attributive(ly))afur coat. লোমশ চামড়ার কোট। (৩) [uncountable noun] (অসুস্থ অবস্থায় জিহ্বার) কুলুক; জিহ্বামল; ছ্যাতলা; চুনযুক্ত পানি ফুটানোর ফলে কেতলি, বয়লার ইত্যাদির তলায় সঞ্চিত কঠিন মল বা কাইট। (verb transitive), (verb intransitive) (furred, furring, furs) fur (up) মলযুক্ত/মলাবৃত হওয়া:afurred tongue/kettle . furry [ফারি] (adjective) (furier, furiest) লোমবৎ; লোমশ।\nEnglish Word furbelow Bengali definition [ফাবিলোউ] (noun) (প্রায়ই frills and furbelows –তে ব্যবহৃত) (পোশাক ইত্যাদিতে) জমকালো বা অনাবশ্যক অলংকার; সাজগোজ।\nEnglish Word furlough Bengali definition [ফালোউ] noun [countable noun, uncountable noun] (বিশেষত বিদেশে কর্মরত সরকারি চাকুরে সশস্ত্রবাহিনীর সদস্যদের) ছুটি; ফুরসত: six months’ furlough দ্রষ্টব্য leave 2


আজ বোর্ড পরীক্ষা মেহবুবার চ্যালেঞ্জ - Today is the important examination for Mehbuba Mufti | Eisamay\nToday is the important examination for Mehbuba Mufti\nআজ বোর্ড পরীক্ষা মেহবুবার চ্যালেঞ্জ\nEiSamay.Com | Updated: 14 Nov 2016, 01:52:00 PM\nপরীক্ষার্থীদের থেকেও বড় পরীক্ষার মুখে কাশ্মীরের মুফতি সরকার!\nশ্রীনগর : পরীক্ষার্থীদের থেকেও বড় পরীক্ষার মুখে কাশ্মীরের মুফতি সরকার ! অশান্ত উপত্যকায় আজ থেকে শুরু বোর্ডের পরীক্ষা৷ নির্বিঘ্নে সেই পরীক্ষা উত্রোনোই এখন বড় চ্যালেঞ্জ পিডিপি -বিজেপি সরকারের৷\nআজ দশম শ্রেণি দিয়ে বোর্ডর পরীক্ষা শুরু৷ কাল দ্বাদশ শ্রেণির পরীক্ষা৷ বিচ্ছিন্নতাবাদীদের ডাকা বনধ্কে উপেক্ষা করে কতজন পড়ুয়া স্কুলমুখো হয় সেটাই এখন দেখার৷ চারমাসের ওপর উপত্যকায় স্কুলগুলি বন্ধ হয়ে পড়ে রয়েছে৷ জুলাই মাসের এক তারিখ দু’সপ্তাহের গরমের ছুটি পড়েছিল৷ তারপর আর স্কুল খোলেনি৷\nওই জুলাইয়ের ৮ তারিখেই অনন্তনাগে নিরাপত্তাবাহিনীর সঙ্গে সংঘর্ষে মারা যান হিজবুল কমান্ডার বুরহান ওয়ানি৷ তারপর থেকেই জ্বলছে উপত্যকা৷ সংঘর্ষে মারা গিয়েছেন ৮৫ জন৷ জন নিরাপত্তা আইনে ছাত্র -সহ আটক কয়েকশো৷ ৩২ টি -র ওপর স্কুলে আগুন লাগিয়ে দেওয়া হয়েছে৷ এ অবস্থায় নির্দিষ্ট তারিখ মেনেই বোর্ডের পরীক্ষা নেওয়ার সিদ্ধান্তে অনড় রইল মুফতি সরকার৷ রাজ্যের স্কুল শিক্ষা দপ্তর জানিয়েছে , ‘বোর্ডের পরীক্ষার জন্য আমরা পুরোপুরি প্রস্ত্তত৷ এক লাখ ছাত্রছাত্রী পরীক্ষায় বসছে৷ দ্বাদশ শ্রেণির বোর্ডের পরীক্ষায় বসছে ৪৮ হাজার ছাত্রছাত্রী৷ সে জন্য ৪৮৪ টি পরীক্ষা কেন্দ্র বাছা হয়েছে৷ আর দশমের ৫২ হাজার পরীক্ষার্থীর জন্য সাড়ে পাঁচ হাজার পরীক্ষা কেন্দ্র পুরোপুরি প্রস্ত্তত৷ ’\nপরীক্ষা দিতে আসার পথে বা ফেরার সময় পরীক্ষার্থীর নিরাপত্তার দায়িত্ব নিচ্ছে সরকার৷ স্কুল শিক্ষা দপ্তর থেকে আগেই জানিয়ে দেওয়া হয়েছিল নভেম্বরের ১৪ তারিখ শুরু হবে দশমের বোর্ডের পরীক্ষা৷ আর ১৫ থেকে দ্বাদশের পরীক্ষা৷ পরিবর্তিত পরিস্থিতিতে নভেম্বরে যারা পরীক্ষায় বসবে তারা ৫০ শতাংশ সিলেবাসে পরীক্ষা দেবে বলে বিশেষ ছাড় দিয়েছিল স্কুল শিক্ষা দপ্তর৷ আর এখন যারা পরীক্ষায় বসতে পারবে না , তাদের মার্চে বোর্ডের পরীক্ষা নেওয়া হবে৷ তখন কিন্ত্ত গোটা সিলেবাসের ওপরেই পরীক্ষায় বসতে হবে৷ প্রতিটি পরীক্ষা কেন্দ্রে নিরাপত্তার আঁটোসাটো বন্দোবস্ত থাকবে বলে আশ্বস্ত করেছে রাজ্য সরকার৷\nপ্রশাসনের তরফে প্রস্ত্ততির পূর্ণ আশ্বাস থাকলেও বিচ্ছিন্নতাবাদীদের অমান্য করে কতজন পরীক্ষায় বসবে সে নিয়ে অবশ্য সংশয় থাকছেই৷ যদিও রাজ্য সরকারের দাবি ৯৮ শতাংশ পরীক্ষার্থীই অ্যাডমিট কার্ড নিয়ে গিয়েছে৷ প্রশাসনের যুক্তি , পরীক্ষায় বসার ইচ্ছে না -থাকলে থোড়াই এতজন অ্যাডমিট কার্ড নিয়ে যেত ? কাশ্মীরের শিক্ষামন্ত্রী নইম আখতার বলেন , ‘প্রশাসনের তরফে সমস্ত রকম ব্যবস্থা নেওয়া হয়েছে৷ আশা রাখি শান্তিপূর্ণ পরিবেশেই পড়ুয়ারা পরীক্ষা দিতে পারবে৷ গণ্ডগোলের আশঙ্কা আমি অন্তত করছি না৷ ’ সূত্রের খবর উপত্যকায় যাদের হাতে পয়সা আছে , তাঁরা প্রাইভেট টিউশনে ছেলেমেয়েদের বোর্ডের পরীক্ষার জন্য তৈরি করেছেন৷ এদিকে পাঁচশো -হাজার নোট বাতিলের ধাক্কায় কাশ্মীরে লাগাতার বনধে্র চেহারা খানিকটা বদলেছে৷ বিভিন্ন ব্যাঙ্কের সামনে গ্রাহকদের লম্বা লাইন চোখে পড়েছে৷ শ্রীনগরে রবিবারের বাজারও ছিল বেশ সরগরম৷ ছোটো দোকানপাট খোলা ছিল৷\nরবিবারের সকালেই লোকে সপ্তাহের বাজার সেরে নিয়েছেন৷ চোখে পড়ছে অটোরিক্সা , ট্যাক্সিও৷ বন্ধ ছিল বড় বড় দোকানগুলি৷ পেট্রল পাম্পের ঝাঁপিও বন্ধ হয়ে পড়েছিল৷ শ্রীনগরের ইতিউতি দোকানপাট খোলা থাকলেও উপত্যকার সার্বিক বনধে্র ছবিটা এখনও বদলায়নি৷ --- সংবাদসংস্থা\nজরুরি ক্ষেত্রে পুরনো নোট চালানোর সময়সীমা আরও বাড়ল পরের খবর\nMehbuba Mufti kashmir Curfew\nWeb Title : Today is the important examination for Mehbuba Mufti


নতুন বছরে রোহিঙ্গা প্রত্যাবাসন আমাদের চ্যালেঞ্জ ! নতুন বছরে রোহিঙ্গা প্রত্যাবাসন আমাদের চ্যালেঞ্জ ! – Ukhiyapress\nনতুন বছরে রোহিঙ্গা প্রত্যাবাসন আমাদের চ্যালেঞ্জ !\nআপডেট সময় : রবিবার, ৩ জানুয়ারী, ২০২১\nপররাষ্ট্রমন্ত্রী ড. একে আবদুল মোমেন জানিয়েছেন, নতুন বছরে রোহিঙ্গা প্রত্যাবাসন শুরু করাকে সর্বোচ্চ অগ্রাধিকার দিচ্ছে সরকার। ১লা জানুয়ারি মিয়ানমারের স্টেট কাউন্সিলর অং সান সূচির দপ্তরের মন্ত্রী থিন সুয়েসহ দুনিয়ার বিভিন্ন দেশের পররাষ্ট্রমন্ত্রী বরাবর পাঠানো ‘নিউ ইয়ার গ্রিটিংস’ সংক্রান্ত পত্রে তিনি প্রত্যাবাসনের আবশ্যকতার বিষয়টি তুলে ধরেছেন। তিনি বলেন, প্রত্যাবাসন-ই আমাদের অগ্রাধিকার, একইসঙ্গে এটি চ্যালেঞ্জও। আজ পররাষ্ট্র মন্ত্রণালয়ের আনক্লজ সভাকক্ষে সংবাদিকদের মন্ত্রী এসব কথা জানান।\nআবদুল মোমেন জানান, চীনের মধ্যস্থতায় খুব দ্রুত মিয়ানমারের সঙ্গে একটি বৈঠক হবে বেইজিংয়ে। তিনি আশা করছেন, ওই বৈঠকে প্রত্যাবাসন শুরুর দিনক্ষণ ঠিক হবে।\nতিনি আরও জানান, চীনের মতো জাপানও রোহিঙ্গা প্রত্যবাসনে সহযোগিতায় মধ্যস্থতা করতে আগ্রহ দেখিয়েছে। মিয়ানমারে তাদের অনেক বিনিয়োগ রয়েছে। আমরা যে কারো সহযোগিতায় প্রত্যাবাসন নিশ্চিত করতে চাই।এটাই আমাদের একমাত্র চাওয়া।\nমন্ত্রী বলেন, আমরা চাই- আমাদের ঘাড় থেকে এই বোঝা লাঘব হোক। বাস্তুচ্যুত রোহিঙ্গারা তাদের স্বভূমে ফিরে যাক এবং শান্তিপূর্ণভাবে সেখানে বসবাস করুক।\nএক প্রশ্নের জবাবে পররাষ্ট্রমন্ত্রী জানান, প্রত্যাবাসন প্রক্রিয়ায় সহযোগিতা করতে ভারতও আগ্রহ দেখিয়েছে। তারা বলেছে, এ নিয়ে মিয়ানমারের সঙ্গে কথা বলবে। আমরা ভারতের উদ্যোগকেও স্বাগত জানায়।


প্রকাশিত: ১১:৩৭ অপরাহ্ণ, মার্চ ৩১, ২০২১\nপড়া হয়েছেঃ ১১৭\nরাঙামাটি জেলা প্রশাসক জেলার পর্যটন কেন্দ্রগুলো ১৪ দিনের জন্য বন্ধ ঘোষণা করেছেন । বুধবার বিকালে রাঙামাটি জেলা প্রশাসন সম্মেলন কক্ষে করোনা সংক্রমণ প্রতিরোধে করণীয় নির্ধারণে এক বিশেষ সভায় এ ঘোষণা দেন জেলা প্রশাসক মো. মিজানুর রহমান। এসময় রাঙামাটি অতিরিক্ত জেলা প্রশাসক (সার্বিক) মো. মামুন, অতিরিক্ত জেলা ম্যাজিস্ট্রেট মো. আল-মামুন মিয়া উপস্থিত ছিলেন।\nরাঙামাটি জেলা প্রশাসক মো. মিজানুর রহমান বলেন, সম্প্রতি রাঙামাটিতে করোনাভাইরাসের প্রকোপ বেড়েছে। তাই মানুষকে সচেতন করতে জেলা প্রশাসনের পক্ষ থেকে বিশেষ উদ্যোগ নেওয়া হয়েছে। মানুষের ব্যাপক সমাগম কমাতে যে সব স্থানে মানুষের ভিড় বেশি জমে, সেসব স্থানগুলো চিহ্নিত করা হয়েছে। কারণ জনসমাগম স্থানে দ্রুত করোনা সংক্রমণ ছড়ায়। তিনি বলেন, তাই বিভিন্ন সামাজিক অনুষ্ঠান ও পর্যটন কেন্দ্রগুলোতে নিষেধাজ্ঞা আরোপ করা হয়েছে। আগামী ১৪ দিন পর্যন্ত রাঙামাটির সকল পর্যটন কেন্দ্রে বন্ধ থাকবে। একই সাথে ভ্রমণপিপাসু পর্যটকদেরও নিরুৎসাহিত করা হচ্ছে।\nপরিবেশ পরিস্থিতি দেখে পরবর্তী নির্দেশনা দেওয়া পর্যন্ত এ সিদ্ধান্ত বলবৎ থাকবে। রাঙামাটি অতিরিক্ত জেলা প্রশাসক (সার্বিক) মো. মামুন বলেন, রাঙামাটির মানুষকে সচেতন করতে এরই মধ্যে জেলা প্রশাসনের পক্ষ থেকে ভ্রাম্যমাণ আদালত পরিচালনা করা হচ্ছে। মানুষ যাতে সামাজিক দূরত্ব মানে আর মাস্ক পরে সে বিষয়ে মানুষকে বারবার নির্দেশনা দেওয়া হচ্ছে। যারা এ নির্দেশনা মানছে না তাদের শাস্তির আওতায় আনা হবে।\nহোটেল ও পর্যটন বিষয়ে ২০২০-এ যারা সম্মাননা পাচ্ছেন\nকুমুদিনী হাসপাতালে নৌকায় চলাচল করছেন ডাক্তার ও নার্সরা\nঅবশেষে খুলছে সীমান্ত, ইউরোপে শুরু পর্যটন


শাহিদ নন, মীরা ভালবাসতেন এই ক্রিকেটারকে! মুখ খুললেন নিজেই\nবাংলা সংবাদ » বিনোদন » বলিউড » শাহিদ নন, মীরা ভালবাসতেন এই ক্রিকেটারকে! মুখ খুললেন নিজেই\nমীরা জানান দক্ষিণ আফ্রিকান ক্রিকেটার এ বি ‘ডেভিলিয়ারসের উপরেই এক সময় বেশ ক্রাশ ছিল তাঁর। ইনস্টাগ্রামের ‘আস্ক ফি এনিথিং’ সেশনে তাঁকে প্রশ্ন করা হলে মীরার সটান জবাব, “এ বি ডেভিলিয়ারস, আই লাভ হিম”।\nPublished On - 21:11 PM, 23 Feb 2021\nশাহিদ কাপুর নন, স্ত্রী মীরার ক্রাশ ছিলেন এক ক্রিকেটার। শুধু ক্রাশ-ই নন। মীরা ভালওবাসতেন সেই ক্রিকেটারকে। সম্প্রতি ইনস্টাগ্রামে এক মজার সেশনে নিজের পুরনো ক্রাশ নিয়ে মুখ খুললেন তিনি। নাম প্রকাশ্যে আনলেন সেই ক্রিকেটারের। কে তিনি?\nমীরা জানান দক্ষিণ আফ্রিকান ক্রিকেটার এ বি ‘ডেভিলিয়ারসের উপরেই এক সময় বেশ ক্রাশ ছিল তাঁর। ইনস্টাগ্রামের ‘আস্ক ফি এনিথিং’ সেশনে তাঁকে প্রশ্ন করা হলে মীরার সটান জবাব, “এ বি ডেভিলিয়ারস, আই লাভ হিম”। এখানেই শেষ নয়, মীরাকে তাঁর প্রেগন্যান্সি পরবর্তী ওয়েট লস নিয়ে প্রশ্ন করা হলে তিনি বলেন, “তা সময় সাপেক্ষ। সবচেয়ে গুরুত্বপূর্ণ বিষয় হল সঠিক খাওয়া দাওয়া। আর ওয়ার্ক আউট।”\nমুখ খুললেন মীরা\nদিন কয়েক আগে সুইমিং পুলের সামনে খোলা চুলে বিকিনিতে নিজের ছবি পোস্ট করেছিলেন মীরা। তিনি লিখেছিলেন, “বিকিনি বডি অনেকটা অ্যাভোকাডোর মতো। তা পাওয়ার জন্য সারা জীবন অপেক্ষা করতে হয়। অন্যদিকে তা হারিয়ে ফেলার জন্য বা নষ্ট হয়ে যাওয়ার জন্য একটা দিনই যথেষ্ট।” যদিও নেটিজেনদের একাংশের মত ছিল, দুই সন্তানের মা হয়েও বিকিনি বডি বেশ ভালভাবেই ধরে রেখেছেন মীরা।\nআস্ক মি এনিথিং সেশনে মীরার কপালে কাটা দাগের কারণ জানতে চান এক নেটিজেন। সেই প্রশ্নেরও জবাব দেন মীরা। তিনি জানান, ছোটবেলায় পড়ে গিয়ে খাটের কোনায় আঘাত লেগেই ওই দাগের সৃষ্টি হয়েছিল। যা বয়সের বাড়লেও মিলিয়ে যায়নি। ২০১৫ সালের ৭ জুলাই বিয়ে করেন শাহিদ-মীরা। তাঁদের দুই সন্তান রয়েছে মিশা কাপুর এবং জৈন কাপুর।\nলক্ষ্য ‘সোনার বাংলা’, ২০টি জনসভা করতে পারেন মোদী, শাহের ক্ষেত্রে হতে পারে হাফ সেঞ্চুরি\nপশ্চিমবঙ্গ বিধানসভা নির্বাচন ২০২১2 mins ago\nকমতে পারে পেট্রোল, ডিজেলের দাম, সিদ্ধান্ত মার্চেই\nপশ্চিমবঙ্গ বিধানসভা নির্বাচন ২০২১21 mins ago\nঅটোমোবাইল29 mins ago\nভিডিয়ো31 mins ago


১১ স্বামী থাকার অপরাধে পাথর ছুঁড়ে হত্যা – jago bangladesh\n১১ স্বামী থাকার অপরাধে পাথর ছুঁড়ে হত্যা\nআপডেট : মে ১০, ২০১৮ , ৪:৫৫ পূর্বাহ্ণ\nক্যাটাগরি : আর্ন্তজাতিক\nকাধিক স্বামী থাকার অপরাধে সোমালিয়ার এক নারীকে পাথর ছুঁড়ে হত্যা করেছে দেশটির জঙ্গি সংগঠন আল-শাবাব।\n৯ ম, বুধবার বার্তা সংস্থা রয়টার্সের এক প্রতিবেদনে এ ঘটনার কথা জানানো হয়।\nসোমালিয়ার সাবলাল শহরের বাসিন্দা শুকরি আবদুল্লাহি ওয়ারসামে নামের ওই নারীর বয়স ৩০। একই সঙ্গে ১১ জন স্বামী থাকার অপরাধে তাকে দোষী সাব্যস্ত করে পূর্ব আফ্রিকার জঙ্গি সংগঠন আল-শাবাবের তৈরি আদালত।\nওই এলাকার আল-শাবাবের গভর্নর মোহাম্মদ আবু উসামা রয়টার্সকে বলেন, শুকরি আবদুল্লাহি এবং তার আইনগত স্বামীসহ নয়জন পুরুষকে ওই আদালতে আনা হয়, প্রত্যেকেই দাবি করেন শুকরি তার স্ত্রী। এরপর শুকরিকে গলা পর্যন্ত মাটিতে পুঁতে পাথর ছুঁড়ে হত্যা করা হয়।\nআল-শাবাব সংগঠনটির পুরো নাম হরকত আল-শাবাব আল-মুজাহিদিন। নিজেদের নিয়ন্ত্রিত এলাকায় কঠোর ইসলামি শরিয়া আইন প্রয়োগ করে তারা। সোমালিয়ার একটি বড় অংশ নিয়ন্ত্রণ করে আল-শাবাব। সরকারকে ক্ষমতাচ্যুত করার উদ্দেশ্যে মোগাদিসুতে অনেক সময়েই হামলা চালায় এই সংগঠনটি।\nশরিয়া মোতাবেক কঠিন শাস্তি দেবার প্রচলন রয়েছে আল-শাবাবের। চৌর্যবৃত্তির অপরাধে হাত কেটে নেওয়া এবং বিবাহবহির্ভূত অনৈতিক আচরণের দায়ে পাথর ছুঁড়ে মৃত্যুদণ্ড দেওয়ার কাজ করে থাকে তাদের সদস্যরা।\nআর্ন্তজাতিক বিভাগের আরো খবর\nইরানি নেতাদের হত্যার লিস্ট ফাঁস করল ওয়াশিংটন পোস্ট!\nআপত্তিকর অবস্থায় শিক্ষক-শিক্ষিকা (ভিডিও)\nযৌন হেনস্তা রুখতে গুগলে নয়া নিয়ম\nঅবৈধ পথে যুক্তরাষ্ট্রে প্রবেশ ও আশ্রয়ে ট্রাম্পের নতুন আইন\nসেলফিতে স্বামী-স্ত্রী, চোখের সামনে জীবন গেল সন্তানের\nছয় হাজার টাকার প্লেট যেভাবে ৭৫ কোটি টাকা হলো\nপ্রেমিকাকে বিক্রির জন্য বিজ্ঞাপন দিলেন প্রেমিক, অতঃপর…!\nভার্জিনিটি বিক্রি করবে তরুণী!\nনোবেল পুরস্কারের অর্থ দিয়ে ট্রাম্প-কিমের হোটেল বিল!


মসজিদ থেকেই বিশ্বের প্রথম বিশ্ববিদ্যালয় প্রতিষ্ঠা করেন এক মুসলিম নারী | Focusbd24.com\n৪:২০ পূর্বাহ্ণ, বুধবার, ২১ অক্টোবর, ২০২০\nমসজিদ থেকেই বিশ্বের প্রথম বিশ্ববিদ্যালয় প্রতিষ্ঠা করেন এক মুসলিম নারী\nপ্রকাশের সময় ৭:০৩ অপরাহ্ণ, ১৪ অক্টোবর, ২০২০\nফাতিমা বিনতে মুহাম্মাদ আল-ফিহরিয়া আল- কুরাইশিয়া। মানবজাতির ইতিহাসে প্রথম বিশ্ববিদ্যালয় প্রতিষ্ঠাতা। আরব্য মহীয়সী এই মুসলিম নারীর প্রতিষ্ঠিত আল-কারাওইন বিশ্ববিদ্যালয়টি মরক্কোর উত্তরাঞ্চলের ফেজ শহরে অবস্থিত।\nইউনেস্কো এবং গিনেস বুক ওয়ার্ল্ড রেকর্ডের তথ্যানুসারে, বিশ্বের সবচেয়ে পুরাতন এই বিশ্ববিদ্যালয়টি এখন পর্যন্ত উচ্চশিক্ষা দিয়ে যাচ্ছে। বিভিন্ন স্কলারও আল-কারাওইনকে সবচেয়ে পুরাতন বিশ্ববিদ্যালয় হিসেবে উল্লেখ করেন।\n৮৫৯ সালে এটি প্রতিষ্ঠা করেন ফাতিমা আল-ফিহরিয়া। শুরুতে এটি মসজিদ ছিল। পরবর্তীতে মুসলিম ইতিহাসেই এই প্রতিষ্ঠানটি আধ্যাত্মিক এবং শিক্ষার অন্যতম কেন্দ্র হিসেবে নেতৃত্ব দেয়। ১৯৬৩ সালে মরক্কোর সরকার আল-কারাওইন বিশ্ববিদ্যালয়কে তার আধুনিক বিশ্ববিদ্যালয় পদ্ধতির অংশ হিসেবে অন্তর্ভূক্ত করে।\nফাতিমা বিনতে মুহাম্মাদ আল- ফিহরিয়া একজন আরব্য মহীয়সী মুসলিম নারী। বংশ পরম্পরায় তিনি তিউনিসিয়ার ও কাইরাওয়ান শহরের প্রতিষ্ঠাতা উকবা ইবনে নাফে আল-ফিহরি আল-কুরাইশিয়া। তাদের পারিবারিক নামের কুরাইশিয়া অংশ থেকে ধারণা করা হয় তারা ছিলেন কুরাইশ বংশের উত্তরাধিকারী। তিনি তিউনিশিয়ার ও কাইরাওয়ান শহরের অতীত স্মৃতি। মরক্কোর ফেজ শহর এবং তিউনিশিয়া ও মরক্কোর ইতিহাসে অমর হয়ে থাকা এক ব্যক্তিত্ব।\nধারণা করা হয়, ফাতিমা আল-ফিহরি ৮০০ খ্রিস্টাব্দে জন্মগ্রহণ করেন। তিনি তৎকালীন আফ্রিকার রাজধানী কাইরাওয়ান থেকে বৃহত্তর মরক্কো ইদ্রিসিয়ার রাজধানী ফেজ শহরে হিজরত করেন। সেখানেই একটি মসজিদ নির্মাণ করেন ফাতিমা। যা পরবর্তীতে ধাপে ধাপে একটি বিশ্ববিদ্যালয়ে রূপ লাভ করে।\nসেখানে জ্ঞানের নানা শাখা-প্রশাখার উপর পাঠদান করা হতো। শিক্ষা সমাপ্ত করে অনেক বড় বড় বিদ্বান বের হতেন, যার আলোর বিকিরণ পৌঁছে যায় মধ্যযুগের সুদূর ইউরোপ পর্যন্ত। যখন ইদ্রিসিয় শাসন আমলে দ্বিতীয় ইদ্রিস কর্তৃক প্রতিষ্ঠিত ঐতিহাসিক ফেজ শহরের কথা স্মরণ করা হয়। তখন প্রাসঙ্গিকভাবে কাইরাওয়ানের মহাবিদদের সঙ্গে কারাওইন জামে মসজিদ ও কারাওইন বিশ্ববিদ্যালয়ের কথা এসে যায়।\nতারা ফেজ শহরের সুলগ্নে বিশাল কারাওইন উপত্যকাজুড়ে বসবাস করতেন। সে সকল মহাবিদদের মধ্যে ছিলেন ফাতিমা বিনতে মুহাম্মদ আল- ফিহরিয়া। যিনি আমির ইয়া ইয়া বিন মুহাম্মদ বিন ইদ্রিসের শাসনকালে নিজ পিতা কায়রোয়ান ফিকাহ মুহাম্মদ বিন আব্দুল্লাহ আল-ফিহরি এবং বোন মারিয়ামের সঙ্গে তিউনিশিয়া থেকে ইদ্রিসিয়া সাম্রাজ্যের রাজধানীতে আসেন।\nফাতিমা আল-ফিহরি অন্য আরবদের সঙ্গে তার মূল নিবাস তায়বং থেকে বৃহত্তর মরক্কোতে পালিয়ে আসেন। তারপর দ্বিতীয় ইদ্রিসের শাসনামলে কারাওইন উপত্যকায় বসবাস শুরু করেন। এখানেই তিনি বিয়ে করেন। তবে বিয়ের কয়েক বছরের মাথায়ই ফাতিমাদের পরিবারে দুর্যোগ নেমে আসে। অল্প সময়ের মধ্যেই তার বাবা, ভাই এবং স্বামী মৃত্যুবরণ করেন। বেঁচে থাকেন কেবল এতিম দুই বোন ফাতিমা এবং মারিয়াম।\nবাবার রেখে যাওয়া বিপুল পরিমাণ সম্পত্তির উত্তরাধিকার হন তারা। মুসলিম উত্তরাধিকার আইন অনুযায়ী, পিতার কাছ থেকে পাওয়া সম্পত্তি ব্যয় করার ক্ষেত্রে কন্যারা কারো কাছে জবাবদিহি করতে বাধ্য না। ফাতিমা এবং মারিয়ামও চাইলে এই সম্পত্তি যেকোনোভাবে ব্যয় করতে পারতেন। তবে কোনো বিলাসিতার পেছনে ব্যয় না করে তারা সিদ্ধান্ত নেন, এই অর্থ তারা ব্যয় করবেন ধর্মের জন্য, মানবতার কল্যাণের জন্য। সাজসজ্জার কিংবা বিলাসিতার পণ্য ক্রয় না করে সিদ্ধান্ত নেন, তারা ক্রয় করবেন জনগণের ভবিষ্যত।\nফাতিমার জীবন সম্পর্কে খ্রিস্টীয় চতুর্দশ শতকের ঐতিহাসিক ইবনে আবি-জারা যা উল্লেখ করেছেন, এর চেয়ে বেশি বিস্তারিত ইতিহাস গ্রন্থগুলোতে তেমন কিছু জানা যায় না। ১৩২৩ খ্রিস্টাব্দে কাইরাওয়ানের এক বিরাট অগ্নিকাণ্ড হয়। আর সেই অগ্নিকাণ্ডে সংরক্ষিত নির্ভরযোগ্য সব নথিপত্র নষ্ট হয়ে যাওয়ার পরেও এখনও এতে প্রায় ৪,০০০ প্রাচীন এবং দুর্লভ পাণ্ডুলিপি আছে। এর মধ্যে আছে নবম শতকে লেখা একটি কোরআন শরিফ, হাদিসের সংকলন, ইমাম মালিকের গ্রন্থ মুয়াত্তা, ইবনে ইসহাকের লেখা রাসুল (সা.)-এর জীবনী, ইবনে খালদুনের লেখা কিতাব আল-ইবার এবং আল-মুকাদ্দিমার মূল পাণ্ডুলিপিসহ বিভিন্ন দুষ্প্রাপ্য গ্রন্থ।\nতার পিতা মহাবিদদের মধ্যে একজন ছিলেন। তিনি ছিলেন কাইরাওয়ানের আরুপতিউই সিয়ান। তিনি ছিলেন অনেক ধন সম্পদের অধিকারী। তার দুই মেয়ে ফাতিমা ও মারিয়াম ছাড়া আর কোনো সন্তান ছিল না। তিনি তার দুই মেয়েকে উত্তম রূপে শিক্ষা দিয়ে বড় করেন। যখন তিনি মৃত্যুবরণ করলেন, তখন তার দুই মেয়ে তার সব সম্পত্তির অধিকারী হলেন।\nফাতিমা দীর্ঘকাল ভাবছিলেন, এতো সম্পদ তিনি কোথায় ব্যয় করবেন? এক সময় সিদ্ধান্ত নিলেন তিনি একটি মসজিদ নির্মাণ করবেন যা তার মৃত্যুর পর স্মৃতি হয়ে থাকবে। তার ও পৃথিবীবাসীর মাঝে একটি সম্পর্কের সূত্র হয়ে এই আমল পরকালে পাকের হবে। যা থেকে তিনি অনন্তকাল প্রতিদান পেতে থাকবে।\n২৪৫ হিজরির রমজান মাসে পিতার উত্তরাধিকারসূত্রে পাওয়া সম্পত্তি থেকে মসজিদের ভিত্তি স্থাপন করলেন। প্রতিবেশি এক লোক থেকে আশপাশের এক মাঠ কিনে এর আয়তন দ্বিগুণ করলেন। নিজের জমিও মসজিদের সঙ্গে মিলিয়ে দিলেন। আন্তরিক আগ্রহের সঙ্গে বিপুল অর্থ তিনি এতে খরচ করলেন। ফলে সুদৃঢ় আলংকারিক কাল কারুকার্য গঠিত একটি মনোমুগ্ধকর মসজিদ হয়ে উঠলো।\nঐতিহাসিকগণ উল্লেখ করেন, ফাতিমা আল-ফিহরি মসজিদটি নির্মাণের সংকল্প করার পর থেকে ধারাবাহিকভাবে রোজা রাখতে শুরু করেন। তিনি মানত করেন, একদিনও রোজা ভাঙবেন না, যতদিন না মসজিদের নির্মাণ কাজ পরিপূর্ণ শেষ হয়ে যায়। এরপর মসজিদের নির্মাণ কাজ শেষ হয়ে গেলে তিনি মসজিদে গিয়ে সর্বপ্রথম দুই রাকাত শোকরানা নামাজ আদায় করেন।\nঅনেক ঐতিহাসিক উল্লেখ করেন, এই মসজিদই পরবর্তীতে ৮৫৯ খ্রিস্টাব্দে বিশ্ববিদ্যালয়ে রূপলাভ করে। যেখানে জ্ঞানের নানা শাখা-প্রশাখার উপর উচ্চতর পাঠদান করা হতো। ঐতিহাসিক ইবনে খালদুন বলেন, কারাওইনের জামে মসজিদ মরক্কোতে ইসলাম ও জ্ঞান-বিজ্ঞানের প্রসারে নেতৃত্ব দিয়ে চলেছে সুদীর্ঘকাল। এরপর এই নেতৃত্বে জ্ঞানের বিকিরণ ছড়িয়ে পড়ে সুদূর ইউরোপেও।\nএকসময় কারাওইনের জামে মসজিদ বৃহত্তর মরক্কোর প্রথম ধর্মীয় প্রতিষ্ঠান এবং বৃহৎ আদি বিশ্ববিদ্যালয় হিসেবে প্রসিদ্ধ হয়ে যায়। এভাবেই ফাতিমা বিনতে মুহাম্মদ আল-ফিহরিয়া পৃথিবীর প্রথম বিশ্ববিদ্যালয় প্রতিষ্ঠা করেন। অবশেষে ২৬৫ হিজরির মোতাবেক, ৮৭৮ খ্রিস্টাব্দে ফাতিমা বিনতে মুহাম্মদ আল-ফিহরি মৃত্যুবরণ করেন। তার মৃত্যুর পর ৯১৮ সালে সরকার মসজিদটিকে অধিগ্রহণ করে এবং একে সরকারি মসজিদ হিসেবে ঘোষণা করে। যেখানে সুলতান নিয়মিত নামাজ আদায় করতে শুরু করেন। দ্বাদশ শতকের দিকে পুনরায় পরিবর্ধনের পর এটি একসঙ্গে ২২,০০০ মুসল্লিকে ধারণ করার সক্ষমতা অর্জন করে।\nফাতিমার প্রতিষ্ঠিত কারাওইন মসজিদ এবং কারাওইন বিশ্ববিদ্যালয়টিকে কেন্দ্র করে ফেজ হয়ে উঠতে থাকে আফ্রিকার ইসলামী শিক্ষার প্রধান কেন্দ্র। শুধু মুসলমান নয়, মধ্যযুগের অনেক খ্যাতিমান ইহুদি এবং খ্রিস্টান মনীষীও এই বিশ্ববিদ্যালয় থেকে পাশ করে বেরিয়েছেন। এর ছাত্রদের মধ্যে একজন ছিলেন পোপ দ্বিতীয় সিলভাস্টার। যিনি এখান থেকে আরবি সংখ্যাপদ্ধতি বিষয়ে ধারণা লাভ করে সেই জ্ঞান ইউরোপে ছড়িয়ে দিয়েছিলেন এবং ইউরোপীয়দেরকে প্রথম শূন্যের ধারণার সঙ্গে পরিচিত করেছিলেন। এই বিশ্ববিদ্যালয়ে বিভিন্ন সময়ে শিক্ষকতার সঙ্গে যুক্ত ছিলেন বিখ্যাত মালিকি বিচারপতি ইবনে আল-আরাবি, ইতিহাসবিদ ইবনে খালদুন এবং জ্যোতির্বিদ নূরুদ্দীন আল-বিতরুজি। প্রতিষ্ঠার পরপর ফাতিমা নিজেও কিছুদিন এখানে অধ্যয়ন করেছিলেন।\nকারাওইন বিশ্ববিদ্যালয়ের লাইব্রেরিটিকেও বিশ্বের প্রাচীনতম লাইব্রেরি হিসেবে বিবেচনা করা হয়। এই লাইব্রেরিতে বিভিন্ন দুষ্প্রাপ্য গ্রন্থ রয়েছে। একবার জানিয়েছি, আগুনে পুড়ে বিপুল সংখ্যক পাণ্ডুলিপি নষ্ট হয়ে যায়। তারপরও এখনো প্রায় ৪,০০০ প্রাচীন এবং দুর্লভ পাণ্ডুলিপি আছে।\nফাতিমা আল-ফিহরি ইন্তেকাল করেন ৮৭৮ খ্রিস্টাব্দে। কিন্তু তার প্রতিষ্ঠিত কারাওইন মসজিদ, বিশ্ববিদ্যালয় এবং লাইব্রেরি আজও দাঁড়িয়ে আছে সগৌরবে। তার প্রতিষ্ঠিত বিশ্ববিদ্যালয় থেকে গত সহস্রাধিক বছরে লক্ষাধিক শিক্ষার্থী পাশ করে বেরিয়েছে। তার স্বদেশী আরব, মুসলিম বিশ্ব এবং সর্বোপরি মানব সম্প্রদায়কে জ্ঞানের আলোয় আলোকিত করার ক্ষেত্রে এবং বিশ্বের জ্ঞানভাণ্ডারকে সমৃদ্ধ করার ক্ষেত্রে ফাতিমার অবদান অপরিসীম।\nমা ইলিশ রক্ষায়: মধ্য রাত থেকে ২২দিন নদীতে সকল ধরনের মাছ ধরা বন্ধ\nWorld 40,985,765 1,128,216 30,576,447


ফের ধর্ষণের জন্য মেয়েকে না পেয়ে বাবাকে পিটিয়ে জখম! – সংবাদ আজকাল\nফের ধর্ষণের জন্য মেয়েকে না পেয়ে বাবাকে পিটিয়ে জখম!\nসোমবার রাত ১টার দিকে এ ঘটনা ঘটে। পুলিশ মঙ্গলবার সকালে মেয়েটিকে উদ্ধার করে থানায় নিয়ে আসে। এ ঘটনায় পুলিশ চারজনকে গ্রেফতার করেছে।\nতবে প্রধান অভিযুক্ত লম্পট শামীমকে এখনও গ্রেফতার করতে পারেনি পুলিশ।\nমঙ্গলবার দুপুর ২টায় এএসপি জগন্নাথপুর সার্কেল মাহমুদুল হাসান চৌধুরী জানান, এ ঘটনায় জড়িত থাকার অভিযোগে চারজনকে গ্রেফতার করা হয়েছে।\nগ্রেফতারকৃতরা হল- গোতগাঁও গ্রামের লিটন মিয়া (৩২), আকাই মিয়া (২৮), আলম মিয়া (২৬) ও দিলাক মিয়া (২৬)।\nTags: ধর্ষণপিটিয়ে জখমবাংলাদেশমেয়েকে না পেয়ে বাবাকেসারা বাংলা


মঙ্গলবার, ২৫শে জানুয়ারি, ২০২২ খ্রিস্টাব্দ\t। রাত ৮:০৪\n“ক্রিকেট যেহেতু খেলেছি ক্রিকেটকে দেয়ার অনেক কিছু আছে, প্রায় ১৭-১৮ বছর ক্রিকেট খেলে অনেক কিছু পেয়েছি ক্রিকেটের সাথে থাকতে পারা আনন্দের ব্যাপার, তবে ভবিষ্যতের কথা বলা কঠিন কী হবে, তবে অবশ্যই আমি চাই মানুষকে সহযোগিতা করতে”।\nঅবসরের পর পরিকল্পনা কি ক্রিকেট কোচিং না রাজনীতি? বিবিসি বাংলার এ প্রশ্নের জবাবে এ কথা বলেন বাংলাদেশের ওয়ানডে দলের অধিনায়ক মাশরাফি বিন মুর্তজা। তবে এখনই অবশ্য অবসর নিয়ে ভাবছেন না মাশরাফি। জাতীয় দলের হয়ে এখন টেস্ট বা টি-টোয়েন্টি না খেললেও ওয়ানডেতে তিনি বেশ ভালোই ফর্মে আছেন।\nচলতি মৌসুমে ঢাকা প্রিমিয়ার ডিভিশন ক্রিকেট লিগেও সর্বোচ্চ উইকেট শিকারি মাশরাফি বিন মর্তুজা। এবারে আবাহনী দলের হয়ে খেলছেন তিনি। তাঁর ভাষ্যে, ‘আমি ভবিষ্যৎ নিয়ে ভাবি না। বর্তমানে বিশ্বাস করি। হ্যাঁ, একটা সময় তো আসবেই যখন মনে হবে, তখনকারটা তখন ভাববো।’ ২০০১ সাল থেকে বাংলাদেশের জাতীয় দলে খেলছেন মাশরাফি বিন মর্তুজা। বাংলাদেশের অন্যতম সেরা এই পেস বোলারের ক্যারিয়ারের শুরু থেকেই ইনজুরি বাঁধা হয়ে দাঁড়ায়।\nক্রিকেটারের জীবনটা কেমন উপভোগ করেছেন মাশরাফি? এমন প্রশ্নের জবাবে তিনি বলেন, ‘ক্রিকেটটা আমার সাথে মানিয়ে গেছে। দশটা কাজ করা যায় না, মনের মতো কাজ একটাই থাকে। ক্রিকেটটাই আমার জন্য, এজন্যেই পেরেছি। এজন্যেই অপারেশন-ইনজুরি এসব কষ্ট কাটিয়ে উঠতে পেরেছি।’ মাশরাফির বাড়ি নড়াইল জেলায়। ক্রিকেট খেলার ফাঁকে প্রায়ই যান নড়াইলে। নড়াইলের সন্তান মাশরাফির সাথে দেখা করতে প্রতিবারই তাঁর বাড়ির আঙ্গিনায় ভিড় জমান অনেক চেনা-অচেনা মানুষ।\n“কখনো কখনো একের পর এক মানুষ আসতেই থাকে। কখনো কখনো আমি দুই বা তিনদিনের বেশি ছুটি পাই না। আমি ছোটবেলা থেকে নানা-নানীর কাছে বড় হয়েছি। যখন বাবা-মার সাথে যাই, পারিবারিক একটা সময় কাটাতে চাই। তাই কখনো কখনো একটু সমস্যা হয়ই। তাই সামাল দেয়া কঠিন হয়ে যায়”। মাশরাফি বলেন, গত বছর থেকে বিকালে বা সকালে এক ঘণ্টা করে সময় ঠিক করে দেয়া হয়।\n“অনেক দূর থেকে অনেকে কষ্ট করে আসে। একটা সময় দিতেই হয় তাই”। শৈশবে নড়াইলের চিত্রা নদীতে দাপিয়ে সময় কেটেছে মাশরাফির, মোটরসাইকেল নিয়ে বাড়তি উৎসাহ কাজ করে তাঁর মধ্যে। এখনো ঢাকায় মোটরসাইকেলেই চলাফেরা করেন বাংলাদেশের ওয়ানডে দলের অধিনায়ক। ক্রিকেট ক্যারিয়ারের বাইরেও মাশরাফির ডানপিটে স্বভাব এবং তার নেতৃত্ব মিলিয়ে ভক্তদের অনেকের কাছে ক্রিকেটের বাইরেও একটা ব্যক্তিত্বে পরিণত হয়েছেন।\nবিবিসি বাংলাকে অবশ্য তিনি বলছেন, জনপ্রিয় হবার আগের জীবনটাই তিনি বেশি উপভোগ করতেন। এই জীবনে অনেক দায়বদ্ধতা রয়েছে। ভক্তদের অনেকে মাশরাফি বিন মুর্তজাকে আদর্শ হিসেবে দেখেন। মাশরাফির মতে এটা একটা বাড়তি চাপ, তবে তিনি মানুষের ভালবাসাকেই বড় করে দেখেন।\nমাশরাফি বলেন, এটার ভেতরে একটা আনন্দ আছে। ভাল দিক হচ্ছে চাইলেও অনুচিত কিছু করা হয়না, একটা নিয়ন্ত্রণ আসে নিজের মাঝে। “মানুষ যখন আমাকে অনুসরণ বা অনুকরণ করে তখন আসলেই ভাল লাগে।” তিনি যোগ করেন, “আমার দ্বারা আগে, এখন বা ভবিষ্যতে অনেক ভুলই হতে পারে, সেই ভুলগুলো যাতে কেউ অনুসরণ না করে এটা চাইবো।” -বিবিসি


মাস্ক ব্যবহার করে সংক্রমণ ১% এর নিচে নামানো সম্ভব! মাস্ক ব্যবহার করে সংক্রমণ ১% এর নিচে নামানো সম্ভব! – soroborno.com\nবিশ্বব্যাপী করোনাভাইরাসের প্রকোপ বেড়েই চলেছে। বাংলাদেশেও সময়ের সঙ্গে পাল্লা দিয়েই বাড়ছে আক্রান্ত ও মৃত্যুর সংখ্যা। এমন পরিস্থিতিতে হাত ধোয়া, মাস্ক পরা, সামাজিক দূরত্ব বজায় রাখা ও লকডাউন, হোম কোয়ারেন্টাইনের মাধ্যমে করোনার বিস্তাররোধের চেষ্টা চলছে।\nতবে হেলদি লিভিং ট্রাস্টের সেক্রেটারী জেনারেল ও ডায়াবেটিস বিশেষজ্ঞ ডা. মোঃ ফজলেরাব্বী খানের মতে বাংলাদেশে মোট জনসংখ্যার সকলে যদি আজ থেকে মাস্ক ব্যবহার শুরু করেন, তাহলে ১৪-১৫ দিন পর করোনা ভাইরাসে সংক্রমণ ১% এর নিচে নেমে আসবে, যেটা এখন ২২-২৩ % এ আছে।\nকরোনা প্রতিরোধে মাস্কের ভূমিকা নিয়ে পরিবর্তন ডটকমকে দেয়া এক একান্ত সাক্ষাতকারে তিনি এমন মত প্রকাশ করেন।\nডা. ফজলেরাব্বী বলেন, ‘করোনা প্রতিরোধে মাস্ক সবচেয়ে গুরুত্বপূর্ণ ভূমিকা পালন করে। করোনা প্রতিরোধে জাতীয় ও আন্তর্জাতিক পর্যায়ে অনেক অনেক নির্দেশনা আছে। তবে আমাদের দেশের প্রেক্ষাপট বিবেচনায় যদি আমরা তিনটা ফান্ডামেন্টাল বিষয়কে ধরি, যেটাকে আমেরিকান সিডিসি রিকমান্ড করেছে। এই তিনটা ফান্ডামেন্টালের মধ্যে এক হলো হাত ধোয়া, দুই- মাস্ক ব্যবহার করা ও তিন- একে অপরের কাছ থেকে এক মিটার দূরত্বে থাকা।’\nতিনি বলেন, ‘মাস্ক কতোটা গুরুত্বপূর্ণ আমি একটু উদাহারণ দেই। এখন থেকে যদি আমরা সারা বাংলাদেশের ১৮ কোটি মানুষ মাস্ক ব্যবহার করি, ঠিক ১৪-১৫ দিন পরে করোনা ভাইরাসে সংক্রমণ ১% এর নিচে নেমে আসবে, যেটা এখন ২২-২৩ % এ আছে।’


০২ জুলাই, ২০২০ ০৮:১৫ পিএম\nকর্নেল (অব.) জাহিদ ফারুক। ছবি: সংগৃহীত\nমেডিভয়েস রিপোর্ট: পানিসম্পদ প্রতিমন্ত্রী ও বরিশাল ৫ আসনের সংসদ সদস্য কর্নেল (অব.) জাহিদ ফারুক করোনাভাইরাসে আক্রান্ত হয়েছেন। জাতীয় সংসদে সংসদ সদস্যদের করা ধারাবহিক করোনা পরীক্ষায় তাঁর করেনা পজিটিভ এসেছে।\nআজ বৃহস্পতিবার (২ জুলাই) পানিসম্পদ মন্ত্রণালয়ের জনসংযোগ কর্মকর্তা আসিফ আহমেদ গণমাধ্যমকে এ তথ্য নিশ্চিত করেছেন।\nতিনি বলেন, সম্প্রতি সংসদে তাঁর করোনা পরীক্ষা করা হলে রিপোর্ট পজিটিভ আসে। এর পর থেকে জাহিদ ফারুক বারিধারার নিজ বাসায় আইসোলেশনে আছেন। তিনি চিকিৎসকের পরামর্শ অনুযায়ী প্রয়োজনীয় ওষুধ সেবন করছেন।\nতার জ্বর-কাশিসহ তেমন কোনো উপসর্গ নেই। দ্রুত সুস্থতার জন্য তিনি দেশবাসীর কাছে দোয়া চেয়েছেন বলেও জানিয়েছেন আসিফ আহমেদ।\nএর আগে বাণিজ্যমন্ত্রী, মুক্তিযুদ্ধবিষয়ক মন্ত্রী, পার্বত্য চট্টগ্রাম বিষয়ক মন্ত্রীসহ বেশ কয়েকজন মন্ত্রী ও এমপি করোনাভাইরাসে আক্রান্ত হয়েছেন। এর মধ্যে ধর্ম প্রতিমন্ত্রী শেখ মো. আবদুল্লাহ ও সাবেক স্বাস্থ্যমন্ত্রী মোহাম্মদ নাসিম করোনাভাইরাসে আক্রান্ত হয়ে মৃত্যুবরণ করেছেন।\nপানিসম্পদ প্রতিমন্ত্রী করোনাভাইরাস সংসদ সদস্য বরিশাল


মুখ্যমন্ত্রী যোগী আদিত্যানাথ ভোরে উঠে কাজে কেন লেগে পড়েন! এর যোগ্য উত্তর দিলেন তিনি নিজেই। | Bengali India Rag\nমুখ্যমন্ত্রী যোগী আদিত্যানাথ ভোরে উঠে কাজে কেন লেগে পড়েন! এর যোগ্য উত্তর দিলেন তিনি নিজেই।\n২০১৪ সালে বিজেপির জিতে যাবার পর আমাদের দেশের রাজনীতিতে সবচেয়ে প্রভাবশালী নেতা হলেন প্রধানমন্ত্রী নরেন্দ্রমোদী। তিনি জনপ্রিয়তার দিক সবার আগে রয়েছেন। তবে তার ঠিক পরেই যদি কেউ থেকে থাকে তবে তিনি হলেন উত্তরপ্রদেশের বর্তমান মুখ্যমন্ত্রী যোগী আদিত্যনাথ জি। যোগীজিকে দেশের জনপ্রিয় নেতার দিক দিয়ে ২য় স্থানে নিয়ে যাবার পিছনে শুধু মাত্র যে তার হিন্দুত্ববাদী মনভাব রয়েছে তা নয় বরং তার এমন কিছু গুন রয়েছে যার কারনেই তিনি আজকে দেশের মধ্যে এত জনপ্রিয়তা লাভ করেছেন। আসলে যোগী আদিত্যনাথ খুবই স্পষ্টবাদী ও রাষ্ট্রবাদী। সম্প্রতি যোগী আদিত্যনাথের বিরুদ্ধে একটা অভিযাগ উঠেছে সেই অভিযোগ করেছেন সরকারের বিউউক্রেসির লোকজন যারা রাজ্যের উপরস্তরীয় কাজ করেন।\nঅভিযোগটি হল উত্তরপ্রদেশের উন্নয়ন সংক্রান্ত কোনো মিটিং হলে যোগীজি খুব সকাল সকাল সেই মিটিং শুরু করে দেন। এবং সেটি চলতে থাকে রাত ১২টা বা ১ টা পর্যন্ত। আর বর্তমানে এই বৈঠক নিত্য ঘটনা হয়ে দাঁড়িয়েছে যাতে সমস্যাই পড়ছেন বিউউক্রেসির লোকজনেরা। মুখ্যমন্ত্রী যোগি আদিত্যনাথকে এই সংক্রান্ত বিষয়ে প্রশ্ন করার জন্য ইন্টারভিউ নেন দেশের মিডিয়া। দেশের এক বড়ো নিউজ চ্যানেলে উনাকে প্রশ্ন করা হয় যে, আপনার উপর অভিযোগ উঠছে যে আপনি অনেক সকাল সকাল কাজ শুরু করে দেন এবং রাত অব্দি কাজ করেন।\nএব্যাপারে আপনি কি বলবেন? সেই প্রশ্নের উত্তরে যোগীজি বলেন, দেখুন রাজ্যের উন্নয়নকাজ সকাল সকাল শুরু করাটা আমাদের সকলের দায়িত্বভার। তাই আমি রোজ খুব ভোরে উঠেই কাজ শুরু করে দিই। আমি যখন গোরক্ষপুরে থাকতাম তখন আমার নিজস্ব গোশালা ছিল ও মন্দির ছিল। তাই সেই গুলির পরিষ্কার পরিছন্ন রাখার দায়িত্ব আমার ছিল। তাই অনেক ভোর বেলায় উঠে আমি কাজ শুরু করে দিতাম। কিন্তু এখন লখনউতে কোনো গোশালা নেই আর সেই রকম মন্দিরও নেই।\nতাই স্বাভাবিকভাবে পুরো উত্তরপ্রদেশ কে যদি মন্দির মনে করে কাজ করতে হয় ও পুরো রাজ্যকে যদি পবিত্রস্থানে পরিনত করতে হয় তাহলে আমাকে অনেক সময় দিতে হবে এবং সকাল সকাল কাজ শুরু করে দিতে হবে। আর সেই কাজটিই আমি এবং আমার পুরো টিম করছি এবং ভবিষ্যৎ এও করব। পার্টি আমাকে দায়িত্ব দিয়ে যে গুরুত্বপূর্ণ সময় দিয়েছেন দেশের সেবা করার জন্য আমি সেই সময়ের পুরোটাই ভালো কাজে ব্যাবহার করব।


ক্রীড়াঙ্গনের নতুন উদ্দীপনা হবিগঞ্জ আধুনিক স্টেডিয়াম ক্রীড়াঙ্গনের নতুন উদ্দীপনা হবিগঞ্জ আধুনিক স্টেডিয়াম – Habiganj Express | হবিগঞ্জ এক্সপ্রেস\nক্রীড়াঙ্গনের নতুন উদ্দীপনা হবিগঞ্জ আধুনিক স্টেডিয়াম\nআপডেট টাইম বৃহস্পতিবার, ১৮ জুন, ২০১৫\n৩৭২\tবা পড়া হয়েছে\nস্টাফ রিপোর্টার ॥ মানুষ জন্মগতভাবে কিছু বিশেষ সুযোগ সুবিধা পেয়ে থাকে। যেমন কারও যদি জন্ম হয় উন্নত দেশে তবে সে জন্মের পর থেকেই পাবে উন্নত সুযোগ সুবিধা। তেমনিভাবে যদি কেউ জন্ম নেয় রাজধানীতে তার সুবিধা থাকে বেশী। এভাবে বিভাগীয় শহর, জেলা শহর, উপজেলা শহর ও প্রত্যন্ত এলাকায় যত নিচের দিকে যাওয়া যাবে ততই সুবিধা বঞ্ছনার চিত্র পাওয়া যায়। একজন ক্রীড়াসংগঠক হিসাবে এই অবস্থানগত সুবিধার বিষয়টি আমরা প্রতিনিয়ত উপলব্ধি করে থাকি।\nঅসাধারণ প্রতিভা, জনগণের ভালবাসা। কোন কিছুরই কমতি নেই হবিগঞ্জ জেলায়। ক্রীড়াঙ্গনের ঐতিহ্য নিয়ে গর্ব করতে পারে হবিগঞ্জের মানুষ। খোয়াই, সুনাই, সুতাং, করাঙ্গী, ভেড়ামোহনা, শুটকী, রতœা, বিজনা, শাখা বরাক, কুশিয়ারা, মেঘনা, বিবিয়ানা ও কালনী নদী বিধৌত হবিগঞ্জ জেলার ক্রীড়াঙ্গনকে এগিয়ে নিতে কাজ করছেন কত ক্রীড়াপ্রেমী মানুষ। কিন্তু মফস্বল জেলা হওয়ায় একটি গন্ডিতেই থমকে যেতে হয় আমাদেরকে।\nএকসময় জালাল স্টেডিয়ামই ছিল ক্রীড়াঙ্গনে আমাদের প্রাণ। এই মাঠে খেলা আয়োজন করার পর মাঠ ভর্তি দর্শকদের জন্য খেলা আয়োজন করে টেনশনে থাকতে হত সব সময়। সবাই ভাবে কর্মকর্তা হিসাবে আমরা বিশেষ সুবিধা নিয়ে খেলা উপভোগ করি। বাস্তবতা হল মাঠে দর্শকদেরকে সামাল দিতে গিয়ে আর খেলা দেখা হয়ে উঠেনা। এমন হতাশার মাঝেও আশার প্রদীপ হয়ে আসে নতুন আধুনিক স্টেডিয়ামটা। ১৭ কোটি টাকায় নির্মিত আধুনিক স্টেডিয়াম ঘিরে আমরা চিন্তা করছিলাম এবার হয়ত শান্তিপূর্ণভাবে খেলা দেখা যাবে। বাস্তবতা হল জালাল স্টেডিয়ামের ৫গুন বড় মাঠেও আমাদেরকে খেলা উপভোগ না করে বরং পরিস্থিতি সামাল দিতে হিমশিম খেতে হয়েছে।\n১৬ জুন আধুনিক স্টেডিয়ামে জেলা প্রশাসক আন্তঃজেলা ফুটবল টুর্ণামেন্টের ফাইনাল খেলায় যে জনস্রোত দেখা যায় তা কল্পনাকেও হার মানিয়েছে। ২০১৪ সালের ২৯ নভেম্বর নিউফিল্ডে প্রধানমন্ত্রী শেখ হাসিনার জনসভায় যে লোকসমাগম হয় তা যদি প্রথম স্থান অধিকার করে তাহলে নিঃসন্দেহে বলা যায় ১৬ জুনের জনসমাগমের অবস্থান ২য় হবে। উপচে পড়া মানুষের ভীড়ে মাঠের ভিতরেও দর্শক প্রবেশ করে। ভেঙ্গে যায় নিরাপত্তার গ্রিল। এই বাধ ভাঙ্গা জোয়ার দেখে আমরা আনন্দিত। এই আনন্দের কারণ হল আমরা যে কারনে স্টেডিয়াম ছেয়েছিলাম তা সত্য প্রমাণ হওয়ায়। আর এই আনন্দের দিনে সবছেয়ে বেশি ধন্যবাদ জানাতে হয় যার প্রচেষ্টায় আমার স্টেডিয়ামটি পেয়েছি সেই জননেতা অ্যাডভোকেট মো. আবু জাহিরকে। এই জননেতা শুধু মাঠ দেননি বদলে দিয়েছেন হবিগঞ্জকে। অথচ এক শ্রেণীল কাপুরুষ তাকে সামনা সামনি মোকাবেলা করতে না পেরে আড়ালে বসে ইঙ্গিতে বাজে কথা বলে।\nজেলা শহরে যে স্টেডিয়াম করা হয় সেখানে আন্তর্জাতিক খেলাধুলা আয়োজনের তেমন সুযোগ সুবিধা থাকেনা। আবার বড় জেলাগুলোতে যে স্টেডিয়াম করা হয় সেগুলো পড়ে থাকে শ্বেত হস্তি হিসাবে। হবিগঞ্জে আধুনিক স্টেডিয়াম হওয়ার পর আমরা চেয়েছিলাম আন্তর্জাতিক টুর্ণামেন্ট করার। লন্ডনের একটি দল, ভারতের আসাম ও ত্রিপুরা এতে অংশ গ্রহণ করবে বলে প্রাথমিক সম্মতিও জানিয়েছিল। সহায়তার হাত বাড়ানোর কথা বলেছিলেন হবিগঞ্জ-৩ আসনের এমপি ও জেলা ক্রীড়া সংস্থার সাবেক সাধারণ সম্পাদক অ্যাডভোকেট মো. আবু জাহির। কিন্তু ১৬ জুনের জনস্রোত আমাদেরকে থমকে দিয়েছে। এখন আমরা দাবী করছি স্টেডিয়ামের নিরাপত্তা আরও বাড়ানোর জন্য। পাশাপাশি জনগণের এই ভালবাসাকে সঠিকভাবে কাজে লাগানো সবাইকে অনুরোধ করছি এবার যেন নতুন করে আন্দোলন করা হয় এই মাঠকে আন্তর্জাতিক স্টেডয়াম করার জন্য।\nহবিগঞ্জ মফস্বল জেলা হলেও এখানে আন্তর্জাতিক স্টেডিয়াম নির্মানের অনেকগুলো যৌক্তিক কারণ রয়েছে। কারণগুলো হল আন্তর্জাতিক স্টেডিয়াম করতে হলে থাকতে হবে ভাল যোগাযোগ ব্যবস্থা ও বিদেশী দলের জন্য ভাল আবাসন ব্যবস্থা। এই দুটিই আছে হবিগঞ্জে। আর দ্রুত শিল্পায়ন হওয়ায় পৃষ্টপোষকতারও সমস্যা হবেনা। ক্রিকেট জাতীয় দলের স্পন্সর প্রাণ গ্র“প হবিগঞ্জে জেলা প্রশাসক আন্তঃজেলা ফুটবল টুর্ণামেন্টে স্পন্সর করে যেমন সামাজিক দায়িত্ব পালন করেছে, তেমনিভাবে আম জনতার কাছে তাদের পণ্যের প্রচারও হয়েছে যথেষ্ট পরিমাণে। হবিগঞ্জের বাহুবল উপজেলার পুটিজুরীতে দি প্যালেস রিজট এন্ড স্পাতে যে সুযোগ সুবিধা রয়েছে এই উপমহাদেশেই আর নেই। আর শ্রীমঙ্গলের গ্র্যান্ড সুলতান থেকে হবিগঞ্জ স্টেডিয়ামের যোগাযোগ সোনারগা হোটেল থেকে ফতুল্লার ছেয়ে বেশী নয়। হবিগঞ্জে আন্তর্জাতিক স্টেডিয়াম হলে আন্তর্জাতিক টুর্ণামেন্টের পাশাপাশি দেশের প্রথম শ্রেণীর টুর্ণামেন্টগুলোর ভ্যানুও হতে পারে নিঃসন্দেহে।\n১৬ জুনের জনসমাগম আমাদেরকে আরেকটি জিনিস উপলব্ধি করাতে শিখেছে। সেটি হল আমরা বিনোদনের জন্য ফুটবলকে এখনও খুব বেশী ভালবাসি। এখনও একজন ফুটবলারকে নায়ক মনে করে সাধারণ জনগণ। কিন্তু দুঃখজনক হল আমাদের ফুটবলের এখন কাংখিত মান নেই। সঠিক পরিকল্পনার অভাবে এই অবস্থার সৃষ্টি হয়েছে। অথচ ফুটবল শুধু আমাদের জনগণকে বিনোদনই দিতে পারেনা। এই ফুটবল দেশের অর্থনীতিতেও বড় অবদান রাখে। আমরা যেভাবে বিদেশে শ্রমিক আর মহিলা কর্মী রপ্তানীর ক্ষেত্রে মনোযোগ দেই সেঠিকে বদলে দিয়ে যদি ফুটবলার রপ্তানীর কর্মসূচী গ্রহণ করতাম তাহলে আরও বেশী রেমিটেন্স আসত। এই শিল্পটিকে আয়ত্ব করে অনগ্রসর আফ্রিকা অনেক এগিয়ে গেছে। আমাদেরকে মনে রাখতে হবে মধ্য প্রাচ্যের ১ লাখ শ্রমিক আমাদেরকে যে পরিমাণ রেমিট্যান্স দেয় তার ছেয়ে বেশী রেমিট্যান্স আর্জোন্টিনায় প্রেরণ করে এক লিওনাল মেসি। আর আফ্রিকার ৪র্থ সাড়ির শত শত ফুটবলার আমাদের মত দেশে এসে নিয়ে যায় লাখ লাখ ডলার।\nআমাদের শিশুরা বেড়ে উঠে পানিতে হাওড়, পাহাড় আর দুর্গম এলাকায় দুরন্তপনার মাধ্যমে। এভাবে বেড়ে উঠায় তাদের মধ্যে প্রচুর স্ট্যামিনা আর রোগ প্রতিরোধ ক্ষমতার সৃষ্টি হয়। তারা যখন কচি বয়সে থাকে যদি একটি নির্দিষ্ট প্রক্রিয়ায় তাদেরকে খেলোয়াড় বানানোর দিকে মনোযাগো দেয়া হত তাহলে সত্যিকারের ফলাফল আসত এবং সাধারণ জনগণের ভালবাসার সত্যিকারের মূল্যায়ন হত।\nআর আমরা যদি এভাবে চলতে থাকি তখন জনগণ বৃদ্ধাঙ্গুলি দেখিয়ে আমাদের সন্তানদের খেলা দেখতে মাঠে না আসে টেলিভিশনে মেসি রোনালদোতে ব্যস্ত হয়ে পড়বে। তাই এখনই সময় নতুন উদ্যোগ নেয়ার।


তৈমূর আলমের ১০ সমর্থক গ্রেফতার – নারায়ণগঞ্জ প্রতিদিন\nআপডেট টাইম : জানুয়ারি, ১৬, ২০২২, ১১:২৭ পূর্বাহ্ণ\nনারায়ণগঞ্জ সিটি করপোরেশন (নাসিক) নির্বাচনের স্বতন্ত্র মেয়র প্রার্থী অ্যাডভোকেট তৈমূর আলম খন্দকারের ১০ সমর্থককে গ্রেফতার করেছে পুলিশ। একই সঙ্গে তার প্রধান নির্বাচনী এজেন্ট এটিএম কামালের বাড়িতেও পুলিশি অভিযান চালানোর অভিযোগ করা হয়েছে।\nশনিবার (১৫ জানুয়ারি) বিকেলে তিনি এ অভিযোগ করেন। তৈমূর আলম খন্দকার জানান, এদিন বিকেলে তার প্রধান নির্বাচনী এজেন্ট এটিএম কামালের বাড়িতে পুলিশ অভিযান চালিয়েছে। তবে এ সময় তিনি বাড়িতে ছিলেন না।\nগ্রেফতাররা হলেন- মো. মমতাজ মিয়া, মো. জামাল, মো. গিয়াসউদ্দিন প্রধান, আহসান হোসেন ভূইয়া, মনির হোসেন, আহসানউল্লাহ, কাজী জসিম উদ্দিন, মো. বোরহান উদ্দিন, আবুতাহের ও জয়দেব চন্দ্র মন্ডল। সাত দিনের রিমান্ড আবেদন করে তাদের আদালতে পাঠিয়েছে পুলিশ।\nতবে এ বিষয়ে নারায়ণগঞ্জ জেলা পুলিশ সুপার (এসপি) জায়েদুল আলম জানিয়েছেন, এটা আমাদের রুটিন ওয়ার্ক। নির্বাচনকে সুষ্ঠু করার লক্ষ্যে যাদের বিরুদ্ধে ওয়ারেন্ট আছে তাদেরকেই গ্রেফতার করা হচ্ছে।


কোটা সংস্কার আন্দোলনের উৎস খুঁজছে সরকার! | Lohagaranews24\nHome | দেশ-বিদেশের সংবাদ | কোটা সংস্কার আন্দোলনের উৎস খুঁজছে সরকার!\nin দেশ-বিদেশের সংবাদ, শীর্ষ সংবাদ April 17, 2018\t0 90 Views\nনিউজ ডেক্স : ছাত্রলীগের কেন্দ্রীয় সভাপতি সাইফুর রহমান সোহাগের সামনে সদলবলে দাঁড়িয়ে সহ-সভাপতি আরেফিন সিদ্দিক সুজন জানতে চান, কোটা সংস্কার আন্দোলনে অংশ নেওয়া ছাত্রলীগ নেতাকর্মীদের বিরুদ্ধে কেন সাংগঠনিক ব্যবস’া নেওয়া হচ্ছে না। উত্তরটা ‘রাজনীতির ভাষায়’ দিলেন সভাপতি। দু’জনের অনুসারীদের মধ্যে উত্তেজনার পরিণতি আহত ছয়।\nএই উত্তেজনাকর পরিসি’তি এখন বলতে গেলে সারা দেশে। প্রধানমন্ত্রীর দেওয়া ঘোষণার পরেও ইস্যুটির সমাপ্তি হলো না। গত ১১ এপ্রিল জাতীয় সংসদে দাঁড়িয়ে কোটা পদ্ধতি বাতিলের ঘোষণা দিয়েছিলেন প্রধানমন্ত্রী শেখ হাসিনা। পরদিন আন্দোলন স’গিত ঘোষণা করে ছাত্র অধিকার সংরক্ষণ পরিষদের নেতারা। এর মধ্যে জনপ্রশাসন মন্ত্রণালয় প্রধানমন্ত্রীর ঘোষণা বাস্তবায়নের প্রক্রিয়া শুরু করে। শিক্ষার্থীরা রাস্তা থেকে ফিরে যায় ক্লাসে। শুরু হয় পড়াশোনা-পরীক্ষা।\nকিন’ এই ইস্যুটির বেলায় ‘শেষ হয়েও হলো না শেষ’। কোটা সংস্কার আন্দোলনে নেতৃত্ব দেওয়া সংগঠন বাংলাদেশ ছাত্র অধিকার সংরক্ষণ পরিষদের চার নেতাকে নিয়ে শুরু হয়েছে আলোচনা-সমালোচনা। চারজনই ঢাকা বিশ্ববিদ্যালয়ের বিভিন্ন বিভাগে পড়াশোনা করছেন এবং চারজনের তিনজনই কোনো না কোনোভাবে ছাত্রলীগের রাজনীতির সঙ্গে যুক্ত। তবুও এ আন্দোলনকে জামায়াত-শিবিরের ‘ষড়যন্ত্র’ হিসেবে বিবেচনায় রেখে তদন্ত চলছে বলে জানা গেছে।\nবাংলাদেশ ছাত্র অধিকার সংরক্ষণ পরিষদের তিন যুগ্ম আহ্বায়ককে গতকাল ‘তুলে নিয়ে যায়’ গোয়েন্দা পুলিশ। দুই ঘণ্টার ব্যবধানে তাদের ছেড়ে দিলেও রেশটা দেশব্যাপী ছড়িয়ে গেছে এবং অব্যাহত থাকার লক্ষণ দেখা যাচ্ছে। যদিও পুলিশের দাবি, এই তিনজনকে আলোচনার জন্য ডাকা হয়েছে। কিন’ ‘রিক্সা থেকে নামিয়ে চোখ বেঁধে নিয়ে যাওয়ার’ ঘটনাকে স্বাভাবিকভাবে নিতে পারছেন না আন্দোলনকারীরা।\nজানা গেছে, কোটা সংস্কার আন্দোলন চলাকালে ৮ এপ্রিল ঢাকা বিশ্ববিদ্যালয় উপাচার্যের (ভিসি) বাড়িতে নারকীয় হামলা চালায় দুর্বৃত্তরা। সেই রাতের তাণ্ডবে ভিসির বাড়ির ভেতরে বাইরে প্রায় প্রত্যেকটি জিনিষ লণ্ডভণ্ড হয়ে যায়। প্রাণে রক্ষা পান উপাচার্য অধ্যাপক ড. আখতারুজ্জামান এবং তাঁর পরিবারের সদস্যরা। ওই ঘটনায় বিশ্ববিদ্যালয় প্রশাসন এবং স’ানীয় প্রশাসন শাহবাগ থানায় আলাদাভাবে চারটি মামলা দায়ের করে। এ মামলাগুলো সর্বোচ্চ গুরুত্বপূর্ণ বিবেচনায় তদন্ত চলছে।\nতবে হামলার পর ভিসি গণমাধ্যমকে বলেছিলেন, সাধারণ ছাত্ররা এ ধরনের ন্যাক্কারজনক হামলা করতে পারে না। অনুপ্রবেশকারীরা এ হামলা চালাতে পারে। ভিসির বাড়িতে হামলা নিয়ে ১১ এপ্রিল জাতীয় সংসদে দেওয়া বক্তব্যের অনেকটা অংশজুড়ে উষ্মা প্রকাশ করেন প্রধানমন্ত্রী। এ ঘটনায় জড়িতদের ছাড় দেওয়া হবে না বলেও হুঁশিয়ারি উচ্চারণ করেছিলেন তিনি।\nএর মধ্যে আন্দোলন স’গিত থাকায় এবং বর্ষবরণের ডামাডোলে কোটা সংস্কার বিষয়ে কোনোরকম উত্তেজনা ছিলো না। গতকাল সোমবার বেলা ১১টায় কেন্দ্রীয় গ্রন’াগারের সামনে সংবাদ সম্মেলন করে ছাত্র অধিকার সংরক্ষণ পরিষদ। নেতারা নিজেদের বক্তব্য তুলে ধরার পর দাবি জানান, পরবর্তী দুদিনের মধ্যে চারটি মামলা তুলে নিতে হবে। অন্যথায় আবারও আন্দোলন গড়ে তুলবেন তারা। পরিষদের আহ্বায়ক হাসান আল মামুন, যুগ্ম আহ্বায়ক নূরুল হক নুরু, রাশেদ খান, ফারুক হোসেনসহ অন্যরা সংবাদ সম্মেলনে উপসি’ত ছিলেন। দুপুরের খাবার খেতে পার্শ্ববর্তী চাঁনখারপুল এলাকায় যাচ্ছিলেন তাদের কয়েকজন। ঢাকা মেডিক্যাল কলেজ হাসপাতালের ফটকের কাছাকাছি পৌঁছালে একটি রিক্সার গতিরোধ করে কয়েকটি মোটরসাইকেল। মুহূর্তেই সেখানে হাজির হয় একটি সাদা রঙের হাইয়েচ গাড়ি। এক রিক্সায় থাকা তিনজনকে ধস্তাধস্তি করে নামিয়ে ওই গাড়িতে তুলে নেওয়া হয়।\nসেই তিনজনের ভাষ্য অনুযায়ী, গাড়িতে তুলেই তাদের চোখ বেঁধে ফেলা হয়। কিছুক্ষণ পরে চোখ খুলে দিলে তারা দেখতে পান একটি কক্ষে নেওয়া হয়েছে। প্রথমে তাদের বলা হয়েছিলো একটি ভিডিওচিত্র দেখানো হবে। পরে তা না করে নাম-ঠিকানা জিজ্ঞেস করে তিনজনকে ছেড়ে দেওয়া হয়। এই তিনজনই ঢাকা বিশ্ববিদ্যালয়ের স্নাতকোত্তরে অধ্যায়নরত।\nগতকালের এ ঘটনায় কোটা সংস্কার আন্দোলনে নেতৃত্ব দেওয়া নেতাদের মধ্যে আতংক ছড়িয়ে পড়ে। শুধু ঢাকা নয়, চট্টগ্রামসহ সারা দেশের বিভিন্ন জেলা-উপজেলায় আন্দোলন সংঘটিত করা ছাত্ররা নিজেদের নিরাপত্তা নিয়ে শংকা প্রকাশ করছেন। গতকাল রাশেদের দিনমজুর পিতাকেও থানায় নিয়ে জিজ্ঞাসাবাদ করেছে পুলিশ। এ প্রসঙ্গে উল্লেখ করে আন্দোলনে নেতৃত্ব দেওয়া নেতারা বলছেন, তাদের পরিবার নিয়ে টান দেওয়া হয়েছে।\nনাম প্রকাশ না করার শর্তে ছাত্র অধিকার সংরক্ষণ পরিষদের একাধিক নেতা বলেন, কোটা সংস্কার আন্দোলন সফল হওয়ায় তারা প্রথমদিকে খুবই স্বস্তিতে ছিলেন। বিশেষ করে প্রধানমন্ত্রী নিজের মুখে ঘোষণা দেওয়ায় তারা বিশ্বাস করছিলেন যে, সারা দেশের ছাত্র ও চাকরিবঞ্চিত তরুণ-যুবকদের প্রাণের দাবি সফল হতে চলেছে। কিন’ ‘চোখ বেঁধে তুলে নেওয়ার’ ঘটনার পর সেই বিশ্বাসে চিড় ধরে গেছে। এখন কেবল তাদের দাবি নয়, জীবনও শংকিত বলে মনে করছেন তারা।\nএদিকে, গতকালের ঘটনায় ক্ষোভ ছড়িয়ে পড়েছে সারা দেশে আন্দোলনকারী শিক্ষার্থীদের মধ্যে। সামাজিক যোগাযোগ মাধ্যম ফেসবুকে এ নিয়ে ক্ষুব্ধ প্রতিক্রিয়া দেখিয়ে তারা আবারও আন্দোলন শুরুর হুমকি দিয়ে রাখছেন।\nঅন্যদিকে, কোটা সংস্কার আন্দোলনের সঙ্গে জামায়াত-শিবির সমর্থকদের সংশ্লিষ্টতার প্রশ্ন ওঠায় প্রশাসন বিষয়টিকে গুরুত্বের সঙ্গে নিয়েছে বলে জানা গেছে। এই আন্দোলনে নেপথ্যে কোনো অশুভ শক্তি কলকাঠি নাড়ছে কি-না সে বিষয়েও তদন্ত চলছে। এর অংশ হিসেবে নেতৃত্ব দেওয়া নেতাদের জিজ্ঞাসাবাদ করা হতে পারে। তবে গতকাল গোয়েন্দা পুলিশ তাদের তেমন কিছু প্রশ্ন না করায় পুলিশের উদ্দেশ্য নিয়ে প্রশ্ন ওঠে।\nসূত্র জানিয়েছে, এই আন্দোলনে ক্ষমতাসীন দলের কোনো প্রতিপক্ষের ইন্ধন বা উসকানি আছে কি-না, তা আগে নিশ্চিত হতে চায় সরকার। এর জন্য আন্দোলনের একেবারে সূচনা থেকে ঘটনাপ্রবাহ বিশ্লেষণ করা হচ্ছে। -সুপ্রভাত\nPrevious: রোহিঙ্গা ক্যাম্পে আট মাসে ১৫ খুনসহ ১৬৩ অপরাধ\nNext: পৃথক সড়ক দুর্ঘটনায় ২ নারী নিহত


ভিডিও ফাঁসের ভয়েই কি ৬ তলা থেকে ঝাঁপ মডেল গুনগুনের! - Alok Barta\nFebruary 1, 2022\tঅন্যান্য 129 Views\nবয়স মাত্র ১৯ বছর। নাম গুনগুন উপাধ্যায়। ডাকনাম লিচি। পেশায় মডেল। একটি বহুতল থেকে ঝাঁপ দিয়ে আত্মহত্যা করতে গিয়ে খবরের শিরোনামে। কিন্তু হঠাৎ জীবন শেষ করার সিদ্ধান্ত কেন? উঠে আসছে এক গুচ্ছ তত্ত্ব। গুনগুনের বাবা গণেশ উপাধ্যায় ব্যবসায়ী। তার অভিযোগের ভিত্তিতে এক ব্যক্তির বিরুদ্ধে অভিযোগ দায়ের করেছে যোধপুরের পুলিশ। পুলিশ সূত্রে খবর, উদয়পুর থেকে যোধপুর ফেরার পর গুনগুন সোজা হোটেলে চলে যান। তখন তার বাবা রেল স্টেশনে মেয়ের জন্য অপেক্ষা করছিলেন।\nওই হোটেলের ছয় তলা থেকে লাফ দিয়ে আত্মহত্যার চেষ্টা করেছিলেন গুনগুন। ছাদ থেকে লাফ দেওয়ার পর নীচে পার্ক করা গাড়ির উপর পড়ে যান তিনি। বুকে চোট পান। পায়ের হাড় ভাঙে। বিপুল রক্তক্ষরণ হয়। তাকে হাসপাতালে ভর্তি করানো হয়েছে। অবস্থা সঙ্কটজনক। ঝাপ দেওয়ার আগে গুনগুন বাবাকে ফোন করেন। বলেন, ‘আমি নিজেকে শেষ করে দিচ্ছি। আমি চলে গেলে আমার মুখের দিকে তাকিও’। এর পরই তিনি বারান্দা থেকে ঝাপ দেন। গুনগুনের বাবা সঙ্গে সঙ্গে পুলিশে খবর দেন। পুলিশ দ্রুত ওই হোটেলে পৌঁছায়। কিন্তু তত ক্ষণে যা ঘটার ঘটে গিয়েছে।\nএমন তত্ত্বও উঠে আসছে, মডেলিং করার সঙ্গে সঙ্গেই তিনি কোনও চক্রে জড়িয়ে পড়েননি তো। অথবা, তাকে কোনও ভাবে ফাঁসিয়ে দেওয়া হয়নি তো? পুলিশ সূত্রে খবর, এই মুহূর্তে গুনগুন কথা বলার মতো অবস্থায় নেই। তাই তার জ্ঞান ফেরার পরেই তাঁকে জিজ্ঞাসাবাদ করা হবে। কিন্তু এর পেছনে কী কারণ থাকতে পারে, তার জন্য গুনগুনের পরিবার ও ঘনিষ্ঠ বন্ধুদের ইতিমধ্যেই জিজ্ঞাসাবাদ শুরু করেছে পুলিশ। সেখান থেকেই উঠে এসেছে কিছু সূত্র। যার সূত্র ধরে কিঞ্চিৎ অগ্রসরও হয়েছে পুলিশ।\nগুনগুনের বাবার অভিযোগের ভিত্তিতে এক ব্যক্তির বিরুদ্ধে এফআইআর করা হয়েছে। কী অভিযোগ করেন গুনগুনের বাবা? সূত্রের খবর, বেশ কিছু দিন থেকেই এক ব্যক্তি গুনগুনের কিছু ভিডিও ক্লিপ ভাইরাল করে দেওয়ার হুমকি দিচ্ছিলেন। গুনগুন বিষয়টি বাড়িতে জানিয়েও ছিলেন। গুনগুনের বাবার দাবি, পরিবারে এমন কোনও সমস্যা ছিল না, যার কারণে তার মেয়ে এত বড় পদক্ষেপ করবে। যা ঘটার, তা হোটেলেই ঘটেছে। পুলিশের প্রাথমিক তদন্তে উঠে এসেছে, উদয়পুরের হোটেলে গুনগুনের সঙ্গে কিছু ঘটনা ঘটে। সে কথা বাবাকে জানিয়েছিলেনও তিনি। পুলিশ ওই ব্যক্তির বিরুদ্ধে তথ্যপ্রযুক্তি আইনে ব্ল্যাকমেল করার অভিযোগ এনেছে। সুত্র: আনন্দবাজার।


Partha Chatterjee Says, NEP 2020 Won't Be Implemented - একাধিক বিষয়ে আপত্তি, বাংলায় এখনই চালু হচ্ছে না নতুন জাতীয় শিক্ষানীতি! | Eisamay - Eisamay\nwest bengal education minister partha chatterjee says, nep 2020 wont be implemented in state now\nএকাধিক বিষয়ে আপত্তি, বাংলায় এখনই চালু হচ্ছে না নতুন জাতীয় শিক্ষানীতি!\nsuman biswas | EiSamay.Com | Updated: Sep 7, 2020, 5:56 PM\nতামিলনাড়ুর পথেই হাঁটল পশ্চিমবঙ্গে। কেন্দ্রের নতুন শিক্ষানীতি এখনই রাজ্যে কার্যকর সম্ভব নয় বলে এদিন রাষ্ট্রপতি ও প্রধানমন্ত্রীর সঙ্গে বৈঠকে জানিয়ে দিলেন শিক্ষামন্ত্রী পার্থ চট্টোপাধ্যায়।\nএখন রাজ্যে নয় নতুন শিক্ষানীতি!\n৩৪ বছর পর দেশের জাতীয় শিক্ষানীতিতে বড়সড় পরিবর্তন এনেছে মোদী সরকার।\nরাজ্যের শিক্ষামন্ত্রী পার্থ চট্টোপাধ্যায় জানান, করোনা পরিস্থিতি তো রয়েছেই, সেইসঙ্গে কেন্দ্রের একতরফা সিদ্ধান্তে শিক্ষানীতির ক্ষেত্রে রাজ্যের স্বার্থও ক্ষুন্ন হয়েছে।\nএদিনের বৈঠকের শুরুর দিকে বক্তব্য রাখেন প্রধানমন্ত্রী নরেন্দ্র মোদীও।\nএই সময় ডিজিটাল ডেস্ক: তামিলনাড়ুর পর এবার পশ্চিমবঙ্গ। কেন্দ্রের নতুন জাতীয় শিক্ষানীতি প্রণয়ন নিয়ে আগেই আপত্তি জানিয়েছিল তামিলনাড়ু। তাঁরা জানিয়ে দিয়েছিল, নতুন শিক্ষানীতি তাদের রাজ্যে লাগু করা সম্ভব নয়। আর এবার একই অবস্থান নিল বাংলাও। ৩৪ বছর পর দেশের জাতীয় শিক্ষানীতিতে বড়সড় পরিবর্তন এনেছে মোদী সরকার। নতুন শিক্ষানীতিতে অনুমোদন দিয়েছে কেন্দ্রীয় মন্ত্রিসভাও। আর সোমবার সেই জাতীয় শিক্ষানীতি নিয়েই সব রাজ্যের সঙ্গে ভার্চুয়াল বৈঠকে বসেছিলেন রাষ্ট্রপতি রামনাথ কোবিন্দ। সেখানেই রাজ্যের শিক্ষামন্ত্রী পার্থ চট্টোপাধ্যায় জানান, করোনা পরিস্থিতি তো রয়েছেই, সেইসঙ্গে কেন্দ্রের একতরফা সিদ্ধান্তে শিক্ষানীতির ক্ষেত্রে রাজ্যের স্বার্থও ক্ষুন্ন হয়েছে। তাই এখনই বাংলায় নতুন শিক্ষানীতি প্রণয়ণ করা সম্ভব না।\nএদিনের বৈঠকের শুরুর দিকে বক্তব্য রাখেন প্রধানমন্ত্রী নরেন্দ্র মোদীও। সেখানেই রাজ্যের তরফে অবস্থান স্পষ্ট করে পার্থ চট্টোপাধ্যায় বলেন, 'কেন্দ্রীয় সরকার একতরফাভাবে যে শিক্ষানীতি রূপায়ন করেছে, যা যুক্তরাষ্ট্রীয় কাঠামোর সম্পূর্ণ পরিপন্থী। শিক্ষার মতো একটি বিষয় নিয়েও কেন্দ্র এককভাবে সিদ্ধান্ত নিল। এটা মানা যায় না। রাজ্যের মতামতকেও গুরুত্ব দেয়নি কেন্দ্র।'\nকেন্দ্রের নয়া শিক্ষানীতিতে স্নাতক ও স্নাতকোত্তর স্তরে ভরতির বিষয়টি, এম ফিল তুলে দেওয়া-সহ একগুচ্ছ অভিযোগ রয়েছে বাংলার। কেন্দ্রীয় সরকারকে সমস্ত অভিযোগ লিখিত আকারে রাজ্য সরকারের তরফে দ্রুত পাঠানো হবে বলেও জানিয়ে দিয়েছেন শিক্ষামন্ত্রী। স্কুল ও উচ্চশিক্ষার নানা দিক খতিয়ে দেখে কেন্দ্রের কাছে রাজ্যের সেই সব আপত্তির যথাযথ কারণ বিশদে পৌঁছে দিতে ইতোমধ্যে ছয় সদস্যর কমিটি গঠন করেছে শিক্ষা দফতর। সেই কমিটিতে রয়েছেন যাদবপুর ও রবীন্দ্রভারতী বিশ্ববিদ্যালয়ের উপাচার্য সুরঞ্জন দাস ও সব্যসাচী বসু রায়চৌধুরী, শিক্ষাবিদ পবিত্র সরকার ও নৃসিংহপ্রসাদ ভাদুড়ি, তৃণমূল সাংসদ তথা পদার্থবিদ্যার অধ্যাপক সৌগত রায় এবং স্কুলশিক্ষা পাঠ্যক্রম কমিটির চেয়ারম্যান অভীক মজুমদার। শিক্ষামন্ত্রী আক্ষেপের সুরে আগেই জানিয়েছিলেন, 'দুঃখের বিষয়, বাংলার কোনও শিক্ষাবিদকে কেন্দ্র শিক্ষানীতি সংক্রান্ত কমিটিতে রাখেইনি।'\nআরও পড়ুন: কঙ্গনার নতুন অফিসে 'জবরদখল' BMC-র, মঙ্গলে ভেঙে ফেলা হবে সম্পত্তি!\nএদিন মিনিট চারেকের বক্তব্য রাখেন রাজ্যের শিক্ষামন্ত্রী। সেখানেই তিনি প্রশ্ন তোলেন, 'শিক্ষানীতির নামে রাজ্যের ভূমিকা কেন খর্ব করা হচ্ছে? এভাবে একতরফা সিদ্ধান্ত রাজ্য কিছুতেই মানবে না। পাশাপাশি, রাজ্যের বিশেষজ্ঞ কমিটির সুপারিশের কথাও শিক্ষামন্ত্রী এদিন সকলকেই জানান। রাজ্যের শিক্ষার যে গৌরব তা রাখতে বদ্ধপরিকর রাজ্য। তাঁর অভিযোগ, 'এই নীতির মাধ্যমে দেশের শিক্ষা ব্যবস্থাকে একদিকে বাণিজ্যিকরণ ও অন্যদিকে কেন্দ্রীয়করণ করা হচ্ছে। তা রাজ্যের পক্ষে মানা সম্ভব নয়।'\nভিন্ন পাঠে অভিন্ন প্রশ্ন এ বার চিন্তার কারণ পরের খবর\nবাংলায় এখনই হবে না শিক্ষানীতি প্রণয়ণ পার্থ চট্টোপাধ্যায় নরেন্দ্র মোদী জাতীয় শিক্ষানীতিতে আপত্তি রাজ্যের West Bengal education minister partha chatterjee NEP 2020\nWeb Title : west bengal education minister partha chatterjee says, nep 2020 wont be implemented in state now


মোদী যখন ‘টার্গেট’, দুই মুখ্যমন্ত্রীকে নিয়ে এবার রাজধানীর বুকে ধরনায় বসবেন মমতা | Mamata Banerjee will join in dharna with Chandrababu and Kejriwal at Delhi - Bengali Oneindia\n7 min ago কাশ্মীরকে ছিন্ন করতে চাওয়া উপত্যকার আলকায়দা প্রধানের মৃত্যু! রুদ্ধশ্বাস এনকাউন্টার একটি বাড়ি ঘিরে\n47 min ago কুমারস্বামী হয়ে উঠবেন চৌতালা! হরিয়ানায় হঠাৎ কংগ্রেসের পালে হাওয়া নয়া সমীক্ষায়\n| Published: February 12 2019, 22:11 [IST]\nএবার রাজধানীর বুকে দাঁড়িয়ে মোদী হটাওয়ের আওয়াজ তুলবেন মমতা। বাংলার মুখ্যমন্ত্রী সেই লক্ষ্যেই দিল্লির দরবারে পৌঁছে গেলেন মঙ্গলবারই। বুধবার তিনি দিল্লিতে ধরনায় উপস্থিত থাকবেন। তাঁর সঙ্গে ইতিমধ্যেই কথা হয়েছে চন্দ্রবাবু নাইডুর ও অরবিন্দ কেজরিওয়ালের। চন্দ্রবাবুর অনশনের পর কেজরিওয়ালের ধরনাতেও ফের জোট চিত্র ফুটিয়ে তুলতে প্রত্যয়ী মমতা।\nকদিন আগে কলকাতাতে বসেই দিল্লিতে ধরনার সলতে পাকানো শুরু করেছিলেন মমতা। সেইমতো বাংলার রাজধানীতে বসে মমতা বন্দ্যোপাধ্যায়-চন্দ্রবাবু নাইডুরা ঘোষণা করেছিলেন দিল্লিতে ধরনায় কর্মসূচি পালন করার। সোমবার চন্দ্রবাবু নাইডু অনশনে বসেছিলেন রাজ্যের বিশেষ মর্যাদার দাবিতে। সেই মঞ্চ হয়ে উঠল বিরোধী ঐক্যের মহাক্ষেত্রস্থল।\nবুধবার দিল্লি ও অন্ধ্রপ্রদেশের মুখ্যমন্ত্রীকেনিয়ে রাজধানীর বুকে ফের ধরনার মঞ্চ থেকে জোট-বার্তা আরও শক্তিশালী করে তুলবেন মমতা-সহ বিরোধী নেতৃত্ব। সোমবার মহাজোটের ঐক্য প্রদর্শনে ছিলেন কংগ্রেস সভাপতি রাহুল গান্ধী, মনমোহন সিং, ফারুক আবদুল্লা, অরবিন্দ কেজরিওয়াল, শরদ যাদব, মুলায়ম সিং যাদব, ডেরেক ওব্রায়েন প্রমুখ।\nআবারও সম্মিলিত আওয়াজ উঠবে, মোদী সরকার হটানোর দাবি উঠবে জোরালোভাবে। এবার দেখার রাজধানীর মঞ্চে মমতাকে ঘিরেই জোট-সমীকরণ আবর্ত হয় কি না। তিনি ব্রিগেড থেকে জোটের বার্তা দিয়েছিলেন, তারপর কলকাতায় ধরনা মঞ্চের পর এবার রাজধানীতে গণতন্ত্র বাঁচানোর দাবিতে ধরনা। আবার উত্তাল হবে জাতীয় রাজনীতি।\nmamata banerjee chandrababu naidu arvind kejriwal narendra modi bjp lok sabha elections 2019 india মমতা বন্দ্যোপাধ্যায় চন্দ্রবাবু নাইডু অরবিন্দ কেজরিওয়াল নরেন্দ্র মোদী বিজেপি লোকসভা নির্বাচন ২০১৯ ভারত\nBengal CM Mamata Banerjee will join in dharna with Chandrababu and Kejriwal at Delhi. She already have gone in Delhi,\nStory first published: Tuesday, February 12, 2019, 22:11 [IST]


প্রভিডেন্ট ফান্ড বনাম মিউচুয়াল ফান্ড; সুবিধা-অসুবিধা, কোনটি ভালো জে’নে নিন\nHome / লাইফ-স্টাইল / প্রভিডেন্ট ফান্ড বনাম মিউচুয়াল ফান্ড; সুবিধা-অসুবিধা, কোনটি ভালো জে’নে নিন\nপ্রভিডেন্ট ফান্ড বনাম মিউচুয়াল ফান্ড; সুবিধা-অসুবিধা – বড় সম্পদশালী লগ্নিকারীরা চিন্তায় পড়েছেন সাধারণ বাজেট ২০২১-এ থাকা একটি প্রস্তাবের ফলে। তার জন্য তাঁরা ঋণ বা ডেট মিউচুয়াল ফান্ডে বিনিয়ােগ বেছে নিতে পারেন ভলেন্টারি প্রভিডেন্ট ফান্ড থেকে সরে গিয়ে। ওই\nপ্রস্তাব অনুসারে, ২০২১ এর পয়লা এপ্রিল থেকে কোন কর্মীর প্রভিডেন্ট ফান্ড অ্যাকাউন্টে জমা অর্থের উপর সুদের পরিমাণ বছরে ২.৫ লক্ষ টাকার বেশি হলে (অর্থাৎ যাদের মূল বেতন অন্তত ১.৭৫ লক্ষ টাকা) তাহলে সেটা করযােগ্য হয়ে যাবে। আগে করের ক্ষেত্রে ছাড় ছিল\nপ্রভিডেন্ট ফান্ডে থাকা অর্থের উপর সুদ বাবদ আয়ে। সাধারণত ভারতের বেতনভুক্ত মানুষজনের কাছে জনপ্রিয় বিনিয়ােগের প্রকল্প হলো\nপাবলিক প্রভিডেন্ট ফান্ড (পিপিএফ), ভলান্টারি প্রভিডেন্ট ফান্ড (ভিপিএফ), এমপ্লয়িজ প্রভিডেন্ট ফান্ড (ইপিএফ) এবং ইউলিপ। এমপ্লয়িজ\nপ্রভিডেন্ট ফান্ড প্রকল্পে যেসব কর্মীরা অর্থ রাখেন, তাঁদের ক্ষেত্রে মালিক বা কর্তৃপক্ষের সঙ্গে সামঞ্জস্য রেখে মূল বেতনের ১২ শতাংশ দিতেই হয় তাঁদের এই পিএফ অ্যাকাউন্টে। সেক্ষেত্রে ভলেন্টারি প্রভিডেন্ট ফান্ড (ভিপিএফ) হল এমপ্লয়িজ প্রভিডেন্ট ফান্ড (ইপিএফ)-এর এক ধরনের সংযােজিত বিষয়। যেখানে ইপিএফ-এ অর্থ জমা দেওয়াটা মূল বেতনের ১২ শতাংশ হিসেবে নিয়ন্ত্রিত, সেখানে ভলেন্টারি প্রভিডেন্ট ফান্ডে তারও\nবেশি জমা দেওয়া যাবে প্রভিডেন্ট ফান্ড অ্যাকাউন্টে। যাঁরা ভিপিএফ অ্যাকাউন্টে বেশি অংকের অর্থ জমা করেন, নতুন প্রস্তাবিত বিধি তাঁদের অসুবিধায় ফেলতে পারে। নিপ্পন ইন্ডিয়া মিউচুয়াল ফান্ডের কো-চিফ বিজনেস অফিসার অশ্বিনী দুগলের অভিমত, বেশ কিছু বিকল্প পথ আছে লগ্নিকারীদের জন্য। তবে সেটা সংশ্লিষ্ট ব্যক্তির করজনিত সুবিধা, রিটার্নের পরিমাণ, ঝুঁকি ইত্যাদি মাথায় রেখে এগােতে হবে। সে ক্ষেত্রে তিনি\nজানান, বেশ কিছু ডেট মিউচুয়াল ফান্ড রয়েছে বলে। করের সুবিধা, ভালাে রিটার্ন সহজে নগদের রূপান্তরের সুবিধা থাকছে ওইসব প্রকল্পেও। মিরা অ্যাসেট মিউচুয়াল ফান্ডের চিফ এক্সিকিউটিভ অফিসার স্বরূপ মহান্তির বক্তব্য, যদিও এই ডেট মিউচুয়াল ফান্ডে সম্পদশালী লগ্নিকারীরা উচ্চ হারে করের ঝুঁকির মুখােমুখি হবেন, কিন্তু আর কোন ভাল বিকল্প নেই তাঁদের কাছে যদি ভালাে রিটার্ন এবং তুলনায় কম করের বােঝার\nকথা চিন্তা করা হয়। তাঁদের হিসাব অনুসারে, এক্ষেত্রে যদি ওই সংশ্লিষ্ট ব্যক্তি একেবারে উচ্চ হারের কর (৩০ শতাংশ) প্রদানকারী হন তবে ভিপিএফ অথবা ইপিএফ সুদের হার ৮.৫ শতাংশ থেকে ৫.৮ শতাংশে নেমে যাচ্ছে এবং যদি তাঁরা ২.৫ লক্ষ টাকার বেশি বছরে জমা করেন তবে ৪ শতাংশ সেস দিতে হবে। তাছাড়া পরিস্থিতি আরও খারাপ হতে পারে যদি এমপ্লয়িজ প্রভিডেন্ট ফান্ড অর্গানাইজেশন (ইপিএফও) আবার\n৪ মার্চের সেন্ট্রাল বাের্ড অফ ট্রাস্টির মিটিংয়ের পর সুদের হার কমায়। গত একবছরের ৭.১-৭.৬ শতাংশ রিটার্ন পাওয়া গিয়েছে ছয়টি এই ধরনের ডেট মিউচুয়াল ফান্ডে। ইন্ডেক্সেশন সহ ২০ শতাংশ হারে কর চাপে যদি এইসব ডেট ফান্ড তিন বছর বা তার বেশি রাখার পর ছেড়ে দেওয়া হয়। শেয়ার অনেক ঝুঁকিপূর্ণ সেই তুলনায় এই ঋণ বা ডেট ফান্ড নিরাপদ। ফলে এই পরিস্থিতিতে এই বিকল্পের কথা ভাবতে পারেন ইপিএফ অথবা ভিপিএফে লগ্নিকারীরা।\nপ্রভিডেন্ট ফান্ড বনাম মিউচুয়াল ফান্ড 2021-02-22\nPrevious বিশ্বের শ্রেষ্ঠ ফেসিয়াল যা ১ বার করলে ফর্সা উজ্জ্বল ত্বক পাবেন ১০০% গ্যারান্টি\nNext মাধ্যমিক পাশে সরকারি অফিসে শূন্যপদে বিশাল নিয়োগ! রইল বিস্তারিত..\nকোন কোন সময়ে জীবনের বড় সিদ্ধান্ত নিলে তার ফলাফল ভালো হয় না!\nকোন কোন সময়ে জীবনের বড় সিদ্ধান্ত নিলে তার ফলাফল ভালো হয় না – জীবন চলার ...


July 2016 - Maksuda Akhter PriotyMaksuda Akhter Prioty\nশব্দ দূষণ। বাংলাদেশে যতগুলো গুরুত্বপূর্ণ সমস্যা রয়েছে তার মধ্যে অন্যতম হচ্ছে এই শব্দ দূষণ। আইন করে হাইড্রোলিক হর্ণ নিষিদ্ধ করা হলেও বস্তুত তা বাস্তবায়ন হচ্ছে না। সরকার সহ সবাই নির্লিপ্তভাবে মেনে নিচ্ছেন এই অপূরণীয় ক্ষতি। কিন্তু এবার শব্দ দূষণ নিয়ে নিজের নিজের উদ্বেগ প্রকাশ করে বাংলাদেশি বংশোদ্ভূত মিস আর্থ ইন্টারন্যাশনাল পুরস্কার বিজয়ী অভিনেত্রী মাকসুদা আক্তার... (more)\nশাস্তি ছাড়া কি নিয়ম মানা যায় না: প্রিয়তি\nমাকসুদা আক্তার প্রিয়তি। বাংলাদেশি বংশোদ্ভূত এ তরুণী একজন প্রশিক্ষিত পাইলট। মিস আয়ারল্যান্ড হিসেবে পরিচিতি পেলেও পরবর্তীতে অর্জন করেন মিস আর্থ ইন্টারন্যাশনাল খেতাব। নিজের কাজ ও অর্জনের শাখা-প্রশাখা ছড়িয়ে দিয়েছেন বিভিন্ন সেক্টরে। শিশুদের প্রতি ভালোবাসা অনেক। কথা বলেন প্রিয় বাংলাদেশের নানা সমস্যার কথা নিয়েও। আবার উত্তোরণের পথও খোঁজেন। click more\nবাংলাদেশে জন্ম। মাকসুদা আকতার প্রিয়তির বেড়ে ওঠাও এখানেই। সেই তিনি হয়ে উঠলেন আয়ারল্যান্ডের সেরা সুন্দরী। ২০১৪ সালের ‘মিস আয়ারল্যান্ড’ প্রতিযোগিতায় চ্যাম্পিয়ন হয়ে প্রিয়তি উজ্জ্বল করলেন বাংলাদেশের মুখ। click for more\nবাংলাদেশে রাস্তায় উচ্চ শব্দের হর্ন ব্যবহার করা নিষিদ্ধ করা উচিত। আইনে হয়তো নিষিদ্ধ আছে। কিন্তু তাহলে কেউ সেটা মানছে না কেন? এটা কি দেখার কেউ নেই? অথচ বিকট শব্দের হর্নের কারণে শব্দ দূষণ হয়। এতে স্কুলগামী শিশু-কিশোর, রোগীসহ পথচারীদের নানা রকম সমস্যা হয়। এতো বিকট আর ভয়ানক শব্দ/ আওয়াজের মধ্যে একজন মানুষের মন আর মাথা... (more)\nসিক্স প্যাকে প্রিয়তির অভিনয়\nচলচ্চিত্রে অভিনয়ের মূল শর্তই ছিল, শরীর ‘সিক্স প্যাক’ করতে হবে। শর্ত মেনেই অভিনয় করেছেন মাকসুদা আকতার প্রিয়তি। নিজের সিক্স প্যাকের রহস্য উন্মোচন করলেন গতকাল। click for more\nঈদ নিয়ে প্রিয়তির স্মৃতিচারণ\nদ্য রিপোর্ট প্রতিবেদক : প্রায় ১৪ বছর ধরে আয়ারল্যান্ডে বসবাস করছেন বাংলাদেশি বংশোদ্ভূত মাকসুদা আক্তার প্রিয়তি। গ্ল্যামার আর মেধা দিয়ে ২০১৪ সালে নির্বাচিত হয়েছেন ‘মিজ আয়ারল্যান্ড’। সম্প্রতি ‘মিস আর্থ’ চ্যাম্পিয়ন হয়ে বিশ্ব জুড়ে আলোচিত হয়েছেন তিনি। অভিনয় করছেন আয়ারল্যান্ডের সিনেমায়। প্রস্তাব পেয়েছেন হলিউড-বলিউডের সিনেমায়ও অভিনয়ের। click for more\n” সন্তানদের সঙ্গে ঈদ করলেন প্রিয়তি”\nবেশ কয়েক বছর পর দুই সন্তানের সঙ্গে ঈদ উদ্‌যাপন করলেন বাংলাদেশি বংশোদ্ভূত মডেল ও অভিনেত্রী মাকসুদা আকতার প্রিয়তি। দুই সন্তান আবরাজ ও মৌনিরাকে নিয়ে তিনি থাকেন আয়ারল্যান্ডের ডাবলিন শহরে। পেশায় বৈমানিক। এ কারণেই ঈদের দিন সচরাচর ছুটি মেলে না তাঁর। থাকতে হয় আকাশে। click for more\n‘৩ বছর পর ঈদে ছুটি পেলাম’\nমিজ. আয়ারল্যান্ড মাকসুদা আক্তার প্রিয়তি। দীর্ঘদিন ধরে আয়ারল্যান্ডে স্থায়ীভাবে বসবাস করছেন এই অভিনেত্রী। মডেলিং ও অভিনয়ের পাশাপাশি ফ্লাইট ইনস্ট্রাকটর হিসেবে চাকরি করেন তিনি। click for more\nঈদ এবং না বলা কিছু কথা\nঈদ মানে উৎসব। ঈদ মানে আনন্দ। ঈদে ছোটবেলার আনন্দটাই সবচেয়ে বেশি মনে পড়ে। নতুন জামা পরা, মিষ্টান্ন খাওয়া, এ বাড়ি ও বাড়ি ঘুরতে যাওয়া এসব তো ছিলই বাড়তি ছিল ঈদের সালামি। প্রথম ঈদের সালামি কত বছর বয়সে, কত ছিল ঠিক মনে নেই। কিন্তু প্রথম দিকে ৫-১০ টাকার বেশি ছিল না আর যখন দেশ ছেড়েছি তখন... (more)\nপ্রিয়তির ঈদ শুভেচ্ছা\nমাকসুদা আক্তার প্রিয়তি। বাংলাদেশি বংশোদ্ভূত এ তরুণী একজন প্রশিক্ষিত পাইলট। প্রবাসে থাকলেও মন কাঁদে দেশের জন্য। দেশের আনন্দ উৎসবের আনন্দ ভাগাভাগি করে নেয় সবার সাথে আবার বিপদের সময় উৎকণ্ঠা প্রকাশ করেন আর সবার মতই। মিস আয়ারল্যান্ড হিসেবে পরিচিতি পেলেও পরবর্তীতে অর্জন করেন মিস আর্থ ইন্টারন্যাশনাল খেতাব। নিজের কাজ ও অর্জনের শাখা-প্রশাখা ছড়িয়ে দিয়েছেন বিভিন্ন সেক্টরে।... (more)


প্রকাশিত: ৭:৩৩ অপরাহ্ণ, সেপ্টেম্বর ২২, ২০১৮\n২২ সেপ্টেম্বর ২০১৮, শনিবার : জাতীয় ঐক্যের মঞ্চ থেকে বিএনপি চেয়ারপারসন ও সাবেক প্রধানমন্ত্রী বেগম খালেদা জিয়ার মুক্তি দাবি করেছেন নাগরিক ঐক্যের আহ্বায়ক মাহমুদুর রহমান মান্না। তিনি একাদশ জাতীয় সংসদ নির্বাচন সুষ্ঠু করার পূর্ব শর্ত হিসাবে বেগম খালেদা জিয়া সহ সকল রাজবন্দিদের মুক্তি না দিলে দুর্বার আন্দোলন গড়ে তোলা হবে হবে বলে হুশিয়ারি দিয়েছেন।\nশনিবার রাজধানীর মহানগর নাট্যমঞ্চে জাতীয় ঐক্য প্রক্রিয়া আয়োজিত সমাবেশে তিনি এমন মন্তব্য করেন। মান্না বলেন, সংসদ ভেঙে দিয়ে নির্বাচনকালীন সরকার গঠন করতে হবে। যে সরকার গঠন হবে ঐকমত্যের ভিত্তিতে।\nনির্বাচনে সামরিক বাহিনীর উপস্থিতি কামনা করে মান্না বলেন, সেনাবাহিনীই পারে জনমনে অাস্থা ফিরিয়ে আনতে। শেখ হাসিনার অধীনে কোনো নির্বাচন হতে দেয়া হবে না বলেও মত দেন তিনি। এছাড়া নির্বাচন কমিশনের পদত্যাগ চেয়ে নতুন কমিশন গঠনের দাবি জানান তিনি।\nআরো পড়ুন : মঞ্চে ড. কামাল-মির্জা ফখরুল’সহ সিনিয়র রাজনীতিবিদরা\nজাতীয় ঐক্য প্রক্রিয়ার নাগরিক সমাবেশ শুরু হয়েছে। বিকাল তিনটার কিছু পরে রাজধানীর মহানগর নাট্যমঞ্চে এ সমাবেশ শুরু হয়।\nমঞ্চে উপস্থিত হয়েছেন ঐক্য প্রক্রিয়ার আহ্বায়ক ও সংবিধান প্রণেতা ড. কামাল হোসেন। উপস্থিত হয়েছেন বিএনপির মহাসচিব মির্জা ফখরুল ইসলাম আলমগীর, ব্যারিস্টার মওদুদ আহমদ, ড. খন্দকার মোশাররফ হোসেন, মঈন খান। এছাড়া উপস্থিত আছেন ব্যারিস্টার মইনুল হোসেন, ঢাকসুর সাবেক সহ-সভাপতি সুলতান মনসুর আহমেদ, জাসদ (রব) সভাপতি আ স ম রব, নাগরিক ঐক্যের আহ্বায়ক মাহমুদুর রহমান মান্না, তেল-গ্যাস রক্ষা জাতীয় কমিটির কেন্দ্রীয় আহ্বায়ক শেখ মুহাম্মদ শহীদুল্লাহ, গণস্বাস্থ্য কেন্দ্রের প্রতিষ্ঠাতা ড. জাফরুল্লাহ চৌধুরী।\nসমাবেশস্থলে জড়ো হয়েছেন বিভিন্ন রাজনৈতিক দলের বিপুল নেতাকর্মী।\nকার্যকর গণতন্ত্র, আইনের শাসন ও জনগণের ভোটাধিকার নিশ্চিত করতে জাতীয় ঐক্য গড়ে তোলার লক্ষ্যে জাতীয় ঐক্য প্রক্রিয়া এ নাগরিক সমাবেশ করছে।\nএদিকে, সমাবেশে আগত বিএনপি নেতাকর্মীদের দলের চেয়ারপারসন বেগম খালেদা জিয়ার মুক্তি দাবি করে শ্লোগান দিতে দেখা যায়।\nযুক্তফ্রন্ট ও জাতীয় ঐক্যপ্রক্রিয়া যৌথভাবে তাদের যে দাবি ঘোষণা করেছে, সেখানে সাবেক প্রধানমন্ত্রী বেগম খালেদা জিয়ার মুক্তি তারা চাননি। বিএনপি নেতারা বলছেন, এটা কোনো সমস্যা নয়। ঘোষণার আগে এ নিয়ে তাদের সাথে বিএনপির কথা হয়েছে। এখন সবার বক্তব্য হচ্ছে, বর্তমান ব্যবস্থায় সুষ্ঠু ও নিরপে নির্বাচন যেমন সম্ভব নয়, তেমনি শেখ হাসিনার সরকার মতায় থাকলে নিরাপদ বাংলাদেশ গড়াও সম্ভব নয়। যেহেতু সবার সুর একই, তাই বিএনপির পক্ষ থেকে সংশ্লিষ্ট নেতাদের জানানো হয়েছে, খালেদা জিয়ার মুক্তি তারা না চাইলেও জাতীয় ঐক্য গড়তে কোনো সমস্যা হবে না। কিন্তু বিএনপি খালেদা জিয়ার মুক্তি চাইলে যুক্তফ্রন্ট বা জাতীয় ঐক্য প্রক্রিয়ার নেতাদের কোনো বাধাও থাকবে না।\nবিএনপির ৭ দফা :\nনির্বাচন সামনে রেখে বিএনপির স্থায়ী কমিটি সাত দফা দাবি চূড়ান্ত করেছে।


সরাসরি কিনতে হবে করোনার টিকা, বেসরকারি হাসপাতালের জন্য নয়া গাইডলাইন রাজ্যের - New guideline of state government regarding corona vaccination for private hospital, Bangla News\nবাংলা নিউজ > বাংলার মুখ > কলকাতা > সরাসরি কিনতে হবে করোনার টিকা, বেসরকারি হাসপাতালের জন্য নয়া গাইডলাইন রাজ্যের\nকরোনার টিকারকরণে নয়া গাইডলাইন (ফাইল ছবি)\nসরাসরি কিনতে হবে করোনার টিকা, বেসরকারি হাসপাতালের জন্য নয়া গাইডলাইন রাজ্যের\n১ মিনিটে পড়ুন . Updated: 27 Apr 2021, 03:42 PM IST লেখক Satyen Pal\nসরাসরি উৎপাদনকারী সংস্থার কাছ থেকে টিকা কিনতে হবে বেসরকারি হাসপাতালকে\nহু হু করে বাড়ছে সংক্রমণ। রোজই তৈরি হচ্ছে নতুন নতুন উদ্বেগ। এর সঙ্গেই যুক্ত হয়েছে করোনার টিকাকে ঘিরে নানা হয়রানির অভিযোগ। ঘণ্টার পর ঘণ্টা টিকার জন্য লাইন দিচ্ছেন বাসিন্দারা। কিন্তু তারপরেও টিকা মিলছে না বলে অভিযোগ। এসবের মধ্যেই এবার করোনার টিকাকরণ নিয়ে বেসরকারি হাসপাতালগুলির কাছে নতুন গাইডলাইন পাঠাল রাজ্য সরকার। ঠিক কী রয়েছে সেই গাইডলাইনে?\nসেই গাইডলাইনে উল্লেখ করা হয়েছে ৩০শে এপ্রিলের পর ভ্যাকসিনের সমস্ত পুরানো স্টক সরকারের কাছে ফেরৎ দিতে হবে। ১লা মে থেকে করোনার টিকাকরণ চালাতে হলে নয়া নিয়ম মানতে হবে বেসরকারি হাসপাতালগুলিকে। এবার নয়া নিয়ম অনুসারে বেসরকারি হাসপাতালগুলিকে টিকা উৎপাদনকারী সংস্থার কাছ থেকে সরাসরি ভ্যাকসিন কিনে নিতে হবে। কিন্তু এর জেরে যদি টিকাকরণ বন্ধ হয়ে যায়? সেব্যাপারে বলা হচ্ছে টিকাকরণের বিষয়টি নোটিশ দিয়ে সাধারণ মানুষকে জানাতে হবে। অন্যদিকে নিয়ম অনুসারে কোনও ব্যক্তি সরাসরি টিকা নেওয়ার জন্য হাসপাতালে আসতে পারবেন না। নির্দিষ্ট কো উইন পোর্টালে গিয়ে নাম নথিভুক্তিকরণের পর তাদের হাসপাতালে আসতে হবে।\nস্বাস্থ্য বিশেষজ্ঞদের মতে, সরকার এতদিন পর্যন্ত যে টিকা বেসরকারি হাসপাতালগুলির কাছে পাঠাত, কার্যত সেই টিকা আর তারা পাঠাবে না। আগের স্টকও ফেরৎ দিয়ে দিতে হবে। পুরানো টিকা নিয়ে আর টিকাকরণ চালানো যাবে না। ১লা মে থেকে সরাসরি সংস্থার কাছ থেকে টিকা কিনতে হবে বেসরকারি হাসপাতালকে। অন্যদিকে প্রথম ডোজ যারা ২৫০ টাকা দিয়ে বেসরকারি হাসপাতাল থেকে নিয়েছিলেন এবার তাদের দ্বিতীয় ডোজ নতুন দামে নিতে হবে। অথবা তারা বিনামূল্যে নিতে পারেন সরকারি হাসপাতাল থেকে। তবে এই গাইডলাইনের জেরে কিছুটা হলেও সমস্যায় বেসরকারি হাসপাতাল। এনিয়ে সহায়তা চেয়ে ফের চিঠি দেওয়ার উদ্যোগ নিচ্ছে বেসরকারি হাসপাতাল কর্তৃপক্ষ।


সূরা আল আ'রাফ শ্লোক 150 | 7:150 الأعراف - Quran O\n আল আ'রাফ : 150الأعرافالقرآن الكريم\nসূরা আল আ'রাফ শ্লোক 150\nতোমরা আমার প্রতিনিধিত্ব করেছো\nকি তোমরা তাড়াহুড়া করেছো\nএবং ফেলে দিলো\nসহ মাথার (চুল)\nমায়ের (অর্থাৎ হে ভাই)\nআমাকে দুর্বল মনে করেছিলো\nও উপক্রম হয়েছিলো\nআমাকে তারা হত্যা করবে\nআমাকে গণ্য করো\nতারপর মূসা যখন ক্ষোভ আর ক্রোধ নিয়ে তার লোকজনের কাছে ফিরে এল তখন বলল, ‘আমার অনুপস্থিতিতে তোমরা কত নিকৃষ্টভাবেই না আমার প্রতিনিধির দায়িত্ব পালন করেছ! তোমাদের প্রতিপালকের নির্দেশ লাভের আগেই তোমরা তাড়াহুড়ো করে বসলে?’ অতঃপর সে ফলকগুলো ছুঁড়ে ফেলে দিল, আর নিজ ভাইয়ের মাথার চুল ধরে নিজের কাছে টেনে নিয়ে আসল। হারূন বলল, ‘হে আমার মায়ের পেটের ভাই! লোকেরা আমাকে দুর্বল করে দিয়েছিল আর আমাকে হত্যা করতে উদ্যত হয়েছিল, কাজেই আমার ব্যাপারে দুশমনদেরকে আনন্দিত হওয়ার সুযোগ দিও না আর আমাকে যালিম সম্প্রদায়ের মধ্যে গণ্য করো না।’\nআর মূসা যখন ক্রুদ্ধ ও দুঃখিত অবস্থায় স্বীয় সম্প্রদায়ের নিকট প্রত্যাবর্তন করল, তখন বলল, ‘আমার অনুপস্থিতিতে তোমরা কিই না জঘন্য কাজ করেছ! তোমাদের প্রতিপালকের আদেশের পূর্বেই কেন তোমরা তাড়াহুড়া করতে গেলে?’ সে ফলকগুলি ফেলে দিল এবং তার ভাইকে মাথায় ধরে নিজের দিকে টেনে আনল। হারূন বলল, ‘হে আমার মায়ের পুত্র (সহোদর)! লোকেরা তো আমাকে দুর্বল মনে করেছিল এবং আমাকে মেরে ফেলতে উদ্যত হয়েছিল। সুতরাং তুমি আমাকে নিয়ে শত্রু হাসায়ো না এবং আমাকে অনাচারীদের দলভুক্ত গণ্য করো না।’ \n মূসা (আঃ) যখন এসে দেখলেন যে, তারা বাছুরের পূজা শুরু করেছে, তখন অত্যন্ত রাগান্বিত হলেন। আর তাড়াহুড়োয় কাষ্ঠফলকগুলো -- যা তিনি ত্বূর পাহাড় হতে এনেছিলেন -- এমনভাবে রাখলেন যাতে দর্শকের মনে হল, যেন তিনি তা নীচে ফেলে দিলেন; যেটাকে কুরআন 'ফেলে দিল' বলে ব্যক্ত করেছে। তা সত্ত্বেও যদি তিনি ফেলেও থাকেন, তাহলেও এটি বেআদবী নয়। কারণ তাঁর উদ্দেশ্য ফলকের অসম্মান ছিল না; বরং দ্বীনী আত্মসম্মানবোধে আত্মহারা হয়ে বিনা ইচ্ছায় তিনি এ রকমটি করে ফেলেছিলেন।\n (মাথায় ধরে অথবা চুলে ধরে।) হারূন (আঃ) এখানে (মূসা (আঃ)-কে ভাই না বলে) মায়ের পুত্র বললেন। কারণ এ শব্দে মমতা বোধ ও ভালবাসা বেশি পাওয়া যায়।\n হারূন (আঃ)-এর এই ওযর ছিল; যার কারণে তিনি জাতিকে শিরকের মত ভয়ানক পাপ থেকে বাধা দিতে সক্ষম হননি। এক তো নিজের দুর্বলতা, আর দুই বানী ইস্রাঈলের বিরোধিতা ও ঔদ্ধত্য; এমনকি (বারণ করার ফলে) তারা তাঁকে হত্যা পর্যন্ত করতে উদ্যত হয়। ফলে তাঁকে নিজের জীবন বাঁচানোর জন্য চুপ থাকতে হয়। আর এ মত ক্ষেত্রে চুপ থাকার অনুমতি মহান আল্লাহও দিয়ে রেখেছেন।\n আমাকে বকা-ঝকা করলে শত্রুরাই আনন্দিত হবে। অথচ এ সময় শত্রুদেরকে শায়েস্তা করা এবং তাদের প্রভাব থেকে জাতিকে বাঁচানোর সময়।\n আর এমনিতেই আমাকে আকীদা ও আমলের দিক দিয়ে তাদের দলভুক্ত কিভাবে করা যেতে পারে? আমি না শিরক করেছি, না তাদেরকে শিরকের অনুমতি দিয়েছি, আর না আমি তাতে সন্তুষ্ট। শুধু মাত্র চুপ থেকেছি, তার জন্য আমার কাছে গ্রহণযোগ্য ওজরও রয়েছে। সুতরাং আমার গণনা যালেম (মুশরিক)-দের মধ্যে কিভাবে হতে পারে? সেই জন্য মূসা (আঃ) নিজের জন্য ও ভাই হারূনের জন্য ক্ষমা ও দয়া চেয়ে দু'আ করলেন।\n রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ কানে শুনা খবর কখনো চাফুষ দেখার মত হয় না। মহান আল্লাহ মূসাকে বাছুর নিয়ে কি করেছে তা জানানোর পরে তিনি তখতিগুলোকে ফেলে দেন নি, তারপর যখন তাদের কর্মকাণ্ড স্বচক্ষে দেখলেন তখন তখতীগুলোকে ফেলে দিলেন। ফলে সেগুলো ভেঙ্গে যায়। [ মুসনাদে আহমাদঃ১/২৭১]\nআর মূসা যখন নিজ কওমের কাছে ফিরে আসল রাগান্বিত বিক্ষুদ্ধ অবস্থায়, তখন বলল, ‘আমার পরে তোমরা আমার কত খারাপ প্রতিনিধিত্ব করেছ! তোমাদের রবের নির্দেশের পূর্বে তোমরা তাড়াহুড়া করলে?’ আর সে ফলকগুলো ফেলে দিল এবং স্বীয় ভাইয়ের মাথা ধরে নিজের দিকে টেনে আনতে লাগল। সে বলল, ‘হে আমার মায়ের পুত্র, এ জাতি আমাকে দুর্বল মনে করেছে এবং আমাকে হত্যা করতে উদ্যত হয়েছে, তাই তুমি আমার ব্যাপারে শত্রুদেরকে আনন্দিত করো না এবং আমাকে যালিম কওমের অন্তর্ভুক্ত করো না।


শফিক চৌধুরীকে ভুলে গেলো আ’লীগ ! – Dinrat News\nপ্রকাশিত : ২:২৫ অপরাহ্ণ | ১৭ ডিসে, ২০১৯\nশফিক চৌধুরীকে ভুলে গেলো আ’লীগ !\nরনিক পাল, ওসমানীনগর: সিলেট -২ আসনের সাবেক সংসদ সদস্য ও জেলা আওয়ামী লীগের সদ্য সাবেক সাধারণ সম্পাদক শফিকুর রহমান চৌধুরী। সদ্য হওয়ার সাথে সাথেই তাকে ভূলে গেল ওসমানীনগর আওয়ামীলীগ।\nবালাগঞ্জ, ওসমানীনগর ও বিশ্বনাথের আওয়ামীলীগের যে কোন সভায় যাকে সব সময় দেখা যায়। ওসমানীনগর আওয়ামীলীগের বিজয় দিবসের সভায় দেখা গেলো না তাকে। অনেকেই মন্তব্য করছেন সদ্য সাবেক হওয়ায় নেতাদের কাছে কমে গেছে তার গুরুত্ব। যে কোন রাজনৈতিক ও সামাজিক অনুষ্ঠানের খবর পাওয়া মাত্রই তিনি উপস্তিত হতেন । কিন্তু মহান বিজয় দিবসে তাকে কাছে না পেয়ে হতস্থম্ভ হয়েছেন কর্মীরা।\nবিজয় দিবস উপলক্ষে ওসমানীনগর উপজেলা আওয়ামী লীগের উদ্যোগে আলোচনা সভা অনুষ্ঠিত হয়েছে। সোমবার বিকালে উপজেলার তাজপুর কদমতলাস্থ একটি কমিউনিটি সেন্টারে এ আলোচনা সভা অনুষ্ঠিত হয়।\nউপজেলা আওয়ামীলীগের সভাপতি আতাউর রহমানের সভাপতিত্বে ও সাধারণ সম্পাদক আফজালুর রহমান চৌধুরী নাজলু‘র পরিচালনায় প্রধান অতিথি করা হয় জেলা আওয়ামীলীগের সাবেক বিজ্ঞান ও প্রযুক্তি বিষয়ক সম্পাদক সৈয়দ এফতার আহমদ পিয়ার। বিশেষ অতিথি করা হয় জেলা আওয়ামীলীগের সাবেক উপদপ্তর সম্পাদক আখতারুজ্জামান চৌধুরী জগলু। কিন্তু দেখা যায়নি শফিকুর রহমান চৌধুরীকে ।\nওসমানীনগর আওয়ামীলীগের একাধিক সূত্র নিশ্চিত করেছে বিজয় দিবসের আওয়ামীলীগের সভার দাওয়াত পাননি শফিক চোধুরী। পূর্ব পূস্ততি সভার সিন্ধান্ত অনুযায়ী বিজয় দিবসের সভার অতিথি নির্ধারন করা হয়েছে। অতিথি করা হয়েছে জেলা আওয়ামীলীগের সাবেক দুই নেতাকে। তবে বিজয় দিবস ও জাতীয় দিবসে উপজেলা আওয়ামীলীগের যে কোন সভায় দেখা যেত শফিকুর রহমান চৌধুরীকে। যিনি দ্বায়ীত্বে থাকা অবস্থায় ঘোষনা করা হয়েছে ওসমানীনগর উপজেলা আওয়ামীলীগের কমিটি। সেই কমিটির সভায় নেই তিনি। শফিকুর রহমান চৌধুরী ওসমানীনগর উপজেলা কমিটি ঘোষনা করে স্থাপন করেছেন এক অনন্যা দৃষ্ঠান্ত। দূর হয়েছে ১০ বছরের গ্রুপিং রাজনৈতি। ওসমানীনগরে প্রায় ১০ বছর থেকে বিবেদমান আওয়ামী লীগ মহান বিজয় দিবসের আলোচনা সভায় এক টেবিলে। ওসমানীনগর উপজেলা আওয়ামীলীগের সবাইকে এক টেবিলে দেখে উপজেলা আওয়ামীলীগ এবং অঙ্গ সংগঠন যেন ফিরে পেলো প্রাণ। এক টেবিলে বিবেদমান সবাইকে দেখে আনন্দিত নেতা কর্মীরা। তবে একটি বিষয় ব্যথিত করেছে সেটি হলো শফিকুর রহমান চৌধুরীর অনুপস্তিতি। শফিকুর রহমান চৌধুরী উপজেলা আওয়ামীলীগের বিজয় দিবসের সভায় থাকলে বুধহয় পূর্নতা পেত আরো। যিনি মাঠে ঘাটে ছুটে তার নেতা কর্মীদের খবন নেন। কোন নেতা কর্মী অসুস্থ জানলে দৌড়ে যান হাসপাতালে। নির্দেশ দেন সঠিক চিকিৎসার। যার অক্লান্ত পরিশ্রমে পূর্ণঙ্গ হলো ওসমানীনগর উপজেলা আওয়ামীলীগ। যিনি বিবেদমান নেতাকর্মীদের এক টেবিলে আনলেন সেই টেবিলেই উপস্তিত নেই তিনি।\n১৬ই ডিসেম্বর বিজয় দিবস অনুষ্ঠান সফল করার লক্ষে পূর্বে আরেকটি সভা এবং পরিচিতি সভায়ও দেখা যায়নি শফিকুর রহমান চৌধুরীকে। আজকের বিজয় দিবসের ওসমানীনগর উপজেলা আওয়ামীলীগের আলোচনা সভায় শফিকুর রহমানকে না দেখে অনেকেই বিভিন্ন মন্তব্য করতে দেখা গেছে। নাম প্রকাশে অনিচ্চুক ওসমানীনগর উপজেলার একাধিক নেতাকর্মী বলেছেন, সদ্য সাবেক হওয়ায় নেতাকর্মীদের কাছে কমে গেছে তার গুরুত্ব। যারা ধাপটের সাতে রাজনীতির মাঠে তার হাত ধরে উঠে এসছে আজ তাকেই তার ভূলে গেল।\nআওয়ামী লীগওসমানীনগরশফিকুর রহমান চৌধুরীসিলেট


সামাজিক বন্ধন এবং নারীর মর্যাদা —- আফরোজা পারভীন সীমা সামাজিক বন্ধন এবং নারীর মর্যাদা —- আফরোজা পারভীন সীমা – নিউজ ৫২ বাংলা ২৪. কম\nশনিবার, ৩১ জুলাই ২০২১, ০৭:২১ পূর্বাহ্ন\nসামাজিক বন্ধন এবং নারীর মর্যাদা —- আফরোজা পারভীন সীমা\nসামাজিক বন্ধন এবং নারীর মর্যাদা\n—আফরোজা পারভীন সীমা\nজীবনকে সুন্দর করে সাজিয়ে তোলার প্রচেষ্টায় নারী এবং পুরুষ পরষ্পরের হাতে হাত রেখে একে অন্যের কাঁধে কাঁধ মিলিয়ে জীবন সংগ্রামে লিপ্ত , নারী-পুরুষের সম্মিলিত এ ধারা অব্যাহত রয়েছে সৃষ্টির আদিকাল থেকেই। যদিও আমাদের সমাজে ধারণা করা হয় পুরুষ সবকিছুর নিয়ন্ত্রক, নারীর থেকে বেশি সক্ষম এবং উন্নত পৃথিবী গড়তে তাদের ভূমিকা অগ্রগণ্য। কিন্তু মানব সৃষ্টির আদি ইতিহাস তালাশ করলে দেখা যায় আদিমানবী (নারী) বিহনে আদিমানব (পুরুষ) জড়বৎ এবং নিস্প্রভ, যা স্বর্গদ্যানেই প্রমাণিত। নারী পুরুষ একে অন্যের পরিপূরক এবং মহান স্রষ্টা সেভাবেই তাদের তৈরী করেছেন। পুরুষ বিহনে নারীর জীবনে আস্তার ঘাটতি পূরণ করা যেমন কষ্টসাধ্য তেমনি নারীর ভালোবাসা ও সহমর্মীতা ছাড়া পুরুষের কর্মনিষ্ঠ জীবনের গতি এবং কর্মদক্ষতাকে তরাণ্বিত করা অসম্ভব। নারীর প্রত্যক্ষ এবং পরোক্ষ সহযোগীতা ছাড়া পুরুষের একার পক্ষে সৃষ্টিশীল কিছুই করা সম্ভব নয়। সুতরাং পুরুষ যে সকল কিছুর একক দাবীদার সেটা ভাবা একবারে অবান্তর।\nএকজন গৃহিনী সংসারের জন্য সারাদিন অক্লান্ত পরিশম্র করার পরও তার সামাজিক মর্যাদা অতি নগণ্য। একজন গৃহিনী ও কর্মজীবী নারীকে সারাদিন ঘরে-বাইরে কাজ করার পরও রান্না-খাওয়া, সন্তান পালন সবই তাকেই করতে হয়। অফিস বা কর্মব্যস্ততার কারনে বাসায় ফিরতে দেরী হলে, এমনকি অতি জরুরী প্রয়োজনেও যদি বাইরে যেতে হয় তখন তাকে হাজারো প্রশ্নের জবাব দিতে হয়। অথচ একজন পুরুষ তার ব্যক্তিস্বার্থ চরিতার্থ করার জন্য যদি ঘরের বাইরে গিয়ে আড্ডা দিয়ে সময় নষ্ট করে বা বিনা কারনে রাত করে বাসায় ফেরে তবে তাকে কোনো প্রশ্নের সম্মুখিন হতে হয় না। আমাদের মনে রাখতে হবে নারী সংসারের চালিকা, পরিবার তাকে ছাড়া একবারেই অচল। তারপরও শুধুমাত্র লিঙ্গ বৈষম্যের কারনে একজন নারীর সম্মান ও মর্যাদা পুরুষের থেকে কম বলে দেখা হয়। তাঁর প্রাপ্য নূন্যতম সম্মানটুকু দেখানো হয় না, সমাজ তার প্রাপ্য মর্যাদা দিতে কৃপণতা করে। যদিও মায়ের(নারী) অবস্থান সবার উপরে এবং সম্মানের ক্ষেত্রে নারীর মর্যদা রক্ষার বিষয়ে সবাই একমত। পৃথিবীর সবকিছুর মধ্যে সবচেয়ে দামী হলেন একজন মা যিঁনি একজন নারী। মার্তৃরূপী এ নারীগোষ্ঠী ছাড়া পৃথিবীতে জীবের কোনো অস্থিত্বই টিকিয়ে রাখা সম্ভব হতো না। কিন্তু ঘরে-বাইরে নারীর প্রাপ্য মর্যাদা ও সম্মানের ঘাটতি সর্বত্রই চোখে পড়ে।\nআধুনিক জীবন ব্যবস্থায় যোগাযোগের ক্ষেত্রে নেটওয়ার্কিং একটা বড় ভূমিকা পালন করছে যা মানুষের জীবন যাত্রাকে অনেক সহজ করে দিয়েছে। পারস্পরিক যোগাযোগ রক্ষার ক্ষেত্রে স্যােসাল নেটওয়ার্কিং ব্যবহারে পুরুষ ̄স্বাধীন তার কোনো বিধিনিষেধ নেই অথচ নারীর বেলাতে ভিন্ন মত, তার গন্ডিটাকে সংকোচিত করার মনোভাবে ধর্মীয় অনুশাসনের দোহাই দেওয়া হয়। মজার বিষয় হলো ছেলেমেয়ের স্কুলে আনা নেওয়া, চাকরী বা অর্থ উপার্জন হয় এমন কিছুতে নারীর সরাসরি অংশগ্রহনে পুরুষ শাসিত এ সমাজ তেমন আপত্তি তোলে না অর্থাৎ স্বার্থসংশ্লিষ্ট বিষয়ে তখন আর প্রশ্নের প্রয়োজন\nসংসারের প্রতি অঘাত ভালোবাসার কারনে নারী অতি অল্পতেই তুষ্ট থাকে, নিজের সবটুকু বিসর্জন দিয়ে স্বামী সন্তান নিয়ে সংসারের প্রতি তার দায়বদ্ধতা লক্ষণীয়। পরিবারপরিজন এবং সংসারের জন্য নারী দিনরাত হাড়ভাঙা পরিশ্রম করলেও বেশিরভাগ স্বামী তার স্ত্রীর প্রতি নূন্যতম সম্মান দেখানোরও প্রয়োজন বোধ করে না। আপনজন এবং ভালোবাসার জায়গা থেকে নারীর প্রতি একটুখানি সম্মান দেখালে, তার যোগ্য মর্যাদা দিলে কী এমন ক্ষতি?\nবিশেষ করে স্বামীর পক্ষ থেকে এ সম্মান পেলে নারী গর্ব অনুভব করে। এছাড়া পরিবার বা সমাজ একজন নারীকে তার প্রাপ্য সামাজিক মর্যাদা, একটু সম্মান দেখালেই নারী নিজেকে ধন্য মনে করে। একটু ভালোবাসা একটু কৃতজ্ঞতা প্রকাশ করলেই সে তুষ্ট হয়, খুশি থাকে। যা একজন নারীকে ব্যক্তি জীবনে স্বস্তি দিতে পারে।\nনারী পুরুষের পরস্পরের প্রতি ভালোলাগা এবং ভালোবাসার আকর্ষণ সৃষ্টিগত। ভালোলাগার এ তেয়াস মেটানোর জন্য ধর্মীয় বিধান অমান্য করে নারী পুরুষের অবাধ মেলামেশা সামাজিক বিশৃঙ্খলার সৃষ্টি করে এবং যথেচ্ছা যৌনাচারের পথ প্রশস্ত করে। এমনি প্রেক্ষাপটে সামাজিক অবক্ষয়ের মূল কারণ হিসাবে এককভাবে নারীকেই চিহ্নিত করা হয়।\nঅনেক ক্ষেত্রে নিজেদের খেয়াল খুশি মতো মনগড়া ধর্মীয় অনুশাসন চালু করে সামাজিকতার আবরণে নারীকে পরনির্ভরশীল করে গন্ডিবদ্ধ জীবন ব্যবস্থায় বাধ্য করা হয়। নারী ̄স্বভাবতই কোমল মনের অধিকারী এবং উচ্চাকাঙ্খার জন্য সহজেই প্ররোচনার ফাঁদে পা দেয়। এছাড়া তার শারিরীক কাঠামো ও আবেদনময়ী অঙ্গ ভঙ্গির জন্য প্রতিনিয়তই হেনেস্তা হবার ভয় থাকে। বিশেষ করে অফিসে বা কর্ম ̄স্থলে উর্ধ্বতন পুরুষ কর্মকর্তার কাছে অধঃস্থন নারীদের হেনস্তা বা সম্ভ্রম হারানো ঝুঁকি প্রতি মুহূর্তে রয়েই যায়। নারী নিজেকে দূর্বল ভাবলে অন্যরা তার সুযোগ নেবে, এ ক্ষেত্রে নারীর উচিৎ হবে অপরাধীর নিপিড়নের বিরুদ্ধে সোচ্চার হওয়া। কারো অনৈতিক আবদার মুখবুজে সহ্য করলে তার ফল হবে মারাত্মক। এক্ষেত্রে তাকে জিম্মিদশায় পতিত হতে হয় এবং বারবার একই ঘটনার পুনরাবৃত্তি ঘটতেই থাকে। তবে পরিস্থিতি আজ অনেক পাল্টেছে। নারী শিক্ষার বিস্তার ঘটায় মেধাশক্তির জোরে কুসংস্কারাচ্ছন্ন নির্ভরশীল জীবন থেকে তারা আজ অনেকটাই বের হয়ে এসছে। কর্মক্ষেত্রে প্রতিযোগীতায় নারী নিজের যোগ্যতাবলে সম্মুখযুদ্ধে অকুতোভয় সেনানী হিসাবে এগিয়ে চলেছে।\nপুরুষকে যেমন এককভাবে দোষারোপ করে লাভ নেই, তেমনি নারীকেও সতর্ক হতে হবে। কোনো ধরণের প্রলোভনে প্ররোচিত না হয়ে কর্মক্ষেত্র সহ সর্বত্রই নিজের সম্মান যেন বজায় থাকে সে খেয়াল রাখাটা খুর জরুরী। নারী যেন ভোগ্য পণ্য হিসাবে নিজেকে অন্যের কাছে উপস্থাপন না করে বা সস্তা পণ্য হিসাবে কারো লালসার শিকারে পরিণত না করে সেটা নিজেকেই নিশ্চিত করতে হবে। নিজের সম্মান রক্ষার্থে ধর্মীয় বিধান অনুযায়ী চলাচল সর্বক্ষেত্রেই নারীকে অনেকটা সুরক্ষা দিতে পারে। তা না হলে ইচ্ছেয় হোক বা অনিচ্ছায় হোক নারীর নিরাপত্তা এবং সামাজিক মর্যাদা নিয়ে শঙ্কা রয়েই\nমন্দ যা তা সবার বেলাতেই নিন্দনীয়, হোক সে নর অথবা নারী। নিন্দনীয় কাজ থেকে বেরিয়ে এসে পার ̄পারস্পরিক আস্থা এ সংকট কাটানো না গেলে সামাজিক এ অবক্ষয় রয়েই যাবে, যা নারী পুরুষ কারো জন্য কাম্য হতে পারে না। পারষ্পরিক বিশ্বাস এবং আস্থার জায়গাটা নিশ্চিত করা খুবই দরকার, তা না হলে সামাজিক অবক্ষয় বিশেষ করে ডিভোর্স বা পারিবারিক বন্ধন ভেঙে যাওয়ার সম্ভবনা সারাক্ষণ ঝুঁকির মধ্যে থাকতে বাধ্য। পুরুষের উচিত হবে নারীর প্রতি সহমর্মীতার মনোভাব নিয়ে বৈষম্য ভূলে প্রাপ্য সম্মান নিশ্চিত করা যদিও সেটা নারী-পুরুষ নির্বিশেষে সবারই দায়িত্ব।\nঅবস্থান যাই হোক না কেন নারী পুরুষ বলে কথা নেই, প্রাপ্যতা অনুযায়ী সম্মান ও মর্যদা হওয়া চাই সমানে সমান। তাহলেই ব্যক্তি, পরিবার ও সমাজিকভাবে নারী-পুরুষের পারস্পরিক এ বন্ধন অটুট থাকবে। সম্মানের জায়গাটাকে অক্ষুন্ন রেখে পরস্পরের প্রতি সৌহাদ্যপূর্ণ আচরণ, বিশ্বাস ও আস্থা অর্জন করা গেলেই নারী এবং পুরুষের মধ্যে আগামীর জন্য সুন্দর জীবনব্যবস্থা নিশ্চিত হতে বাধ্য।


মৃত্যুদণ্ডের অধ্যাদেশে রাষ্ট্রপতির সই\nশিরোনাম: যশোরে বাসের মধ্যে ধর্ষণ মামলার বাদীর জবানবন্দি প্রদান নৌকার প্রার্থী নীরার দিনভর গণসংযোগ পথসভা হামিদপুরে গৃহবধূকে মারপিট শ্লীলতাহানি, থানায় অভিযোগ সোহাগ-হাদি জোড়া খুন মামলার চার্জশিট ভুক্তরা হুমকি দিচ্ছে যশোরে যৌতুক মামলায় স্বামীর দু’ বছরের কারাদণ্ড পাবনায় আন্তর্জাতিক দুর্যোগ প্রশমন দিবস উদযাপন কোনো ষড়যন্ত্র আওয়ামী লীগকে রুখতে পারবে না-শাহীন চাকলাদার এমপি\nPublished : Tuesday, 13 October, 2020 at 2:59 PM\nধর্ষণের সর্বোচ্চ শাস্তি বাড়িয়ে মৃত্যুদণ্ডের বিধান রেখে নারী ও শিশু নির্যাতন দমন আইন সংশোধন করে অধ্যাদেশে সই করেছেন রাষ্ট্রপতি মো. আবদুল হামিদ।\nসোমবার মন্ত্রিসভার বৈঠকে প্রধানমন্ত্রী শেখ হাসিনার সভাপতিত্বে আইন সংশোধন করে অধ্যাদেশ আকারে জারির জন্য এর খসড়ার নীতিগত ও চূড়ান্ত অনুমোদন দেওয়া হয়। মঙ্গলবার রাষ্ট্রপতি তাতে সই করেন বলে তার প্রেস সচিব মো. জয়নাল আবেদীন সাংবাদিকদের জানিয়েছেন।\nসংসদ অধিবেশন না থাকায় সরকার অধ্যাদেশ আকারে আইনটি জারি করল। সংসদের পরবর্তী অধিবেশনে এই অধ্যাদেশ উপস্থাপন করতে হবে। আইনটি বলবত রাখতে চাইলে পরে বিল আকারে তা আনবে সরকার। ২০০০ সালের নারী ও শিশু নির্যাতন দমন আইন অনুযায়ী, বাংলাদেশে ধর্ষণের সর্বোচ্চ শাস্তি এতদিন ছিল যাবজ্জীবন কারাদণ্ড। আর ধর্ষণের শিকার নারী বা শিশুর মৃত্যু হলে বা দলবেঁধে ধর্ষণের ঘটনায় সর্বোচ্চ শাস্তি মৃত্যুদণ্ড। পাশাপাশি দুই ক্ষেত্রেই রয়েছে অর্থ দণ্ডের বিধান। এ আইনে শাস্তির মাত্রা বাড়িয়ে মৃত্যুদণ্ডের বিধান করার পাশাপাশি দ্রুততম সময়ে বিচার ও রায় কার্যকর করার জন্য আইন সংশোধনের দাবি দীর্ঘদিন ধরেই করা হচ্ছিল বিভিন্ন সংগঠনের তরফ থেকে।\nএকের পর এক যৌন নিপীড়নের ঘটনায় দেশজুড়ে প্রতিবাদ আর বিক্ষোভের মধ্যে ‘জরুরি’ বিবেচনায় আইনটি সংশোধন করে তা অধ্যাদেশ আকারে জারি করছে সরকার। নোয়াখালীতে বিবস্ত্র করে নির্যাতন, সিলেটের এমসি কলেজে তুলে নিয়ে ধর্ষণসহ দেশের বিভিন্ন স্থানে যৌন নিপীড়নের ঘটনার প্রেক্ষাপটে দেশজুড়ে প্রতিবাদ-বিক্ষোভে সেই দাবি আবারও জোরালো হয়ে ওঠে।\nমন্ত্রিসভায় নারী ও শিশু নির্যাতন দমন আইনের ৯(১) উপ-ধারা সংশোধনের প্রস্তাব করা হয়। সেখানে এতদিন বলা ছিল- যদি কোনো পুরুষ কোনো নারী বা শিশুকে ধর্ষণ করে, তাহলে যাবজ্জীবন সশ্রম কারাদণ্ড দণ্ডিত হবেন এবং অতিরিক্ত অর্ধদণ্ডে দণ্ডিত হবেন। আইন সংশোধনে ‘যাবজ্জীবন সশ্রম কারাদণ্ড’ শব্দগুলোর পরিবর্তে ‘মৃত্যুদণ্ড বা যাবজ্জীবন সশ্রম কারাদণ্ড’ শব্দগুলো প্রতিস্থাপিত হয়েছে বলে মন্ত্রিপরিষদ সচিব জানিয়েছেন। নারী ও শিশু নির্যাতন দমন আইনের ১১ এর ১ (গ) ধারায় যৌতুকের জন্য সাধারণ জখম করার ঘটনা আপসযোগ্য ছিল না। সংশোধনে সেটা আপসযোগ্য করা হয়েছে বলে আইনমন্ত্রী আনিসুল হক জানিয়েছেন। এ আইনের মামলায় নারী ও শিশু নির্যাতন দমন ট্রাইব্যুনালে তদন্ত প্রতিবেদন দেওয়ার জন্য সাত দিন থেকে এক মাস এবং মামলা নিষ্পত্তির জন্য একশ আশি দিন (ছয় মাস) সময় বেঁধে দেওয়া থাকলেও বাস্তবে ওই সময়ের মধ্যে রায় দেওয়া সম্ভব হয় না।\nতাছাড়া ধর্ষণ এবং নারী ও শিশু নির্যাতনের এক একটি ঘটনা কিছু দিন পর পর সারা দেশকে নাড়া দিয়ে গেলেও এসব ঘটনার দৃষ্টান্তমূলক বিচার ও শাস্তির নজির কম। ধর্ষণের বেশিরভাগ মামলা বিচারের দীর্ঘসূত্রতায় ধামাচাপা পড়ে যায়। তাছাড়া ঠিকমত ডাক্তারি পরীক্ষা না হওয়া, সামাজিক জড়তা, প্রভাবশালীদের হস্তক্ষেপসহ নানা কারণে বিচার পাওয়া কঠিন হয়ে যায়। এসব কারণে শাস্তি বাড়ালেই এ ধরনের অপরাধ কমবে কি না, সেই প্রশ্নও আছে অনেকের মধ্যে।\nতবে আইনমন্ত্রী আনিসুল হকের বিশ্বাস, ধর্ষণের সাজা যাবজ্জীবন থেকে মৃত্যুদণ্ড করায় এই অপরাধ কমে আসবে। তিনি বলেন, আপনারা জানেন বিশ্বে মৃত্যুদণ্ডের ব্যাপারে অনেক বিতর্ক আছে। তারপরেও আমাদের দেশে এই ঘৃণ্য অপরাধটির যে চিত্র দেখতে পাচ্ছি, সে কারণে মাননীয় প্রধানমন্ত্রী নির্দেশ দিয়েছেন এটা বাড়ানো উচিত। সেই পরিপ্রেক্ষিতে আমরা মৃত্যুদণ্ডের ব্যাপারটি সংশোধনীতে এনেছি।\nউল্লেখ্য, সরকারি তথ্য অনুযায়ী, গত ১৬ বছরে ধর্ষণের ঘটনায় ওয়ানস্টপ ক্রাইসিস সেন্টার থেকে মামলা হয়েছে ৪ হাজার ৫৪১টি। এর মধ্যে আসামির শাস্তি হয়েছে মাত্র ৬০টি ঘটনায়।\nকরোনায় আরও ২২ মৃত্যু, শনাক্ত ১৫৩৭\nচলে গেলেন কথাশিল্পী রশীদ হায়দার\nনারীদের রক্ষা করতেই ধর্ষণের শাস্তি মৃত্যুদণ্ড: প্রধানমন্ত্রী\nধর্ষণের সর্বোচ্চ সাজা হলে অপরাধীদের মধ্যে ভীতিও থাকবে : কাদের\nএবার রাজধানীতে কিশোরীকে দলবেঁধে ধর্ষণ!\nধর্ষণের সর্বোচ্চ শাস্তি, মন্ত্রিসভায় মৃত্যুদণ্ড অনুমোদন


সালমান এফ রহমানকে সংবর্ধনা দেওয়া হবে আজ\nএকাদশ জাতীয় সংসদ নির্বাচনে বিপুল ভোটে বিজয়ী হওয়ায় নিজ এলাকায় দুটি গণসংবর্ধনায় সিক্ত হবেন ঢাকা-১ (দোহার, নবাবগঞ্জ) আসনের এমপি সালমান এফ রহমান।\nউপজেলা আওয়ামী লীগ ও সহযোগী সংগঠনের পক্ষ থেকে নবাবগঞ্জ পাইলট উচ্চ বিদ্যালয়ে মাঠে আজ সোমবার বেলা আড়াইটায় গণসংবর্ধনার আয়োজন করা হয়েছে। এ সংবর্ধনায় আমন্ত্রিত অতিথিদের মধ্যে উপস্থিত থাকবেন ইউনিক গ্রুপের ব্যবস্থাপনা পরিচালক (এমডি) মুক্তিযোদ্ধা মোহা. নূর আলী। এ ব্যাপারে উপজেলা আওয়ামী লীগের সভাপতি ও সাধারণ স¤পাদক বলেন, ইতোমধ্যে আমাদের সব প্রস্তুতি শেষ। আমরা নেতাকর্মীসহ সাধারণ জনগণ নেতাকে বরণ করে নিতে প্রস্তুত। এ সংবর্ধনা ঘিরে এলাকাবাসীর মধ্যে উৎসবের আমেজ বিরাজ করছে।\nএ ছাড়া আগামীকাল মঙ্গলবার দোহার উপজেলার বড়মাঠে (দেবীনগর গরুর হাট) নবনির্বাচিত এমপি সালমান এফ রহমানকে উপজেলা আওয়ামী লীগ ও সহযোগী সংগঠনের পক্ষ থেকে গণসংবর্ধনা দেওয়া হবে। এ ব্যাপারে দোহার উপজেলা চেয়ারম্যান ও উপজেলা আওয়ামী লীগের সাংগঠনিক স¤পাদক আলমগীর হোসেন বলেন, সালমান এফ রহমান শুধু নির্বাচিত এমপি নন, তিনি একজন দেশবরেণ্য শিল্পপতি ও দোহারের কৃতী সন্তান। আমরা তাকে এমপি হিসেবে পেয়ে নিজেদের ধন্য মনে করছি। আমাদের প্রাণের মানুষকে সংবর্ধনা দেওয়ার প্রস্তুতি প্রায় শেষ। এখন আমরা শুধু অপেক্ষায়Ñ কখন আসবেন আমাদের নেতা।\nসংবর্ধনা সফল করতে গত কয়েক দিন ধরে স্থানীয় আওয়ামী লীগ ও সহযোগী ভ্রাতৃপ্রতিম সংগঠনগুলো দফায় দফায় যৌথসভা, প্রস্তুতিসভা ও কর্মিসভা করেছে। গণসংবর্ধনা উপলক্ষে নবাবগঞ্জের পাইলট মাঠে বিশাল নৌকা প্রতীকী মঞ্চ নির্মাণ করা হয়েছে। এ ছাড়া প্যান্ডেলকে নানা রঙবেরঙের বেলুন ও ফুল দিয়ে সাজানো হয়েছে। অন্যদিকে সংবর্ধনা এলাকা ঘিরে আইনশৃঙ্খলা বাহিনীর কঠিন নিরাপত্তাবলয় তৈরি করা হয়েছে। এ ব্যাপারে নবাবগঞ্জ থানার ওসি মোস্তফা কামাল বলেন, সংবর্ধনা ঘিরে অনেক লোকের সমাগম হবে।\nতাই আমাদের পক্ষ থেকে তিন স্তরের নিরাপত্তাব্যবস্থা নেওয়া হয়েছে। দোহার থানার ওসি সাজ্জাদ হোসেন বলেন, সংবর্ধনা ঘিরে আমাদের চার স্তরের নিরাপত্তাব্যবস্থা থাকবে।\nসংবর্ধনা উপলক্ষে দুই উপজেলাকে বর্ণাঢ্য সাজে সাজিয়ে তোলা হয়েছে।\nউপজেলা প্রধান সড়কসহ আশপাশের সড়কগুলোতে শোভা পাচ্ছে বঙ্গবন্ধু শেখ মুজিবুর রহমান, প্রধানমন্ত্রী শেখ হাসিনার ছবিসহ সালমান এফ রহমান ও মোহা. নূর আলীর ব্যানার-ফেস্টুন। এ ছাড়া কাছ থেকে তাদের নির্বাচিত এমপিসহ আমন্ত্রিত অতিথিদের দেখতে পাবেন সাধারণ জনগণ। সেই সঙ্গে সংবর্ধনা শেষে রয়েছে মনোজ্ঞ সাংস্কৃতিক অনুষ্ঠান ও কনসার্ট। কনসার্টে মঞ্চ মাতাবেন নগরবাউলখ্যাত জেমসসহ দেশবরেণ্য গুণী শিল্পীরা।


জনপ্রিয় বাংলা ব্যাণ্ডদল দলছুটের অন্যতম প্রধান সদস্য, সংগীআআশিল্পী ও সাংবাদিক সঞ্জীব চৌধুরীর দ্বাদশ মৃত্যুবার্ষিকীতে শ্রদ্ধাঞ্জলি - নূর মোহাম্মদ নূরু এর বাংলা ব্লগ । bangla blog | সামহোয়্যার ইন ব্লগ - বাঁধ ভাঙ্গার আওয়াজ\n১৯ শে নভেম্বর, ২০১৯ বিকাল ৩:৩৮\nস্বনামধন্য সংগীতশিল্পী ও সাংবাদিক সঞ্জীব চৌধুরী। সঞ্জীব চৌধুরীর পরিচিতি শুধুমাত্র গায়ক-সুরকার-গীতিকার হিসেবেই সীমায়িত নয়, বরং বহুমুখী প্রতিভার অধিকারী সঞ্জীবদা’র বিচরণ ছিল সৃজনশীল বিভিন্ন কর্মকান্ডে। একাধারে তিনি ছিলেন লেখক-কবি, সংগঠক, অভিনেতা ও খ্যাতনামা সাংবাদিক। সঙ্গীত চর্চার পাশাপাশি বাংলাদেশের শীর্ষস্থানীয় সংবাদপত্র আজকের কাগজ, ভোরের কাগজ ও যায়যায়দিনএ কাজ করেন। বর্তমানে প্রতিষ্ঠিত অনেক সাংবাদিক, যারা আজকের কাগজ কিংবা ভোরের কাগজ সঞ্জীব চৌধুরীর সহকর্মী হিসেবে কাজ করেছেন তাদের অনেকেরই সাংবাদিকতার হাতে খড়ি সঞ্জীব চৌধুরীর কাছে। রাজনীতিতেও তার সংশ্লিষ্টতা ছিল ঘনিষ্ট। স্কুল জীবন থেকেই ছাত্র রাজনীতির সংস্পর্শে আসেন। এ সময় তিনি বাংলাদেশ ছাত্র ইউনিয়নের সাথে যুক্ত হন। কলেজ জীবনেও তিনি এ সংগঠনের সাথে যুক্ত থেকে ছাত্র ইউনিয়নের নিবেদিত প্রাণ ও সক্রিয় সংগঠক হিসেবে কাজ করেন। গড়ে তোলেন শক্তিশালী সাংস্কৃতিক টিম। তিনি এ সংগঠনের সাংস্কৃতিক সম্পাদক ছিলেন। ৯০-এর স্বৈরাচার এরশাদ বিরোধী আন্দোলনে সক্রিয় অংশগ্রহণ করেন এই আলোচিত শিল্পী। সে সময় প্রগতিশীল ছাত্র রাজনীতির সাথে জড়িত সঞ্জীব গলায় হারমোনিয়াম ঝুলিয়ে তাৎণিক গান লিখে সুর দিতেন আর রাজপথ কাঁপাতেন গান গেয়ে। আজ সঞ্জীব চৌধুরীর দ্বাদশ মৃত্যুবার্ষিকী। ২০০৭ সালের আজকের দিনে তিনি ঢাকার এ্যাপোলো হাসপাতালের নিবিড় পর্যবেক্ষণ বিভাগে মারা যান। জীবিত থাকতে সমাদৃত না থাকলেও যখনই দরজার ওপাশে চলে যাওয়ার পর থেকেই শুরু হয় প্রশংসা, পুস্পাঞ্জলি আর শ্রদ্ধা নিবেদনের ছড়াছড়ি। মৃত্যুর মাত্র কয়েক বছরের ব্যবধানে স্তিমিত হয়ে আসছে সেই প্রতিযোগীতা। আত্মীয় স্বজন আর গুটি কয়েক শুভান্যুধায়ী ছাড়া হয়তো কেউ মনে রাখেনা তার জন্ম-মৃত্যুদিন। সঙ্গীত পিপাশু অগনীত ভক্তদের পক্ষ থেকে তার মৃত্যুদিনে আমাদের শ্রদ্ধাঞ্জলি।\nসঞ্জীব চৌধুরী ১৯৬২ সালের ২৫ ডিসেম্বর বৃহত্তর সিলেটের হবিগঞ্জ জেলার বানিয়াচং উপজেলার মাকালকান্দি গ্রামে জন্মগ্রহণ করেন। তবে সঞ্জীব চৌধুরীর আদি বাড়ি সিলেট জেলার বিশ্বনাথ থানার দশঘর গ্রামে। ওখানকার জমিদার শরৎ রায় চৌধুরী ছিলেন তাঁর দাদা। তাঁর বাবা স্বর্গীয় ননী গোপাল চৌধুরী এবং মা প্রভাষিনী চৌধুরী। ৫ ভাই ৪ বোনের মধ্যে সঞ্জীব চৌধুরীর অবস্থান সপ্তমে। তার ডাক নাম ছিলো কাজল। স্থানীয় হবিগঞ্জ সরকারী উচ্চ বিদ্যালয়ে তৃতীয় শ্রেণীতে ভর্তি হয়ে পঞ্চম ও অষ্টম শ্রেণীতে বৃত্তি লাভ করেন। নবম শ্রেণীতে এসে ভর্তি হন ঢাকার বক্শী বাজার নবকুমার ইন্সটিটিউটে। ১৯৭৮ সালে সেখান থেকে মাধ্যমিক পরিক্ষায় অংশগ্রহণ করে মেধা তালিকায় ১২তম স্থান লাভ করেন। এরপর ১৯৮০ সালে ঢাকা কলেজ থেকে উচ্চ মাধ্যমিক পরিক্ষায়ও স্থান করে নেন মেধা তালিকায়। এরপর ভর্তি হন ঢাকা বিশ্ববিদ্যালয়ে। ঢাকা বিশ্ববিদ্যালয়ে শুরুতে তিনি গণিত বিভাগে ভর্তি হন কিন্তু বিভিন্ন কারণে তা শেষ না করে পাস কোর্সে স্নাতক পাস করেন। তারপর সাংবাদিকতায় স্নাতকোত্তর ডিগ্রী করেন। কর্মজীবনে তিনি বাংলাদেশের শীর্ষস্থানীয় সংবাদপত্র আজকের কাগজ, ভোরের কাগজ ও যায়যায়দিনএ কাজ করেন। সঞ্জীব চৌধুরীর পরিচিতি শুধুমাত্র গায়ক-সুরকার-গীতিকার হিসেবেই সীমায়িত নয়, বরং বহুমুখী প্রতিভার অধিকারী সঞ্জীবদা’র বিচরণ ছিল সৃজনশীল বিভিন্ন কর্মকান্ডে। ছাত্রজীবনে শঙ্খচিল নামে একটি গানের দলের সঙ্গে যুক্ত হওয়ার মাধ্যমে সাংস্কৃতিক অঙ্গনে তাঁর প্রথম পদচারণা। ১৯৯৬ সালে বাপ্পা মজুমদারের সঙ্গে একত্রিত হয়ে গঠন করেন ব্যান্ড দলছুট। সঞ্জীব চৌধুরী ও বাপ্পা মজুমদারকে বাংলা ব্যান্ডের অন্যতম জুটি বিবেচনা করা হয়। " আহা " এ্যালবামের মাধ্যমে আত্মপ্রকাশ হয় কিংবদন্তি সঞ্জীব চৌধুরী এবং বাপ্পা মজুমদারের দলছুটের। এরপর ‘হৃদয়পুর’। এ অ্যালবামটি পেলো আকাশছোঁয়া জনপ্রিয়তা। শাহ আবদুল করীমের ‘গাড়িচলেনা..চলেনা..চলেনা..রে.. গাইলেন সঞ্জী্ব আর বাপ্পা মজুমদার’। এরপর তার সলো এলবাম 'আমি তোমাদের বলে দেবো’। আমাদের সত্যিই কিছু বলে দিলেন তিনি। আকাশচুড়ির বায়োস্কোপ দেখা গেলো এরপর। ‘স্বপ্নবাজি’ আর ‘জোস্নাবিহার’ বাংলা গানের একটা অসম্ভব সুন্দর কিছু কথামালায় সাজানো সঞ্জীব চৌধুরীর কল্পলোক। সঞ্জীব চৌধুরীর আরো কিছু জনপ্রিয় গানঃ ১। সমুদ্র সন্তান, ২। চাঁদের জন্য গান, ৩। রিক্সা, ৪। গাড়ি চলে না, ৫। বায়স্কোপ, ৬। নষ্ট শহরে, ৭। হাতের উপর হাতের পরশ. ৮। বয়স হল সাতাশ, ৮। তোমার ভাঁজ খোলো আনন্দ দেখাও, ৯। আমি ফিরে পেতে চাই, ১০। আমি তোমাকেই বলে দেবো, ১১। দুঃখ ব্যথায় মুখটা যে নীল, ১২। একটু খানি সবুজ, ১৩। জোছনা বিহার, ১৪। সাদা ময়লা রঙ্গিলা, ১৫। নেশা, ১৬। আহ!, ১৭। নৌকা ভ্রমণ ইত্যাদি।\nগীতিকার ও সুরকার সঞ্জীব চৌধুরী ছাপিয়ে গিয়েছেন শিল্পী সঞ্জীব চোধুরীকে, আর তাই গীতিকার ও সুরকার হিসেবে তাঁর জনপ্রীয়তা ছিল বহুগুন বেশি। প্রত্যক্ষ ও পরোক্ষভাবে অনেক গীতিকারই তাঁর দ্বারা প্রভাবিত। গানের পাশাপাশি কবিতাও লিখতেন সঞ্জীব চৌধুরী। তিনি কবিতাতেই বেশি স্বাচ্ছন্দ বোধ করতেন। দেশের প্রায় সব দৈনিকে তাঁর কবিতা ছাপা হয়েছে। তার একমাত্র কাব্যগ্রন্থের নাম রাশপ্রিন্ট। কবিতার পাশাপাশি সঞ্জীব চৌধুরী বেশ কিছু ছোট গল্প ও নাটকের স্ক্রিপ্টও লিখেছেন। সঞ্জীব চৌধুরী অভিনীত একমাত্র নাটক “সুখের লাগিয়া”। ২০০৭ সালের ১৫ নভেম্বরে মস্তিস্কে রক্তক্ষরণ জনিত কারণে আকস্মিক অসুস্থতার পর (১৮ নভেম্বর রাত ১২.১০ মিঃ ) ১৯ নভেম্বর ঢাকার এ্যাপোলো হাসপাতালের নিবিড় পর্যবেক্ষণ বিভাগে মারা যান জনপ্রিয় শিল্পী সঞ্জীব চৌধুরী। মৃত্যুকালে তার বয়স হয়েছিলো ৪৫ বছর। এসময় তিনি স্ত্রী আলেমা নাসরীন (প্রজ্ঞা নাসরীন নামে যিনি অধিক পরিচিত) একমাত্র কন্যা কিংবদন্তী ও হাজার হাজার ভক্ত শ্রোতা রেখে যান। তার মৃত্যুতে সাহিত্য-সংস্কৃতি, গানপাড়া, সাংবাদিক অঙ্গনসহ সারাদেশে শোকের ছায়া নেমে আসে। শ্রেণী বৈষম্য সমাজ হতে সাম্যবাদী সমাজে উত্তরণের স্বপ্ন দেখতেন সঞ্জীব চৌধুরী। সে কারণে বাম রাজনীতিতে জড়িয়ে পরেন এবং সঙ্গত কারণেই বিশ্ববিদ্যালয়ের জীবনে হয়ে ওঠেন ছাত্র ইউনিয়নের নিবেদিত প্রাণ সংগঠক ও সক্রিয় কর্মী। বিশেষ করে এরশাদ বিরোধী আন্দোলনের সেই উত্তাল রাজনীতিতে ছাত্র ইউনিয়নের সাংস্কৃতিক কর্মকান্ডে সঞ্জীব চৌধুরীর সংশ্লিষ্টতা হয়ে ওঠে অনিবার্য।\nমানুষের প্রতি ভালোবাসাই ছিলো তার রাজনীতির উৎস। তার লেখা কবিতা, গানেও প্রতিফলিত হয়েছে ওর এই জীবনমুখী চেতনা। সম্ভবত: এই চেতনাই ওকে উদ্বুদ্ধ করেছিল মৃত্যুর পর তার মরদেহ মানব কল্যাণে কাজে লাগাতে। তাই সকল সংস্কারের উর্দ্ধে ওঠেও তার মরদেহ দান করে যেতে পেরেছিলেন ঢাকা মেডিক্যাল কলেজের অ্যানাটমী বিভাগে- চিকিৎসকদের গবেষণার জন্য। সত্যি, মৃত্যুতেও সঞ্জীব চৌধুরী হয়ে রইলেন চিরঞ্জীব! বিপুল জনপ্রিয় এ সাংবাদিক, গায়ক ও কবি সঞ্জীবচৌধুরীর আজ দ্বাদশ মৃত্যুবার্ষিকী। সামু ব্লগের সংশ্লিষ্ট সঞ্চা্লক, ব্লগার, পাঠক ও শুভান্যুধায়ী সকলের পক্ষ থেকে দলছুটের অন্যতম প্রধান সদস্য, সংগীতশিল্পী ও সাংবাদিক সঞ্জীব চৌধুরীর মৃত্যুদিনে আমাদের শ্রদ্ধাঞ্জলি।\nসর্বশেষ এডিট : ১৯ শে নভেম্বর, ২০১৯ বিকাল ৩:৩৮


টোকিও: ক্ষোভের আগুন কিছুতেই নিভছে না। ওলিম্পিকসে জীবনের দ্বিতীয় পদক জয়ের স্বপ্ন ভেঙে চুরমার। মেরি কমের যন্ত্রণা আরও বাড়িয়ে দিয়েছে বিচারকদের পক্ষপাতমূলক রায়। ছ’বারের বিশ্ব চ্যাম্পিয়ন ভারতীয় মহিলা বক্সারের দাবি, ফ্লাইওয়েট বিভাগের দ্বিতীয় ম্যাচে কলম্বিয়ার ভ্যালেন্সিয়ার বিরুদ্ধে আধিপত্য দেখিয়েছেন তিনিই। তবু তাঁকে হারতে হয়েছে বিচারকদের ভুল সিদ্ধান্তের জেরে।\nএখানেই থামছে না অসন্তোষ। শুক্রবার আরও এক দফা অভিযোগ সামনে এনেছেন মেরি কম। নিজের ট্যুইটারে ৩৮ বছর বয়সি মণিপুরী জানিয়েছেন, প্রি-কোয়ার্টার ফাইনালের লড়াইয়ে নামার প্রাক-মুহূর্তে তাঁকে পোশাক বদল করতে বাধ্য করা হয়েছিল। এর জন্য টোকিও ওলিম্পিকসের আয়োজক এবং আন্তর্জাতিক ওলিম্পিক কমিটির বক্সিং টাস্ক ফোর্সকে একহাত নিয়েছেন তিনি। ট্যুইটারে মেরি লেখেন, ‘অদ্ভুত! কেউ কি আমাকে বলতে পারবেন, প্রি-কোয়ার্টার ফাইনাল বাউট শুরুর এক মিনিট আগে কেন আমাকে পোশাক বদলাতে হল? বক্সিংয়ে রিং ড্রেস কেমন হওয়া উচিত? এই বিষয়ে কেউ কোনও ব্যাখ্যা দিতে কি পারবেন?’ আগের ম্যাচে লাল পোশাক পরে লড়াই জিতলেও শেষ ষোলোয় তাঁকে নীল ড্রেস পরে নামতে বলা হয়। তাও শেষ মুহূর্তে। আসলে জার্সির পিছনে তাঁর নাম ‘মেরি কম’ লেখা ছিল। কিন্তু ওলিম্পিকসের আয়োজকদের দাবি, পোশাকে শুধু প্রথম নাম লেখা যায়। পদবি রাখা যায় না। সেই কারণেই ম্যাচ শুরুর এক মিনিট আগে তাঁকে জার্সি বদল করতে হয়েছে। এই ঘটনা অবশ্যই প্রভাব ফেলেছে তাঁর মনঃসংযোগে।\nউল্লেখ্য, আন্তর্জাতিক বক্সিং সংস্থাকে আর্থিক অনিয়মের কারণে বাতিল করেছে আন্তর্জাতিক ওলিম্পিক কমিটি। ফলে টোকিওতে বক্সিং প্রতিযোগিতা পরিচালনার দায়িত্বে রয়েছে টাস্ক ফোর্স। ভারতীয় বক্সারটির দাবি, গেমস বক্সিংয়ের পয়েন্ট সিস্টেমে পরিবর্তন ঘটিয়েছে তারা। যার জেরে ভালো পারফরম্যান্স করেও খেসারত গুনতে হয়েছে মেরিকে। এক সাক্ষাৎকারে তিনি বলেছেন, ‘এই সিদ্ধান্তের কিছুই মাথায় ঢুকছে না। টাস্ক ফোর্স এমন ভুল করতে পারে!’ একটু থেমে তিনি যোগ করেন, ‘টাস্ক ফোর্সের আমি একজন সদস্য ছিলাম। বক্সিংয়ের স্বচ্ছতা রক্ষায় বেশ কিছু পরামর্শ দিয়েছিলাম। অথচ আমার সঙ্গেই কিনা এমনটা ঘটল! হায় রে অদৃষ্ট!’\nশেষ ওভারে পাঞ্জাব কিংসের জয়ের জন্য প্রয়োজন ছিল মাত্র চার রান। হতে ছিল আট উইকেট। তবে কার্তিক ত্যাগীর দুরন্ত বোলিংয়ে রুদ্ধশ্বাস জয় ছিনিয়ে নিল রাজস্থান রয়্যালস। পাঞ্জাব ইনিংসের শেষ ওভারে তৃতীয় ও পঞ্চম বলে উইকেট তুলে নেওয়ার পাশাপাশি মাত্র ১ রান দেন এই তরুণ পেসার। যার সুবাদে ১৮৬ রানের লক্ষ্যমাত্রা তাড়া করতে নেমে ১৮৩ রানেই থামল পাঞ্জাব কিংসের ইনিংস।\nঅপরাজিত ১৭৫। তাও আবার মাত্র ৬৬ বলে। প্রত্যাশা মতোই দল জিতেছে বড় ব্যবধানে। ম্যাচের সেরা...\nআইপিএল অভিষেকেই নজর কেড়েছেন বেঙ্কটেশ আয়ার। মধ্যপ্রদেশের এই ব্যাটসম্যানটির ভূয়সী প্রশংসা করেছেন কলকাতা নাইট রাইডার্সের...\nনাসাফকে হারানোর ক্ষমতা আমাদের রয়েছে\nমন্তব্য এটিকে মোহন বাগান কোচের\nএএফসি কাপের জোনাল সেমি-ফাইনালে আল নাসাফের বিরুদ্ধে খেলতে নামার আগে মঙ্গলবার ছিল এটিকে মোহন বাগানের...\nদলকে উজ্জীবিত করতে\nভোকাল টনিক কোহলির\nচতুর্দশ আইপিএলের দ্বিতীয় পর্বে শুরুটা ভালো হল না রয়্যাল চ্যালেঞ্জার্স বেঙ্গালুরুর। প্রথম ম্যাচেই কলকাতা নাইট...\nআজ ফেভারিট দিল্লি\nপয়েন্ট তালিকার দিকে তাকালেই ছবিটা স্পষ্ট। আট ম্যাচের ছ’টি জিতে টেবিলের মগডালে দিল্লি ক্যাপিটালস (১২...\nবার্সার মতো কদর প্যারিসে\nআশা না করাই ভালো মেসির\nচোটের জেরে মেতজের বিরুদ্ধে নেই লিও\nকেটে গিয়েছে প্রায় ৪৮ ঘণ্টা। তবু মেসি-পোচেত্তিনোর ঠান্ডা লড়াই নিয়ে চর্চার উষ্ণতা অব্যাহত। রবিবার ফরাসি...\nপারমিন্দরের দু’টি শট বাঁচিয়ে খুবই আনন্দ পেয়েছিলাম\nসিকিম গভর্নর্স গোল্ড কাপে নজর কেড়েছিলাম। সালটা ১৯৮৫। সিকিম থেকে ফিরে আসার পর মোহন বাগান...\nশেষ মুহূর্তের গোলে হার বাঁচাল বার্সেলোনা\nশেষ আটে উঠল বেঙ্গালুরু ও দিল্লি\nডুরান্ড কাপের কোয়ার্টার-ফাইনালে উঠল বেঙ্গালুরু এফসি ও দিল্লি এফসি। মঙ্গলবার সল্টলেক স্টেডিয়ামে বেঙ্গালুরু এফসি দু’গোলে...\nউজ্জ্বল মিতালি, হারল ভারত\nআরও এক সাফল্য যোগ হল মিতালি রাজের মুকুটে। কেরিয়ারে ২০ হাজার রানের মাইলস্টোন টপকে গেলেন...\nব্যর্থ বিরাট, দুরন্ত\nহাজার ওয়াটের আলো\nরাজস্থানের বিরুদ্ধে আজ\nকিছুটা এগিয়ে পাঞ্জাব\nমাঝপথে তুলে নেওয়ায় ক্ষুব্ধ মেসি\nপৌঁছেই তাসখন্দে প্র্যাকটিস রয় কৃষ্ণাদের\nজয় রিয়াল মাদ্রিদের\nকরেছিল ইস্ট বেঙ্গল\nহারের হ্যাটট্রিক মহমেডানের\nকলকাতা প্রিমিয়ার লিগের কোয়ার্টার-ফাইনালে সরাসরি পৌঁছতে পারল না মহমেডান স্পোর্টিং। সোমবার কল্যাণী স্টেডিয়ামে সাদা-কালো ব্রিগেডকে...\nজিতে মুম্বইকে জবাব চেন্নাইয়ের


‘মিঠাই’ ধারাবাহিকের নায়িকা সৌমিতৃষা কুন্ডু! জেনে নিন বাস্তবে তাঁর আসল পরিচয় - Bharat Barta\nHome/বিনোদন/‘মিঠাই’ ধারাবাহিকের নায়িকা সৌমিতৃষা কুন্ডু! জেনে নিন বাস্তবে তাঁর আসল পরিচয়\n‘মিঠাই’ ধারাবাহিকের নায়িকা সৌমিতৃষা কুন্ডু! জেনে নিন বাস্তবে তাঁর আসল পরিচয়\nBharat Barta DeskMay 1, 2021 , 9:53 AM\nবর্তমানে জি বাংলার (zee Bangla) অন্যতম জনপ্রিয় ধারাবাহিক হলো ‘মিঠাই’ (Mithai)। চলতি বছরে ৪ জানুয়ারি থেকে এই ধারাবাহিক শুরু হয়েছে আর বিগত তিন মাসের মধ্যেই এই ধারাবাহিক টেলি অনুরাগীদের মন জিতে নিয়েছে। বাঙালির মিষ্টিপ্রীতি নিয়ে এই গল্প। মিঠাই আর ‘উচ্ছেবাবু’র টক-ঝাল সম্পর্ক নিয়ে এই গল্প এগিয়ে চলেছে, আর এই রসায়নে মাত দর্শক।\nএই গল্পে মিষ্টির কারিগর হল মিঠাই। তার হাতে বানানো সেরা মিষ্টি মনোহরা। এই মিঠাই মনোহারা বিক্রি করতে করতে এসে পৌছায় মোদক পরিবারে। এখানে এসে নিজের হাতে সকলকে মোদক খাইয়ে প্রশংসা পেলেও খাওয়াতে পারেনা একজনকে, তিনি হলেন মোদক বাড়ির ছেলে সিদ্ধার্থ বা সিড। ইনি ছোটবেলায় নিজের মাকে হারায়৷ তারপর থেকেই বেশ খানিকটা ইন্ট্রোভার্ট, তাই এক্কান্নবর্তী বাড়ির কোনও নিয়ম, আচার-অনুষ্ঠানে যোগদান করে না সে। এবার এই গোমড়ামুখো সিডকে কিভাবে সরল সহজ স্বাভাবিক করবেন মিঠাই।\nচলুন দেখি কে এই মিঠাই। এই গল্পে মিঠাই এর প্রকৃত নাম সৌমিতৃষা কুণ্ডু। ইনি, মিঠাই দিয়ে যাত্রা শুরু করেননি। ইন্ডাস্ট্রিতে প্রায় পাঁচ বছর থেকেছেন। ‘এ আমার গুরুদক্ষিণা’ ধারাবাহিকের নেগেটিভ চরিত্রে প্রথম অভিনয় করেন। তার পর ‘জয় কালী কলকাত্তাওয়ালী’, ‘গোপাল ভাঁড়’, ‘অলৌকিক না লৌকিক’ ইত্যাদি সিরিয়ালে দেখা যায় তাকে। পরবর্তীতে সুযোগ আসে ‘কনে বউ’-এর প্রধান চরিত্রে। এই ধারাবাহিকের কাজ শেষ হতে না হতেই সুযোগ পান ‘মিঠাই’-এ।\nএক সাক্ষাৎকারে মিঠাই বলেন যে তাকে কখনোই অডিশন দিতে হয়নি কখনো। একটা সময় একটি ব্র্যান্ডের হয়ে মডেলিং দিয়ে শুরু হয় সৌমিতৃষার পথচলা। প্রায় পাঁচ বছর ধরে ইন্ডাস্ট্রিতে রয়েছেন। এবার পেয়েছেন বড় ব্রেক। এই ধারাবাহিকের জন্য নাকি তাকে ময়রার কাছ থেকে শিখতে হয়েছে কী ভাবে দুধ জ্বাল দিতে হয়, কী ভাবে ছানা পাকাতে হয়। এছাড়াও জিলিপি ভাজার কায়দা, মনোহরা বানানোও আয়ত্তে আনতে হয়েছে তাকে। অবশ্য, এই মুহূর্তে গল্পের তাগিদে সিড নামক প্রাণহীন ছেলেটিকে মিষ্টি খাওয়ার চ্যালেঞ্জ নিয়ে এগিয়ে চলছে মিঠাই।


PM Modi: আমজনতার জন্য কবে, কীভাবে ভ্যাকসিন? মুখ্যমন্ত্রীদের সঙ্গে বৈঠকে বসছেন মোদী - over coronavirus vaccine rollout pm modi to meet chief ministers on monday | Eisamay\nover coronavirus vaccine rollout pm modi to meet chief ministers on monday\nsuman biswas | EiSamay.Com | Updated: Jan 8, 2021, 7:45 PM\nভ্যাকসিন নিয়ে বৈঠকে মোদী\nসোমবার, ১১ জানুয়ারি, বিকেলে দেশের সমস্ত রাজ্যের মুখ্যমন্ত্রীদের সঙ্গে বৈঠকে বসতে চলেছেন প্রধানমন্ত্রী নরেন্দ্র মোদী।\nআমজনতার কাছে ভ্যাকসিন পৌঁছে দেওয়ার বিষয়টি নিয়েই আলোচনা হবে সেই বৈঠকে।\nশুক্রবারই কেন্দ্রীয় স্বাস্থ্যমন্ত্রী হর্ষ বর্ধন বলেছেন, অপেক্ষার অবসান হওয়ার সময় হয়ে গিয়েছে। আর মাত্র কয়েকদিনের মধ্যে দেশবাসীকে ভ্যাকসিন দেওয়া শুরু হয়ে যাবে হবে।\nএই সময় ডিজিটাল ডেস্ক: করোনার জোড়া টিকা সরকারি ছাড়পত্র পেয়ে গিয়েছে। প্রথম তিন পর্যায়ের টিকা-প্রাপকের তালিকা তৈরিতে ব্যস্ত এখন সরকার। আর এই পরিস্থিতিতে আগামী, সোমবার, ১১ জানুয়ারি, বিকেলে দেশের সমস্ত রাজ্যের মুখ্যমন্ত্রীদের সঙ্গে বৈঠকে বসতে চলেছেন প্রধানমন্ত্রী নরেন্দ্র মোদী। সূত্রের খবর, আমজনতার কাছে ভ্যাকসিন পৌঁছে দেওয়ার বিষয়টি নিয়েই আলোচনা হবে সেই বৈঠকে।\nশুক্রবারই কেন্দ্রীয় স্বাস্থ্যমন্ত্রী হর্ষ বর্ধন বলেছেন, অপেক্ষার অবসান হওয়ার সময় হয়ে গিয়েছে। আর মাত্র কয়েকদিনের মধ্যে দেশবাসীকে ভ্যাকসিন দেওয়া শুরু হয়ে যাবে হবে। যদিও দেশএর প্রায় সব রাজ্যেই এখন চলছে ড্রাই রান। বাদ নেই বাংলাও। এই পরিস্থিতিতে কত তাড়াতাড়ি সাধারণ মানুষের কাছে ভ্যাকসিন পৌঁছে দেওয়া যাবে, সেটাই এখন প্রশ্ন। যদিও কেন্দ্রীয় স্বাস্থ্যমন্ত্রী বলেছেন, 'আশা রাখছি আগামী কয়েকদিনের মধ্যেই দেশবাসীকে ভ্যাকসিন দেওয়ার কাজও আমরা শুরু করে দিতে পারব।'\nকিন্তু আমি-আপনি নিজের জন্য, সন্তানের জন্য, পরিবারের জন্য কবে পাব ভ্যাকসিন? এই মুহূর্তে দেশবাসীর মনে সবচেয়ে অভিন্ন সাধারণ প্রশ্ন সম্ভবত এটাই। যদিও এর উত্তর স্বাস্থ্যকর্তা থেকে কর্পোরেট-কর্তা কিংবা ভ্যাকসিন ব্যবসায়ী, কারও কাছেই নেই। আজ রাজ্যজুড়ে কোভিড ভ্যাকসিনের ড্রাই-রানের প্রাক্কালে বৃহস্পতিবার সন্ধ্যাতেই রাজ্যের স্বাস্থ্য অধিকর্তা অজয় চক্রবর্তী বলেন, ‘রাজ্যের ছ’লক্ষ চিকিৎসাকর্মীর জন্য শুক্রবার কিছু ভ্যাকসিন পাচ্ছি বটে। কিন্তু তা কত পরিমাণে, জানা নেই এখনও।’ ফলে রাজ্যের বাকি সাড়ে ন’কোটি আমজনতা কবে ভ্যাকসিন পাবে, সে কষ্টকল্পনায় আর যেতে চাননি তিনি।\nবস্তুত এ ব্যাপারে কেন্দ্রীয় সরকার তো বটেই, এমনকী অনুমোদিত দু’টি ভ্যাকসিন--কোভিশিল্ড ও কোভ্যাক্সিনের নির্মাতা সংস্থা যথাক্রমে সিরাম ইনস্টিটিউট ও ভারত বায়োটেকও মুখে কুলুপ এঁটেছে। যদিও ওই দু’টি সংস্থা সূত্রে এবং ওয়াকিবহাল মহলের মতে, আগামী ছ’-সাত মাসেও পাড়ার ওষুধের দোকান থেকে আমার-আপনার কোভিশিল্ড বা কোভ্যাক্সিন কিনতে পারার সম্ভাবনা ক্ষীণ। পুজোর সময়ে কিংবা ২০২১-এর শেষে হয়তো খোলা বাজারে আসতে পারে এই দু’টির পাশাপাশি আরও কয়েকটি ভ্যাকসিন। জাইকোভ-ডি কিংবা স্পুটনিক-ভি অথবা পঞ্চম কোনও ভ্যাকসিনের মার্চ-এপ্রিল নাগাদ বাজারজাত হওয়ার সম্ভাবনাও উড়িয়ে দিচ্ছেন না বিশেষজ্ঞরা।\nভারত বায়োটেকের এক এগজিকিউটিভ জানাচ্ছেন, ঠিক রয়েছে, প্রথমে এক কোটি চিকিৎসাকর্মী, তার পরে তিন কোটি পুলিশ-সহ প্রথম সারির কোভিড-যোদ্ধা এবং তারও পরে বয়স্ক ও কো-মর্বিড মানুষ নিয়ে ২৬ কোটি দেশবাসীকে নিখরচায় কোভিডের প্রতিষেধক দেওয়ার ব্যবস্থা করবে সরকার। এই ৩০ কোটি মানুষের জন্য প্রয়োজন ৬০ কোটি ভ্যাকসিন ডোজ, সরকারকে যার সরবরাহ সবচেয়ে আগে সিরাম ও ভারত বায়োটেক নিশ্চিত করবে। নামপ্রকাশে অনিচ্ছুক ওই এগজিকিউটিভ বলেন, ‘মনে রাখা দরকার, দু’টি সংস্থা মিলিয়ে মাসে ছ’কোটির বেশি ডোজ উৎপাদন করতে পারবে না। অর্থাৎ প্রথম দফায় ৩০ কোটি মানুষের টিকাকরণেই অন্তত ১০ মাস লাগবে। তার পর তো খোলা বাজার।’\nআরও পড়ুন: মমতার সঙ্গে বৈঠক সেরেই দিল্লি যাত্রা, 'ফাইল' নিয়ে অমিতের কাছে হাজির ধনখড়!\nএর পরেও অবশ্য বিপুল সংখ্যক ওষুধ ও প্রতিষেধক ব্যবসায়ীও দাবি তুলেছেন, ঝুঁকি বিচার করে তাঁদেরও অগ্রাধিকারের ভিত্তিতে দেওয়া হোক টিকা। এ নিয়ে মুখ্যমন্ত্রী মমতা বন্দ্যোপাধ্যায়কে বেঙ্গল কেমিস্টস অ্যান্ড ড্রাগিস্টস অ্যাসোসিয়েশনের তরফে চিঠিও লেখা হয়েছে বলে জানান ওষুধ ব্যবসায়ীদের এই সংগঠনের সভাপতি শঙ্খ রায়চৌধুরী। তাঁর কথায়, ‘আমার মনে প্রশ্নটা তো রয়েছেই। পরিচিতরাও জিজ্ঞাসা করছেন, কবে খোলা বাজারে মিলতে পারে ভ্যাকসিন। উত্তরটা অবশ্য জানা নেই।’ বাগরি মার্কেটে যাঁরা সিরাম ও ভারত বায়োটেকের স্টকিস্ট বা ডিস্ট্রিবিউটর, তাঁরাও জানেন না এর জবাব।\nতথ্যসূত্র: অনির্বাণ ঘোষ\nমমতার সঙ্গে বৈঠক সেরেই দিল্লি যাত্রা, 'ফাইল' নিয়ে অমিতের কাছে হাজির ধনখড়! পরের খবর\nমুখ্যমন্ত্রীদের সঙ্গে বৈঠকে মোদী নরেন্দ্র মোদী করোনা ভ্যাকসিন PM Modi modi to meet chief ministers coronavirus vaccine Corona Vaccine\nWeb Title : over coronavirus vaccine rollout pm modi to meet chief ministers on monday